
Dionysii Bar Salibi, episcopi Amidensis lacobitarum 
CF 1171), vitam breviter delineavit H. Labourt initio to- 
mi XCIII. De methodo autem qua usus est auctor in expo- 
nenda sacra Seriptura consarcinandisque suis commentariis 
opportunum dicendi locum praebebit praefatio ad elucidatio- 
nem Veteris Testamenti (t. XCIV). Nihil igitur hie a nobis 
expetendum est nisi ut paucis verbis fontes et rationem edi- 
tionis nostrae aperiamus. 

Codices tres adhibuimus, quos litteris A B C designa- 
vimus, nempe: 

A codex parisinus, syr. ĜT: scriptus est Edessae, et 
absolutus die 27 iulii ann. p. Chr. n. 1174, tribus annis post 
mortem Dionysii. 

B codex item parisinus, syr. 68: scriptus est in regione 
Tur "Abdin, et absolutus die 13 ian. ann. p. Chr. n. 1457. 

C codex privatus, qui iure emptionis venit in possessio- 
nem I. Sedlacek. Est autem apographon recens (1904) exa- 
ratum ad tidem codicis scripti in Oriente saec. xvir. 

Codices A et C eumdem omnino textum praebent, nullam- 
que diversitatem exhibent praeter eas quae ex incuria vel 
lapsu amanuensiuin ortae sunt. Codex B eamdem sane recen- 
sionem continet; sed initio, in capitulis introductionis nonnulla 


SYR. — B. — XCVII. i 


cC?) 
consulto mutata aut emendata sunt; in textu, hic illic aliquot 
etiam verba matata esse videntur in synonyma, et locutiones 
minus rectae in emendatiores ; sed quo magis ad finem operis 
accedimus eo minor diversitas apparet. 

Praeter fragmenta pauca quae apud. Asseniani (Bibl. Or., 
t. Il. p. 157 et seq.) edita sunt, prima vice in publicam lu- 
cem proferuntur textus et versio Dionysiani commentarii. 

lluius tamen, saeculo xvir. latinam versionem confecit 
Dudley Loftus: quae nune iacet Oxonii in Bibliotheca Bod- 
leiana. Opus partim vulgavit ipse interpres in duobus suis 
operibus anglica lingua scriptis : 

The Exposition of Dionysius Syrus, written above 900 
years since, on the Evangelist St Mark, translated by D. L. 
(Dublin. 1672) !, 

A Clear and Learned Explication of the History of 
our Blessed Saviour J. C. taken out of above thirty Greek, 
Syriac and other Oriental authors by way of Catena by 
Dionysius Syrus... (Dublin, 1005) ?. 

Quod. autem attinet ad nostram editionem: textum syria- 
cwn prelo paravit et latine vertit e suo codice I. Sedlaček ; 
varias lectiones e codicibus parisinis collegit et addidit 
L-B. Chabot. qui etiam plagulas versionis perlegit et emen- 


davit. 


Seriphun kal. ian. A. D. MDCCCCVI. 


' Libro additae sunt variae expositiones ex aliis Evangelistis. 


? Liber continet excerpta satis ampla e commentario in S. Matthaeum, 
cl integram praefationem. 


LIBER EXPLICATIONIS EVANGELII 


MAR DIONYSII 


QUI EST IACOBUS BAR SALIBI 


METROPOLITA AMIDAE CIVITATIS 

IN FIRMA FIDUCIA IN UNUM DEUM, LARGITOREM OMNIUM BO- 
NORUM, INCIPIMUS SCRIBERE EXPLICATIONEM SANCTI EVANGELII, 
QUAM PAUCIS SELEGIT PATER NOSTER MAR DIONYSIUS, QUI EST 
TAcoBUS BAR SALiBi EX OMNIBUS SCRIPTIS INTERPRETUM, PER 
SPIRITUM SANCTUM ROBORATUS. 


CAPUT PRIMUM, IPSIUS SANCTI, ANTEA NOMINATI. — Cum 
enim absoluta est explicatio Legis et Prophetarum, o frater 
noster, verbo digne, compendiose et sermone simplici, quan- 
tum possibile est, iam venimus, ut circa Novum (Testamentum), 
id est Evangelium et Praxim cum Epistolis Pauli, idipsum fa- 
ciamus; e nostris quidem nihil dicturi sumus, sed super fun- 
damentum Interpretum disponemus aedificationem spiritus et 
utilitatem animae; praeterea vero, cum intuiti sumus et explo- 
ravimus explicationem Evangelii quam fecerunt illi: Mar 
Ephrem, dico, et Mar Iohannem (Chrysostomum) et Mar Cy- 
rillum, et post hos Mosem bar Kēfā et Iohannem Darae, cum 
multis aliis doctoribus, et vidimus non esse possibile, ut expli- 
cationes omnium in uno libro colligamus, ne exeat sermo ultra 
modum et mensuram, et indigeamus libris et voluminibus mul- 
tis, ad id venimus *ut omnes sensus omnium commentatorum 
paucis coarctaremus et largum longumque sermonem eorum con- 
iraheremus, quantum possibile est. Et hoc quidem opportunum 
nobis visum est, ne gravamen afferat auditoribus sermo pro- 
tractus, sicut satietas et cibus multus ventri, et insuper, ut ne- 
gligentes et pigri excitarentur ad meditationem et lectionem 
moderatam auditionemque brevem et exiguam. 

Tu vero, harum rerum diligens, simul cum auditoribus et 
auscultatoribus assiduam orationem emitte pro Dionysio pere- 
grino, qui et Iacobus, vili et servo Dei, ut secundum virtutem 
suam attingere possit quod requisitum est, et non remittat in- 
lerrogantem et petentem confusum. 

Et in principio quidem seribemus per partes vim et sensum 
absconditum in capitulis quae disposuerunt Doctores ante expli- 
cationes quas fecerunt. 


p. 4. 


A« 6 j- 

CAPITULUM SECUNDUM. — Duobus modis notum est ho- 
minibus esse Deum: e natura et e Scriptura. E natura quidem, 
quia insita est hominibus notio quod Deus est et est creator 
omnium creaturarum. Et etiam ex investigationibus logicis et 
physicis cognoscitur esse Deum. 

Duo nomina sunt, unum « aeternum », alterum « temporale ». 
Aeternum quidem significat, quod incepit sed non desinet, uti 
angeli vel consilium Dei circa eius creaturas; aut illud quod 
nec incepit nee desinet: et est Deus. Nomen vero « tem- 
porale » significat illud, quod incepit et desinet. Ergo, Deum 10 
esse manifestum est, inde quod hic mundus temporalis et crea- 
tus est. Mundus hic materialis est et materiale non est aeter- 
num: ergo, hic mundus non est aeternus. — Rursus, mundus 
finitus est et habet fines, et compositus est et sensibilis et di- 
visus "in partes, et conveniunt ei mutationes, et patitur casus i5 
et sunt in eo res contrariae, et comprehensus est in loco et 
spatio. At ille, de quo haec omnia enuntiantur, non est aeter- 
nus, et qui non est aeternus, est temporalis et creatus, et est 
ei creator qui sit aeternus, et hic est Deus, qui nec incepit 
nec desinet. — Et rursum dicimus Deum esse: Quemadmodum 2» 
videntes domum intellegimus arcehitectum qui aedificavit eam, 
etsi non est praesens, vel etiam sedem aut navim, similiter; 
ita quoque quando videmus creaturas, intellegimus Deum, qui 
eas creavit. — Rursus, eo quod permanet mundus et stat, quam- 
vis in ipso res contrariae sint, intellegimus Deum esse, qui con- ?5 
servat eum et cuius virtute fulcitur mundus. 

CAPITULUM IIL — Unus Deus est, et non plures, secun- 
dum insipientiam paganorum. Et id notum est eo quod unus 
non dividitur; duo autem aut plures dividuntur. Deus vero non 
potest dividi, unus ergo est, si quidem unus non dividitur. — 30 

Rursus: Unus non cadit sub numerationem, duo vero vel plu-. 
res cadunt sub numerationem; Deus vero non cadit sub nume- 
rationem: ergo unus est. — Rursus, notum est Deum unum 
esse et non plures ex eo quod completus et perfectus est vir- 
tute et bonitate et iustitia. Ubi enim non est mutatio, unus s 
est qui cognoscitur; ubi vero sunt mutationes, plures dicuntur. 

CAPITULUM IV. — Convertendus est sermo ad illud quod 
dicas: Hunc unum Deum tres personas esse. Et id notum est 
ex eo quod creatio duabus substantiis constituta est: una sim- 

plici, et altera composita: h. e. e materiis et formis. Et Deus 
non est una subsistentia, ne *sit minor creaturis, neque duae 
subsistentiae, ne sit aequalis creationi: est tres subsistentiae, ut 
superet creaturas; quattuor non est, ne ingrediatur multitudo 
deorum. — Rursus autem, angelus aut homo non dicitur unus- 
quisque eorum qui vivus est et rationalis, h. e. qui habet verbum 
et spiritum, esse personam, et verbum eius esse personam, et 
spiritum eius esse personam. Et Pater est causa, Filius et Spi- 
ritus causati !. Causa autem tribus modis dicitur: naturalis et 
efficiens et materialis. Et homo est causa naturalis filii sui qui 
nascitur; et efficiens, cum formavit et fabricavit arcam. Deus 
autem est causa naturalis Filii qui ab ipso natus est ab aeterno, 
et Spiritus qui ex eo procedit; est praeterea causa efficiens, 
scilicet operans, h. e. creaturarum quas creavit. Et si causa na- 
turalis Filii et Spiritus est, ergo tres personae est. 

CAPUT V. — Adversus eos qui dicunt Deum non generare. 
Et dicimus: Non praedicamus de Deo generationem humanam, 
sed genuit Deus Filium et procedere fecit Spiritum ab aeterno, 
et supra tempus et passionem et divisionem, quemadmodum 
nascitur verbum e mente et procedunt radii e sphaera solis. 
Valde eminentior generatione creaturarum est generatio ejus. 

CAPUT VI. — Rursus, Verbum Dei non est simile nostro. 
Nostrum enim solubile est; Deus aeternus est; et etiam Verbum 
eius aeternum est. In saeculum tw es Dominus, et Verbum 
tuum in caelis consistit *. Et Spiritus apud Deum est persona 
vivens et operans, non autem uti spiritus et halitus *noster qui 
ab extra ingreditur et cum sermone expellitur, qui non est 
persona et est solubile. — Rursus, verbum nostrum egreditur 
per vocem et linguam et dissolvitur in aerem; Verbum Dei 
subsistens est, secundum illud: Verbo Domini facti sunt 
caeli 3. Et spiritus noster aer est, Dei vero non est talis, sed 
persona subsistens, secundum illud: Spiritu oris eius factae 
sunt virtutes !. 

CAPUT VIL — De lapsu Satanae. Quemadmodum enim lapis 
e culmine montis separatur et per pondus suum in profundum 
propellitur, et cum percusserit multos lapides instabiles, isti cum 


! B: Filius causa et Spiritus causa. — ° Ps. cxvirt, 89. — * Ps. XXXII, 
6. — * Ps. XXXII, 9. 

eo delabuntur, ita et aliae potestates scilicet daemones, quia 
non erant firmi voluntate sua in bono, in sua libertate, cum 
Calummiatore descenderunt in profunditatem peccati. 

CAPUT VIII. — Quare creatus est homo. Et dicimus: Non 
decebat ut sit lux sine adspiciente neque gloria sine testimonio, 
neque bonitas absque fruitione. Et ideo creatus est homo, ut de- 
lectaretur eis. Ef fecit eum ad imaginem suam, quia fecit 
eum loquela praeditum et sui iuris et sapientem et liberum. Et 
etiam ad similitudinem suam !, quia diligit bona et excellen- 
tiam caritatis. 

CAPUT IX. — Quare invidus fuit Satanas in Adam. Quia 
vidit pulvereum honoratum esse in imagine Dei, invidus fuit 
ei, et cum non potuisset eum perdere, dedit ei consilium, 
sicut ille qui non potest exstinguere lampadem propter vim 
lucis eius, immiscet aquam in oléum et exstinguit luminare: 
ita per consilium serpentis seductoris exstinxit benedictionem ; 
et pro iustitia ingressum est peccatum. 

*CAPUT X. — Et quare convertit se homo a bono ad ma- 
lun? Et dicimus: per voluntatem suam; quemadmodum enim 


qui claudit oculos suos in meridie in tenebris invenitur. Ocu- : 


lum enin fecit Deus, et non caecitatem; et visum creavit, 
et non ut videamus vel non videamus; ita et virtutem indica- 
vit et monuit nos ne accederemus ad malum. 

DUBIUM XI. — Cum sciret Deus hominem lapsurum, quare 
creavit eum? Et dicimus: Deus creavit eum ad bonum; quod 
autem lapsus est, et morbus et malum et mors: voluntatis 
ipsius sunt; et postea ingressae sunt castigationes ad correctio- 
nem illius qui voluntarie cecidit. quemadmodum radices ad- 
stringentes sanant eorpus. Et quemadmodum vas fictile quod 
impletum est plumbo, postquam fractum est, cum figulus do- 
minusque vasis reficit illud, liberat «quidem illud a plumbo, 
sic suscitabit in resurrectione Deus corpus confractum, libe- 
rans illud a plumbo. scilicet a peccato. Et dum sciebat eum 
collapsurum esse, sciebat rursus ab aeterno se venturum esse 
ut liberaret eum et restitueret eum in pristinum ordinem. 

INVESTIGATIO XII — Quare Filius incarnatus est, et non 
Pater vel Spiritus? Et dicimus: Ne vitiarentur proprietates per- 

sonarum. Pater est genitor, Filius genitus, Spiritus autem pro- 
cedens. Filius vero, cuius proprietas est filiatio, ipse natus et 
incarnatus est. — Rursus, Verbum genitum est a Patre, sicut 
verbum nostrum ab intellectu. Et sicut nostrum verbum signatur 
et corporale fit in charta, non autem intellectus qui illud enun- 
ciavit, nec spiritus ex quo processit: ita *et Verbum caro fac- 
tum est, non autem intellectus Pater, nec Spiritus qui a Patre 
procedit. 

CAPUT XIIL — Non voluntas Déi habitavit in Virgine !, 
sed Verbum Deus. Dixit enim Iohannes: Verbwm caro fac- 
tum est et habilavit in nobis?. Et Paulus rursus: Misit Deus 
Filium suum, et factus est e muliere 3. Et rursum: Ingressus 
est Filius eius, qui natus est in carnet. Per illud: Natus est in 
carne, indicavit generationem aliam aeternam esse ipsi. Et 
Gabriel rursus: Virtus Altissimi habitabit super (e5, hoc est 
Verbum Deus. Pudeat ideo haereticos qui dicunt voluntatem 
eius tantum habitavisse in Virgine. 

QUAESTIO XIV. — Quomodo dicit Scriptura: Descendit 
Verbum et habitavit in. Virgine, et: Misit Deus Filium suum 
e! factus est? Et dicimus: Non quod discesserit de loco in 
locum, aut reliquerit unum locum et habitaverit in alio: quod 
est proprietas corporalium seu finitorum; sed quia ille qui ab- 
sconditus est revelatus est in carne, et (qui) invisibilis (est) 
apparuit. Et quemadmodum radii solis penetrant per fenestras 
domus quae illis impletur, et sunt in caelo et in maribus et 
in domo quam ingressi sunt, et ubique: ita etiam Verbum cum 
habitaret in Virgine, erat in caelis et in Virgine et in omni 
loco. Et illud vocabulum « ubi » super corpora cadit, non 
autem super Deum. 

QUAESTIO XV. — Quomodo unitum fuerit Verbum carni 
et non fuerit pollutum nec contraxerit immunditiem? Et dici- 
mus: Quemadmodum adest hodie omnibus fetibus, qui creantur 
in ventribus hominum et animalium, et format eos et non pol- 
luitur a creaturis suis, ita etiam, nec cum habitavit in Vir- 
gine. Et rursus *dicimus: Deus aequaliter propinquus et re- 
motus est a caelis et terra et omnibus creaturis, et comprehendit 


1 Badd.: sicut. dicunt, haeretici. — ? JOHAN, 1, 14. — ? Gal, IY, 4. — 
+ Cfr. I JOHAN., 1v, 2. — 5 Luc. 1, 35. — ° Gal, 1v, 4. 

eas omnes. Et si parti earum proximus est et ab aliis pollutus 
recedit, videtur virtus eius et natura eius esse composita. — 
Rursus: Spiritalia sublimiora sunt contaminationibus corpo- 
rum. Angelus enim cum accedit ad loca sordida non inqui- 
natur, neque anima damno afficitur immunditie corporis, neque 5 
sol inquinatur dum transit super sordes, neque ignis accipit a 
materia quamcumque immunditiem. Et si res spiritales et visi- 
biles ita se habent, quanto magis Creator nil contraxit e sor- 
dibus nostris, sed sanctificavit et mundavit uterum. 

RESPONSIO XVI — Si quidem unitus est carni nostrae, 10 
iam mutationem passus est. Et dicimus: Quemadmodum sol non 
mutatur cum servit hominibus, aestatibus et hiemibus, nec mi- 
nuitur; nec magistri dum balbutit cum pueris mutatur scientia ; 
nec anima eum unitur corpori suo, nec ignis cum unitur ferro, 
convertitur a natura sua: ita et Verbum, cum unitum est cor- 15 
pori non est mutatum. 

RESPONSIO XVIL — Cur non per angelum aut legatum 
redemit nos Dominus, sed ipse in persona sua? Et dicimus: 
Non poterat per creaturas redimi humanum genus, sed per 
Creatorem. Sicuti vas vitreum cum confringitur, non potest 20 
reparari ab architecto nec a fabro lignario, sed a vitreario qui 
fecit illud; ita et nos postquam cecidimus in peccatum, non erat 
possibile ut, alius instauraret, nisi Deus qui nos creavit. Rur- 
sus: Neque operatus est nostram salvationem per legatum, ne 
adorarent *errantes legatum hunc aut prophetam vel angelum 25 
qui missus fuisset. 

RESPONSIO XVII. — Quare ex utero exiit Verbum per 
generationem ? Et dicimus: Quia excellens est membrum ute- 
rinum; constitutio enim cuiusvis hominis in ipso stabilitur, cum 
cotidie morimur et uterus adversus mortem dimicat; ergo 30 

decebat ut ex utero qui dimicat eum morte, exiret Deus. Et 
quemadmodum ille qui vult purificare vas ab imnmunditie, id 
totum abluit, ita fecit Christus; quia initium existentiae nostrae 
e ventre et utero est, et finis rursum noster mors, et medium 
inter initium et finem nostrum vita est, per haec tria iter 35 
fecit Verbum: per uterum et vitam et mortem, ut auferret 
maledictionem transgressionis mandati. Rursus, non est in 


hominibus membrum immundum, sed omnia aequalia sunt in 
honore. 

CAPUT XIX. — Quare Verbum est incarnatum? Et dicimus: 
Donitate sua creavit hominem, et cum is peccavisset, rursus boni- 
tate sua eum redemit. Descendit enim et incarnatus est ut eum 
redimeret. Quo autem modo factus sit homo Apostolus ostendit: 
Quia filii participes facti sunt sanguinis et carnis, et ipse 
similiter *. Filios quidem vocat animas, quod familiare est 
Scripturae, quae a parte denominat hominem, sicut illud : Ingres- 
sus est cum septuaginta et quinque animis ?. Et quemad- 
modum unitur anima corpori et fit cum eo una natura et una 
persona: ita Verbum unitum est carni animatae ; ergo homo 
factus est ut per mortem suam aboleret Calumniatorem. Rur- 
sus: In illo tegumento dimicavit cum Satana et devicit eum, 
quia is in tegumento serpentis devicit hominem. 

*CAPUT XX. — Et quomodo non damno affectus est per 
incarnationem? Et dicimus: Quia potestatem habet, ut dum 
perseverat in excellentia sua, incarnaretur et non amitteret ex- 
cellentiam suam propriam. Et quemadmodum non perdit rex po- 
tentiam suam, dum se demittit ad milites suos, neque robusti qui 
se tradidit ligandum a debilibus, dicitur defecisse virtus: ita 
non est laesus Deus per exinanitionem, sed devicit passiones 
per exinanitionem suam. Etiam enim in limbis est et non lae- 
ditur obscuritate, et in sepulero, et non patitur putredinem eius, 
et in inferno, et non consumitur ardore eius. 

RESPONSIO XXL — Quare, cum incarnatus esset, morte re- 
demit, et non potentia et imperio? Et dicimus: Iustus est, et 
iustus non vi ducit hominem; possit enim omnes homines vi 
convertere, sed non opprimit libertatem, nec ducit per vim 
liberum arbitrium; ideo non per potentiam redemit, sed per 
verbum iustitiae. Aggredi quidem ausus est diabolus Chri- 
stum qui erat absque peccato, iniuste, Christus vero per iusti- 
tiam redemit omne genus humanum. Et rursum medicus partem 
quae aegrotat, explorat, et non eam quae sana est; ita, genus 
nostrum quod aegrotabat peccato, induit Verbum ut auferret 
passiones ejus. 

CAPUT XXII. — Cur vero non venit Christus ab initio? Ft 
dicimus: Qnemadmodum infanti non ab initio damus cibum 
carnalem, priusquam pervenerit ad maturitatem, ita, tempore 


1 Hebr., n, 14. — ? Gen., XLVI, 27; Act, vit, i4. 

quo pervenit genus nostrum ad perfectionem, venit ad ipsum 
medicus. Postquam enim supereminuit* tota mensura peccato- 
rum et non erat amplius ullum genus malitiae hominum quod 
patratum non fuerat, tunc venit medicus ad redemptionem eius. 
XXII. — Et quomodo, postquam adhibita est sanatio, adhuc s 
immergimur in peccatis? Et dicimus: Quemadmodum serpens, 
euius coneuleatur caput, non statim moritur, sed adhuc suam 
caudam vibrat, ita etiam malum etsi illud valide devicit et 


abolevit Dominus noster, tamen in reliquiis suis adhuc vexat 


mundum. 10 


XXIV. — Et quare non vi ducit homines ad bonum? Et 
dicimus: Non lueraremur quidquam ex fide per vim, sed magis 
rei evaderemus: uti vir qui coacte diligeret inimicum suum. 

XNV. — Cur non fecit Deus hominem naturaliter amare 
suum servitium? Et dicimus: Si id fecisset, Oppressisset volun- 13 
tatem et libertatem, et has non haberet homo, et natura 
vincta inveniretur: sicuti ignis qui non libere ardet, et sol 
qui cireumvolvitur et illuninat, cum multitudine creaturarum 
eius imperio subditarum, quae non habent libertatem neque 
bonitatem. nec mercedem pro laboribus suis. 20 

CAPUT XXVI — Quomodo occisus est Satanas et deletum 
peceatum et mortua mors? Et dicimus: Duobus molis mortuus 
est Satanas. Primo, per tormentum eius et cruciatum eius, se- 
cundum illud: Anima quae peccat morietur ! ; notum est enim 
mortem animae esse angorem eius. [ta mortuus est Satanas, 25 
quia vexatus est quod periit eius exaltatio et spreta est ido- 
lolatria. *Rursus, mortuus est Satanas eo quoil potentiam eius, 
inventricem malorum, occidit Christus et detexit peccatum et 
monstravit ean: esse peccatum; et fugiunt ab ea homines. — 
Nel si mortuus est diabolus, quomodo tentationibus suis vexare ag 

potest homines? Et dicimus: Permittit Deus id fleri modo cogi- 

latione. inodo et operatione, quasi ad munditien nostram et 
triumphum nostrum. prout fecit erga Iobum. 

Rursus, cessavit peccatum eo quod deletum est; dicit enim: 
Gaudeamus quia mortua est iniquitas noslra, el proiiciamus 35 
in mare peccata nostra. Et medicamina quae delent pecca- 
tum sunt paenitentia et imysteria vivificantia. 


1 EZECH., xviii, 4. — * Cfr. Miet, vn, 49. 

Mors autem mortua est morte Christi, quia dissoluta est 
potentia eius, sicuti pessimi serpentis cuius confracti sunt 
dentes, et serpentis qui caudam vibrat, etsi confractum est 
caput eius. Rursus, mortua est mors eo quod suscitavit Domi- 
nus noster corpus suum ad incorruptibilitatem, sicut et nos 
resuscitabit. 

CAPUT XXVII. — Quare dedit nobis baptismum ? Et dicimus: 
Ut mitteret nos ad vitam immortalem et beatam. Nativitas car- 
nalis mittit ad mortem, et spiritalis baptismatis ad vitam. Et 
quod ter immergimur in baptismo significat descensum Domini 
nostri in sepulerum tribus diebus; et adscensus noster e fonte 
baptismali figurat eius resurrectionem. Ipse in terra sepultus 
est, et nos in aqua; assimilat enim descensus noster elemeptutn 
terrae elemento aquae, siquidem commiscentur unum in altero. 

CAPUT XXVIII. — Quare corpus et sanguinem sumimus? 
Et dicimus: Quemadmodum ignis cum unitur ferro, impertitur 
ei aclivitatem, et id lucet et ardet sicut ille, ita et Christus; 
cum accepisset panem et vinum, fecit ea corpus suum et san- 
guinem suum vere, et impertitus est eis virtutem *et sanctita- 
lem; et cum sumimus ea, repellimus a nobis mortem et acqui- 
rimus nobis vitam immortalem. Et quemadmodum fermentum 
omnem massam fermentat et ad se attrahit, ita etiam sacra 
mysteria ad immortalitatem nos attrahunt. Deus enim Verbum 
cum carni se univit, fecit eam Deum non natura, sed opera- 
tione: ita et corpus quod comedimus, dicitur natum esse e Vir- 
gine, et (ita) est, non natura, sed unione cum Verbo Deo !. 

CAPUT XXIX. — CONTRA ARABES ?. Obiiciunt nobis Árabes, 
quasi mutaverimus aliquid in Evangelio. Et dicimus eis: Aut 


1 Hie pericopen habet B, quam A et C non praebent « CaPUT NXVIII: 
Quare in cruce mortuus est Christus et non morte alia? Primo, ut 
cognosceretur quod desursum et de caelis est, etsi humiliavit se, cum 
factus est homo ut gustaret. mortem, sicul dixit lohannes: Qui desursuin 
venit super omnia est. Secundo: Ut ostenderetur quod per mortem suam 
duxit omnes homines ad caelum et ad caelestia, sicut ipse dixit: Cwm 
elevatus fuero e terra, omnes homines traham ad ine (log, xit, 32). 
Terlio: Ut ostenderet quod sieut per lignum exiit Adam e paradiso, ita 
per lignum redibit in eum. Quarto: Ut expansione manuum suarum de- 
monstraret se pro omnibus hominibus mori et omnes vocare ad vitam, 
et eos a perditione Calumniatoris prolegi intra cognationem eius ». — 
? A C: Contra Paganos. 

constituetis testes, quod mutatum est a nobis aliquid in eo, aut 
nos iurabimus non esse a nobis mutatum in eo quidquam; cum 
ita vos dicatis: « Testes adversus eum qui aliquid recitat, et 
iuramenta adversus eum qui negat ». Et vos iudices nostri estis, 
el testimonium vestrum contra nos non est accipiendum, Et si 5 
dicitis in vestro Libro *scriptum esse: « Amovemus ! sermonem 
e loco eius », hoc non de nobis dietum est, sed propter Iudaeos; 
et notum est hoc e verbis quae antecedunt hune locum. Osten- 
dite nobis: Quis mutavit in eo quidquam, et quo tempore, et 
qua de causa, et quae verba mutavimus? Et si dicatis: « Apo- 
stoli »! ecce, vester Liber testatur viros praestantes eos fuisse ?. 
Et quo tempore? Ante imperium vestrum aut postea? Aut 
propter commoda temporalia mutavimus in eo quidquam? Ecce 
vero scriptum est ibi ut vendamus omnia nostra et largiamur 
pauperibus. Aut forsan propter finem spiritalem? Quomodo per- 15 
misisset Deus ut corrumperent. Scripturas, et essent contra eius 
voluntatem? Et quaenam verba mutaverunt? Mandata difficilia 
non mutarunt, nam in eo sunt, sieut illud: Qu percutiet te 
fn ina villam tuam? et cetera. Forsan verba humilia? Ecce in 
eo sunt, uti illud: Oravit et flevit Iesus !. Manifestum ergo 20 
est non mutatum esse in eo quidquam. Et ecce in Libro vestro 
scriptum est: « Si est vobis dubitatio quaedam, interrogate eos 
qui legunt Seripturas vobis anteriores » ?. Intendite, quomodo ad 
nos remittit vos Liber vester. Dicit rursus Propheta vester: « Di- 
cit Deus: Dedimus Iesu evangelium in quo lux et vita et ductio 
et via veritatis » è. Ergo, si lux et vita est in eo, quis fugit 
a luce nisi caecus? et a vita nisi mortuus? et a via nisi fur? 
et a veritate nisi mendax? Ergo verum est Evangelium no- 
strum. eo quod a vobis maxime habet testimonium et subli- 
mius est voluptatibus, et mandata eius curant peccata *et do- 
lores animae, et illud exponit nobis res futuras, et qui illud 


acceperunt non timore gladii ei adhaeserunt, sed quia viderunt 
miracula divina. 


CAPUT TRIGESIMUM. — CoxrRA ItcpAEOs, Verum etiam 
Iudaei accusant nos: « Dixit quidem Moses: : Noli ardere Legi 

quidquam vel minuere. Evangelium additamentum est ». Et 
dicimus eis: Ecce etiam vos addidistis ad Legem libros Pro- 
phetarum et sapientiales. Et si dicunt: Illi complent Legem; 
ecce etiam Evangelium perficit Legem et complet eam. Et si 
Apostoli erant piscatores, etiam Prophetae pastores erant. Quia 
non valebat Lex perficere homines in iustitia, necessarium erat 
Evangelium. — Dicunt rursus falsum esse in eo, quia est in eo 
repugnantia. Et ad hoc respondemus: Additio vel suppressio 
narrationum est hoc, sed non repugnantia. Et ecce in Lege 
scriptum est: In die quo comedes ex arbore, morieris !, et 
post nongentos et triginta annos mortuus est (Adam); et: Non 
pergam maledicere terrae?, et (tamen) scriptum est: In ma- 
ledictione comedes er ea 5. 

XXXI — QvorNAM MODIS DICITUR LEX? Lex sex modis 
dicitur: Naturalis, quae est discretio et tribunal conscientiae, 
quae data est familiae Adami, impressa quidem in corde eorum. — 
Secundo: Lex seripta quae per Mosem (data est) uti illud: 
Non moechaberis +, etc. — Tertio: illa Christi, Qui percusserit 
te in maxillam tuam ^, — Quarto: illa qua per gratiam libe- 
rabimur. — Quinto: illa quae in membris, et est peccatum. — 
Sexta quae est ipse Spiritus sanctus. 

* Antiquum Testamentum datum est in monte Sinai post egres- 
sum populi ex Aegypto, dum fumum emittit et ignem propter 
duritiem populi. Novum vero datum est in cenaculo post egres- 
sum gentium e peccato, hora tertia, die dominica. Aui jx inter- 
pretatur foedus et testamentum, et post mortem confirmatur. 
2vangelium autem annunciatio (laeta) interpretatur. Nuncium 
enim accepimus Deum descendisse in terram, et mortem solu- 
tam esse, et regnum apertum esse. Et Prophetae oclamarunt: 
Dominus dabit verbum annunciationis 5. Evangelista, i. e. 
nuncius; Evangelium autem narratio de incarnatione Verbi. 
Scripta autem Pauli et Apostolorum causam ipsius incarna- 
tionis, et bona quae ah illa emanarunt edocent. 

XXXII. — Principium Evangelii est baptismus, ait Philoxe- 
nus. Quia a nativitate usque ad baptismum secundum Legem 
vixit, ergo baptismus est principium Evangelii. Et Basilius in 


! Gen., n, 17. — ? Gen., vi, 21. — ? Gen., ni, 18. — * Ex, xx, 14; 

sermone contra Eunomium !: Initium Evangelii praedicatio 
Iohannis est, quam Marcus caput Evangelii nominavit. Quae 
spectant ad eius conceptionem et nativitatem non de Evangelio 
aestimantur esse. 

Et ignaros elegit Dominus noster, ne magnitudini personarum 5 
tribuerentur stupenda signa; ita et Pater in Veteri (Testa- 
mento) viles elegit, Mosem blaesum, Davidem pastorem, Amos 
caprarium, Ahor mutilum. Et in Antiquo quidem pastores ele- 
git qui gregem definitum et in terra Iudaeae pascerent. In Novo 
autem piscatores, eo quod universum orbem indefinite piscati 10 
sunt, ita ut in rete omne genus humanum adscenderet. 

*XXXIIL — A quattuor Evangelistis scriptum est Evange- 
lium, quia in quattuor partes propaganda erat annunciatio. Et 
quattuor sunt elementa, et quattuor flumina, et quattuor ventos 
vidit Daniel ?, et quattuor equos et quattuor quadrigas vidit 15 
Zacharias, et quattuor candelabra et quattuor fabros *; et currus, 
quem vidit Ezechiel 1, in quo erant quattuor animalia, significat 
quattuor Evangelistas: leo quidem propter audaciam et prompti- 
tudinem eorum ad frangendum errorem; aquila vero, quod tra- 
duntur in manus eorum daemones, uti traduntur animalia in 9o 
potestatem aquilarum; et vident res absconditas, uti aquilae 
vident et intuentur in longinquum. Bos rursus, quia subiugant 
mundum doctrina sua. Homo, quia homines erant. Alae signi- 
ficant sublimitatem Evangelii; manus hominis quae portabant 
animalia, auxilium Christi erga Evangelistas; rotae, una in o5 
altera, significant Testamenta: oculi significant scientiam per- 
fectam quam seminaverunt Xpostoli medio in mundo; homo 
super currum, Verbum quod se erat incarnaturum. 

XXXIV. — Et duo ex Apostolis scripserunt, et duo ex Evan- 
gelistis: Marcus, discipulus Petri, et Lucas Pauli. Et non seripse- 3o 
runt quattuor ex Apostolis, quia nihil faciebant per gloriationem; 
et deinde. ne invaderet pusillanimitas praedicatores Evange- 

lii et dicerent: Nonne sumus socii Apostolorum in praedica- 
tione et scriptione? 

Et quis collegit quattuor Evangelistas et coordinavit in uno 35 
libro? Aliqui dicunt: Eusebius Caesareensis; hic. cum vidisset 


p.29. Ammonium Alexandrinum fecisse *Evangelium Diatessaron, 

i e. per quattuor, et mutavisse seriem sententiarum, et pa- 
riter fecisse etiam Tatianum Graecum, haereticum, ipse collegit 
hos quattuor et unumquemque seorsum scrípsit. Alii dicunt: 
Iohannes Evangelista «oordinavit eos in uno libro, et cum 
iransmissa essent tria (evangelia) ad eum, adiecit eis suum. 

CAPUT XXXV. — Postquam autem electus est Paulus et 
necessarium fuit ut exirent Apostoli in loca et praedicarent, 
inceperunt tres Evangelistae scribere Evangelium. Matthaeus 
quidem, antequam sint Apostoli dispersi, Marcus autem et Lucas, 
postquam dispersi sunt. Et cum pervenissent scripta ad fideles 
Ephesi, rogarunt hi lohannem ut scriberet et ipse de omnibus 
quae desiderabantur. 

XXXVI. — RATIO SCRIPTI MATTHAE! PECULIARITER. Cum 
surrexisset persecutio in Apostolos et lapidatus esset Stephanus, 
et occisus esset lacobus, accidit ut dispergerentur Apostoli ut 
praedicarent Evangelium gentibus. Hebraei autem qui credi- 
derunt, cum id vidissent, venerunt ad Matthaeum et rogarunt 
ab eo, ut quid dixit eis sermone, traderet eis scripto, quod 
etiam fecit. Tres rursus Evangelistae id quod uno in anno 
fecit Dominus noster scripserunt; ab incarceratione lohannis 
usque ad ascensionem, praeter nativitatem et baptismum et 
tentationem et alia, sine quibus non erat possibile ut capiat 
initium eorum narratio. lohannes autem scripsit de divinitate 
eius et de his, quae operatus est Christus in illis duobus 
annis prioribus, ex quo coepit praedicare usque dum cecidit 
lohannes in vincula. Argumentum autem scriptorum eorum 
fuit adventus in carne Domini nostri et bona, quae nobis ex 
eo emanarunt. 

XXXVII. — Matthaeus in regione Palaestinae hebraice scrip- 
sit, et Marcus Romae romane h. e. latine !; Mar Iohannes vero 
dixit Marcum scripsisse in Aegypto. Lucas graece scripsit Ale- 
xandriae. lohannes graece scripsit Ephesi. Et tribus in linguis 
scriptum est Evangelium, quia etiam iisdem linguis scripserant 
supra crucem Domini nostri: hebraice, graece et romane ?; 


53 hebraice propter Iudaeos, graece propter Pilatum, romane pro- 


pter Herodem. Et linguae quae consociatae sunt in accusatio- 
nibus eius, ipsae praedicarunt Evangelium eius. 


1 Ad verbum: « franeice ». — ? Ios, XIX, 20. 

XXXVIII. — Lucas rursus disposuit priora prima et omnia 
ordine suo, et quomodo operata sunt a Domino nostro, scripsit. 
Et etiam Iohannes ita fecit, etsi omisit multa in medio, quia 
narrata erant ab eius sociis. Matthaeus vero non tali modo, 
sed ordine docendi usus est, et prout sermones sibi invicem 
connexi sunt disposuit eos. Leges vero quas imposuit Domi- 
nus noster in uno capitulo ordinavit, Evangelistae autem ce- 
teri sparsim posuerunt eas. Et Marcus imitatus est Matthaeum 
in dispositione eius; et idcirco cum non intellexissent nonnulli 
ordinem in quo scripsit quisque eorum, existimaverunt quidem 
quod sibi invicem repugnent. 

CAPUT XXXIX. — Quia principium Evangelii baptismus 
Christi est, vti supra diximus, ideo ab eo incepit Marcus. Mat- 
thaeus autem repetit a successione generationum, ut demon- 
stret Hebraeis ortum esse Christum, quemadmodum vaticinati 
sunt Prophetae. Lucas autem processit ad nativitatem *Iohan- 
nis, ut redargueret eos qui stolide se accinxerunt ad scriben- 
dam historiam Christi. Iohannes adscendit ad theologiam, ut 
doceat quod, etiamsi scripserunt socii sui hominem esse Chri- 
stum, quia incarnatus est, tamen Deus fuit et cum Deo erat, 
et postea incarnatus est et factus est homo, quin tamen ali- 
quo modo mutationem passus sit. Et doctrina eorum in medio 
platearum proponebatur et alta voce dicebant: Deus apparuit 
in corpore, et tulit passiones in carne, et mortuus est et sur- 


rexit, Et confirmabatur praedicatio eorum miraculis quae ope- 
rabantur. 

CAPUT QUADRAGESIMUM. — Iohannes loquitur sublimia, 
socii autem eius humilia. Matthaeus rursus, quia ludaeis scri- 
bebat, curam habuit ut narraret eius nativitatem et conversa- 
tionem in carne. Marcus autem sollicitus fuit ut adversus Si- 
monem scriberet, qui phantasma esse praedicabat oeconomiam 
Fili; et ideo affirmavit quae spectant ad oeconomiam. Fertur 
ei praecepisse Petrum, ut scriberet sui loco, sollicitum quidem, 
ne propter dignitatem Simonis ! (Petri) spernerentur scripta so- 
ciorum suorum. Et ipse praecepit ei ut scriberet accurate de 
sua apostasia, ad ostendendam misericordiam Dei qui eius mi- 
sertus est. Ita et Lucas; Paulus ei praecepit ut scriberet, et 

magistrum suum imitatus, late locutus est ad confirmationem 
Theophili. 

CAPUT XLI. — Iohannes autem cum vidisset illis quae 
scripserunt socii sui confirmatam esse eius humanitatem, scrip- 
sit ipse de eius divinitate. Humilia locutus est Dominus noster 
propter debilitatem auditorum et propter confirmationem incar- 
nationis, utque doceret humilitatem et crederetur ipse a Patre 
missus esse. Alto *licet loqui humilia, sicut illud: Ubi es tu, 
Adam?! et: Ubi est Abel, frater tuus?? Humili autem non 
licet loqui alta de se ipso, ne videatur esse arrogans. Ratio 
autem loquendi Christo fuit, ut manifestaret sublimitatem suae 
naturae. — Rursus dicimus: Duobus modis loquuntur Scrip- 
turae de Deo; aut sicuti est, verbi gratia, quod ens est et Pater 
et Filius et Spiritus sanctus; aut inferius quam est, verbi gratia 
(quod est) ignis, et irascitur et excandescit et paenituit propter 
homines ?. Tribus modis loquuntur Scripturae de homine; uno, 
sicuti est: v. gr. homo, vivus, rationalis, mortalis; secundo: 
superius quam est, verbi gratia dii et filii deorum; tertio: in- 
ferius quam est, quemadmodum vocatur tinea et vermis et lupi 
et vulpes. Postea pluribus modis loquemur 4, quia necesse est 
ut circa omnem sententiam Scripturae, quaecumque sit, haec 
quattuor nota faciamus: causam, scopum, tempus, personam ad 
quam fit verbum; si autem id non fecerimus, in periculo ma- 
nebimus; alioquin quid simile inter illud: Qui non odit patrem 
suum ?, et illud: Filii, subditi estote parentibus vestris? ê 

XLII. — Rursus septem capitula quae praemittuntur omni 
libro. Seopus, h. e. scopus Evangelii est, ut comparet homi- 
nibus vitam in Deo, scilicet in verbo fidem in Trinitatem, in 
operibus autem mores eximios. — Utilitas eius, h. e. prodest 
ad salutem animae. — Ordo, i. e. ordo eius lectionis post Le- 
gem et Prophetas, quia in eo perfecta sunt quae in Scripturis 
figurata sunt. — Ratio tituli, h. e. Evangelium scilicet (bonum) 
nuncium. — Divisio in capitula, h. e. dividitur in scientiam 
unius Dei *qui est tres personae; in praxim operum prae- 
stantium ; in scientiam virtutum caelestium et eorum qui gau- 
dent de peccatoribus paenitentiam agentibus; in mandata, in 

recordationem iudicii, in retributionem bonorum. — Cuiusnam 
sit liber? Christi. qui praedicatur per duos Apostolos et per 
duos Evangelistas. — Cui rei congruat? h, e. speculationi seu 
theologiae, et operationi seu moribus sanctis. — Matthaeus 
vero exponitur: habitans in tecto. Praedicatio vocata est, quia 
non occulte proponebatur, sed aperte !. 

XLIIL — Eusebio Caesareensi curae fuit statuere canones 
Evangelii. Et id notum est ex eius epistola ad *Carpianum ?, 
Et ostendit in eis harmoniam Evangelistarum. Scripserat Am- 
monius, et etiam Tatianus, Evangelium Diatessaron seu « per 
quattuor », uti diximus supra. Sed cum venissent ad historiam 
resurrectionis et vidissent dissensum, reliquerunt opus suum. 
Eusebius vero curam habuit disponere illos canones, quibus 
ostenderet mutuum consensum Evangelistarum. Quomodo? Audi: 
A quidem est canon primus: in eo docet quod quattuor Evan- 
gelistae dixerunt. Ecce enim verbum: Hic est Filius meus 
dilectus, in quo complacui?; docet illud esse in primo ca- 
none, et apud Matthaeum positum est in capitulo xviir, apud 
Marcum in x, apud Lucam vero in xvi, apud Iohannem in xvi. 
Et canones quos disposuit, decem sunt. Et in primo quattuor 
Evangelistae sibi consentiunt. Rursus vero, ubi scripta est apud 
Matthaeum in canonibus, duabus vicibus vel tribus una eademque 
littera, in canonibus sociorum non ita, scias alios Evangelistas 
bina vice verbum commemoravisse in duobus locis; et voluit 
ordinator canonum hanc litteram disponere toties, quoties oc- 
currit apud alios; quomodo? Audi. Littera Z initio canonis Mat- 


? B. hic habet sub num. xLu1 aliquot versus qui desunt in A, scilicel: 
CAPUT XLII. — [Matthaeus e coetu xi erat] e tribu Issachar, e civi- 
tale Nazareth. [Et ipse est Levi, de quo scripsit Lucas]. Scripsit Evan- 
gelium suum quinque annis pose adscensionem Domini nostri; alii: post 
octo annos. Praedicavit autem et scripsit Evangelium suum lingua he- 
braica in Palaestina. Occisus vero est Cabirae in civitate Parthorum. 
[Eusebius vero dieit Syrum fuisse utentem lingua hebraea]. Ipse autem 
Matthaeus exponitur: habitans in tecto. — Sunt autem in Matthaeo 
capitula sepluaginta et numerus canonum 360, propria sexaginta et 
quinque, signa 25, et allegoriae 25, et testimonia 32, lectiones differen- 
tes 74, tractatus 22, verba 2522. Cum illis vero nomen pulchrum et 
suave lesu, quod scriptum est in Evangelio hoc centum sexaginta et 


octo vicibus. Ipsi laus et nobis misericordia eius! — ? Cfr. Patr. Gr.; 

thaei bina vice scripta est, et in Marco pariter, quia Iohannes 
in duobus locis id recitat, Matthaeus autem et Marcus in uno; 
necesse autem habuit ordinator canonum scribere eamdem lit- 
teram bina vice, ut coaequaret canonem cum (canone illius) 
qui bina vice scripsit sententiam. In canone autem secundo, 
tres conveniunt: Matthaeus, Marcus et Lucas; in tertio, con- 
veniunt tres: Matthaeus, Lucas et lohannes; in quarto tres 
conveniunt: Matthaeus, *Marcus, Iohannes; in quinto, duo con- 
veniunt: Matthaeus, Lucas; in sexto, duo conveniunt: Mat- 
thaeus, Marcus; in septimo, duo: Matthaeus, lohannes; in 
octavo duo: Marcus, Lucas; in nono duo: Lucas, lohannes: 


'ón decimo, ubi peculiariter unusquisque seripsit, uti historiam 


Samaritanae, quae non est ab ullo alio Evangelista recitata, 
sed tantum a Johanne. 

XLIV. — Canones decem fecit, quia numerus decimus e quat- 
tuor nascitur. Quomodo? Cogita: quattuor, tres, duo, unum, 
ecce colliguntur haec in decem. Ín canone primo, quattuor 
conveniunt, in secundo et tertio et quarto tres conveniunt, et 
in quinto et sexto et septimo conveniunt duo, pariter et in 
octavo et nono; et in decimo unusquisque peculiariter, sicut 
diximus. Considera, quod in parte tantum congruere (possunt): 
uti in canone primo posita narratio mulierum quae unxerunt 
Dominum nostrum; etsi revera sunt tres diversitates, propter 
illud unxerunt solum inscribitur in canone primo. Et rur- 
sus narratio paralytici, cum apud Matthaeum et Marcum una 
est, et apud Iohannem diversa, tamen in uno canone dispo- 
nitur. Et scias, in unoquoque Evangelistarum esse numeros 
decurrentes successive, et sub numero currit numerus canonum; 
et e canone in quo invenitur verbum, noveris quot Evange- 
listae in illud conveniant. À canone primo propter consensum 
Evangelistarum incepit, ut redargueret eos qui dicunt illos sibi 
invicem contrarios esse. In canone secundo Iohannes exit, quia 
numerosiora sunt eius propria quam Marci, Iohannis enim 
sunt cnr!, Marci vero xxvi ê. 

*XLV. — Dicimus rursum, quanti sunt numeri uniuscuiusque 
Evangelistarum ?. Matthaei sunt ccccxxvr. In canone primo sunt 


' B 206. — ? B viginti; C septemdecim. — ? B. add.: « cum sociis 
eius, et quot proprii ». 

ei cum Marco et Luca et Iohanne numeri LXIV; in canone se- 
cundo, habet cum Marco et Luca numeros CI; in canone tertio, 
sunt ei cum Luca et Iohanne numeri octo; in canone quarto, 
sunt ei cum Marco et Iohanne numeri xvir, et in quinto cum 
Luca numeri LXXXVII; in sexto, cum Marco numeri LVN, et 
in septimo cum Iohanne xix; propria habet Lxxvr. Loquitur 
in octo canonibus, a primo ad septimum et in decimo. 

Marcus habet ccxc numeros. In canone primo habet cum 
Matthaeo et Luca et Iohanne numeros LXV, in secundo cum 
Matthaeo et Luca cr, in quarto cum Matthaeo et Iohanne xvii, 
in sexto cum Matthaeo LVI in octavo cum Luca xxim, in 
decimo (habet) propria xxvn. Loquitur in sex canonibus: in 
canone primo et 11, et Iv, et vi, et VIII, et x. 

Lucas habet ccccu numeros. In canone primo cum cete- 
ris LXIV, in secundo cum Matthaeo et Marco [cxvur; et in tertio 
eum Matthaeo]! et Iohanne numeros vr, in quinto cum Mat- 
thaeo LXXXIX, in octavo cum Marco xxii, [in nono cum Io- 
hanne xv]; in decimo habet propria LXXXVI. Loquitur in septem 
canonibus: in primo, et secundo, et tertio, et quinto, et octavo, 
[et nono,] et decimo. 

Iohannes habet cctxxi numeros. In canone primo cum tri- 
bus sociis suis numeros [Lxxxv1m; in tertio cum Matthaeo *et 
Luca] xx; in quarto cum Matthaeo et Marco xxiv, in septimo 
eum Matthaeo xvi, in nono cum Luca xIx, et in decimo habet 
propria cr. Loquitur in canonibus sex: in primo et H1, et 1v, 
et vir, et Ix, et x. 

Sunt in Matthaeo sectiones LXII, signa XXVIII, numerus cano- 
num CCCLX, testimonia XXXI, miracula XXVI, quae enumerat 
Theologus in libro Carminum ?, parabolae xvir?. 


1 Verba uncis inclusa desunt in codd., sed exciderunt; ea restituimus 
e tabulis canonum vulgatis apud G. H. GWwiLLIAM, T'etra-Euangelium 
sanctum, simplex Syrorum versio, p. 6 et sqq. Sed in graeco aliter 
se habet partitio: Matthaeus dividitur in sectiones 355, Marcus 236, 
Lucas 340, lohannes 232; sunt Matthaei propria 62, Marci 20, Lucae 72, 
lohannis 97. Cfr. TiscHENDonRFI ed. vur critica maior, Prolegom., III, 
p. 140 et sqq. — ? Patr. Gr. XXXVII, 488 sqq. — ? C addit in mar- 
gine: « Non est probatus numerus canonum, quia enumeratio non sibi 
constat »; quod intellegendum est de numeris non emendatis. 

"EVANGELIUM SANCTUM ANNUNCIATIO VIVIFICATRIX 
DOMINI NOSTRI IESU CHRISTI 


PRAEDICATIO MATTHAEI APOSTOLI 
UNIUS E DUODECIM 


CAPUT PRIMUM. 


v. 4) IuciPerT. MATTHAEUS DICENS: Liber generationis Iesu 
Christi. Non dixit Matthaeus sicut prophetae: Dixit mihi 
Dominus, vel: Visionem vidi; quia Iudaei trahebantur post 
falsos prophetas, necesse erat ut tali modo loquerentur: Mat- 
fhaeus vero, quia credentibus scribebat, non opus habuit imi- 
tandi prophetas; neque posuit nomen suum in libro, quia pro- 
pinquis scribebat per modum narrationis. Paulus autem, quia 
scribebat remotis, per modum epistolae scripsit, et necesse erat, 
ut scriberet nomen suum. i 

Et generationis appellat librum; quia initium omnium bono- 
rum est nativitas; vel quemadmodum Moses librum suum « crea- 
tionis » appellavit, quamvis de aliis gestis, quae in mundo 
spatio MMCCXVI annorum evenerunt, loquatur, et alterum librum 
appellavit « exodum », quamvis describat alios eventus: ita et 
liber « generationis » appellatus est, quia res est sublimior, quod 
Deus nascatur in carne, quamvis doceat omnem oeconomiam; 
pars enim praecipua ab eo quod praestantius est nomen accipit, 
ut dicunt sapientes. Et etiamsi baptismus est principium Evan- 
geli, tamen incepit a nativitate, ut doceat Hebraeos illum 
fuisse Christum !, quem promisit *Deus Abramo et Davidi, ori- 
turum e semine eorum; et ipse est dator Evangelii. 

Generatio multis modis dicitur. Una quidem, quae e muliere. — 
Altera autem, quae e baptismo, secundum illud: Qui non nasci- 


! B add. « qui exspectabatur ab eis ». 

tur ex aqua et Spiritu |. — Tertia, e sepulcro: Quis audivit 
id et quis vidit haec? Paríturiet terra uno die et nascetur 
populus uno momento ?. — Quarto, etiam de actibus remotis 
dicitur generatio, sicut illud: In Iesu Christo ego genwi vos 3; 
et ipse voluit wt eae gignant* in Spiritu; et: Ignoro quid 
pariat crastina dies 5 et: Quis generat stillicidias pluviae? *; 
et: Concepit iniquitatem, et gessit. perfidiam. el peperit do- 
lum ?. — Quinto, quemadmodum radii et splendor generantur 
a sole et igni. — Et sexto, aeterna, sicut Filius natus est a 
Patre secundum divinitatem. ; 

Hic vero « generationem » dicit non aeternam, quae a Patre 
est, sed temporalem, quae est a virgine. Etiamsi enim comme- 
moratur generatio Abelis et Iacobi in Scriptura, tamen nemini 
patrum adscribitur « liber generationis », sed Christo tantum, ut 
indicaret Christum non esse hominem vulgarem, sed Deum qui 
homo factus est, et non secundum ordinem hominum genitum 
esse a patre et matre, sed supra ordinem naturae e Spiritu 
sancto et Virgine. — Rursus, incepit a generationibus, ut osten- 
deret quod, etiamsi Christus putabatur filius Iosephi a Iudaeis, 
neque notam habebant eius filiationem aeternam, de Iosepho 
tamen dubium erat, utrum fuerit filius Davidis an non. Et hoc 
per seriem generationum accurate notum fit, et dubium solu- 
tum est. 

Graecus vero liber « existentiae » dicit. Existentia vero *novem 
modis dicitur. Primo, ex nihilo est aliquid, sicut caelum et terra, 
quae e nihilo facta sunt. — Secundo, et ex aliquo est aliquid, 
sicut firmamentum et arbores, quae ex aliquo facta sunt. — 
Tertio, aut absolute secundum illud quod dixit Deus: Et factus 
est Adam sicut unus nosirum 9. — Quarto, secundum muta- 
tionem, uti mulier Lot quae facta est statua salis. — Quinto, 
aut non substantialiter, sicut illud: Factwm est vespere et 
factum est mane, dies unus ?. — Sexto, per modum auxilii, 
sicut illud: Et fuit Deus cum Iosepho ?*. — Septimo, tempo- 
rarie, sicut illud: Et factus sum sicut homo non audiens !!. — 
Octavo, aut per gratiam, sicut illud: Factus est Moses deus 

Pharaonis ?.— Nono, aut sine mutatione, sicut qui existens 
! log., n, 5. — ° Is, LXVI. 8. —? 1. Cor., iv, 15. — * I TM., v, 14. — 


5 Prov., xxvii, 1. — * IOB, xxxvii, 28. — 7 10B., xv, 35. — © Gen., II, 22. 
— ?* Gen. 1,5. — ? Gen., xxxix, 21, — !! Ps. xxxvit, 15. — !! Ex. Vit, 1. 


10 


5 


10 


15 


30 


-4 25 p 
fit id quod non erat antea, quemadmodum factus est Abel 
pastor gregum !, et David rex et propheta, et Aron sacerdos, 
quin tamen mutaretur homo in natura sua. Et hoc modo dici- 
mus: Verbum Deus factum est homo, quin mutatum fuerit in 
eo quod erat Deus natura sua. 

Filii David, filii Abraham. Filium Iosephi non vocavit eum, 
quia is non habuit partem in eius generatione, nec filium Mariae 
eum nominat, quamvis ex ea incarnatus sit, quia non est mos 
Scripturae a mulieribus genealogias deducendi. Ad Davidem 
autem et Abraham rediit, quia promissio nativitatis Christi ipsis 
facta est; dixit enim ad Abraham: In semine tuo benedicentur 
omnes gentes ?; Davidi autem cum iuramento dixit: E fructi- 
bus ventris tui ponam super sedem tuam ?; et etiam: E filiis 
eorum. sedebunt in saecula saeculorum super sedem tuam 5; 
et ut doceret Hebraeos quemadmodum vaticinati sunt prophetae 
eum e, semine *Davidis ortum esse 5. 

Rursus, appellat eum filium David, ut exaltaret opinionem 
de illo. Nazareus sane est, quia educatus est in Nazareth sicut 
dixit Philippus Nathanaeli: Invenimus lesum e Nazareth 5. 

Abrahamo facta est promissio, quia ipse primus se convertit 
ab idololatria; Davidi autem, quia fuit primus rex qui custodivit 
mandatum et placuit Deo, et evexit arcam et voluit aedificare 
domum Domino. Davidem posuit ante Abraham propter eius 
regnum et principatum, et non remotum eius tempus, quia in 
ore omnium hominum narrabatur historia eius, et ex eo oritu- 
rum exspectabant Christum, secundum illud: Nonne e semine 
Davidis et e Bethlehem orietur. Christus? ? Et omnem bonum 
regem qui regnabat super eos, vocabant Davidem, secundum 
illud: David, servus meus, pascet eos $, et: Statuam eis Davi- 
dem, servum meum ?. Et rursus iureiurando dictum est Davidi: 
Iuravit Dominus Davidi in veritate et non decipiet : E fructi- 
bus ventris tui 19, et: Iuravi Davidi, servo meo !!, et: Egre- 
dietur virga e radice Iesai !?. — Rursus, posuit Davidem ante 
Abrahamum, quia Abrahamo promisit fore ut sit pater gentium; 
Davidi vero promisit fore ut ex ipsius semine oriatur Christus: 


1 Gen., 1v, 2. — ° Gen., XXI, 18; XXVI, 4. — ? Ps. cxxx, ii. — 
4 Ps, cxxxi, 12. — 5 Cfr. IER., xxur, 5; xxx, 17. — * IoHaN,, 1, 45. — 
' Jor, vir, 42. — ° EZECH., xxxiv, 23. — ° Cfr. EZECH, XXXIV, 24. — 
10 Ds, CXXXI, 11. — !! Ps. yxxxvili, 4. — *” l3, xt, 1. 


p. 32. 


p. 33. 


p. 34. 


- 26 pi 

et decebat ut praeponeretur ille, e cuius semine oriturus erat 
Christus Redemptor, ei qui est caput gentium. Redemptor enim 
prior est redemptis per ipsum. Post Davidem commemorat Abra- 
hamum, quia huic facta est promissio vocationis gentium. 

Filii Abraham ; h. e. Christum vocat filium Abrahami secun- 
dum carnem; at non e coniugio vocat Christum filium Davidis 
et Abrahami, sed quasi e successione. Et quem Matthaeus vocat 
*flium Davidis, eum nominat Marcus filium Dei, et Lucas 
virtutem Altissimi, et Iohannes Verbum Deum. Attamen Deus, 
et Verbum, et virtus Altissimi vocatur secundum id quod est, 
filius autem Davidis et Abrahami cognominatus est secundum id 
quod factus est; unus quidem et idem est, et non alius et alius. 

v. 2) Abraham genuit Isaac. Hanc seriem generationum 
posuit ut ostenderet, quemadmodum antea Deus Abrahamo et 
Davidi promiserat, illum ortum esse, et eum esse qui a Iudaeis 
exspectabatur, et eis nullam esse excusationem si non credant 
in eum. 

Isaac genuit lacob: Iacob genuit Iudam. et fratres eius. 
Non commemorat fratres Isaaci nec Iacobi, h. e. quia non habe- 
bant commercium cum genere Israelitico, erant enim Taiitae 
et Ismaelitae et Arabes et Idumaei; non autem quia perversi 
erant, sicut alii dixerunt; nam viros his peiores commemorat 
Scriptura. Fratres Iudae commemorat quod ex ipsis provenit 
gens Hebraeorum; Iudam autem expresse nominat quod ex 
ipsius familia descendit Christus, h. e. e semine Davidis. 

v. 3) Iudas genuit Phares el Zaram de Thamar. Thamar 
commemorat, quae e gentibus est et accusata est fornicationis; 
h. e. ut doceat nos misericordiam et bonitatem Dei, qui non 
tantum homo factus est, sed et ex huiusmodi parentibus natus 
est. Et quia omnis homo iugo peccati subditus erat, necessarium 
erat ut veniret in terram. *Si enim Iuda peccavit et David 
moechatus est, quanto magis alii praeter eos! Et per adventum 
suum solvit probra nostra, et eius Evangelium excipit quemcum- 
que credentem: adulteros et fornicatores, et quemcumque pae- 
nitentiam agentem. 

Commemoravit rursus Thamar ut nobis animum adderet, ne 
pudeat nos parentum malorum, et ne a virtute deficiamus; nam 
pulchritudo animae non laeditur per malos parentes. Si enim 
impudiceum conversum ad virtutem non pudet ante actorum 

multo minus pudebit virum, qui est filius meretricis aut adul- 
terae, peccatorum suorum parentum, sí peccatorum suorum eum 
non pudet. — Rursus commemoravit Thamar ut redargueret 
Iudaeos, gloriantes propter Abraham, et (tamen) destitutos bonis 
operibus. Et dicit eis: Ecce, quae fornicata est fuit mater Da- 
vidis! — Rursus dicimus: Thamar non ratione fornicationis 
sedit ibi; et notum est ab eo quod dixit Iuda: lustior me 
est!; sed ut gigneret Christum, qui latebat in Iuda, et notum 
est eo quod cum eo moechata est et non cum viro alio. Et 
id rursus fecit, quando mortua est uxor eius, ne videretur 
iniqua. Non enim erat tunc lex scripta quae prohiberet ab 
huiusmodi re. Et rursus, propter privationem filiorum circum- 
venit Iudam: malum enim putabatur apud omnes sterilitas. 

Rursus, Thamar figurat ecclesiam et gentes, quae fornicatae 
sunt cum idolis, et per prolem Thamar liberatae sunt. Tha- 
mar e gentibus: ita etiam Ecclesia. Scortata est Thamar, et 
etiam ecclesia ? scortata est cum idolis; et sicut commixta est 
Thamar in generationibus Christi, ita et ecclesia *commixta 
est in corpore et sanguine Christi. Thamar interpretatur, quasi 
haec vocet Dominum nostrum apud se ipsam: « Veni, Domine 
mi; deversare apud me ». 

Cur commemoravit Phares et Zaram? Zara interpretatur 
oriens. In splendore religionis apparuerunt, sicut Henoch et 
Sem et Iaphet et Melchisedech. Et cum paululum apparuissent 
et extendissent manum, locus eorum contractus est et septum 
quoddam ruptum est [pelvis altera quam Moses erexit in medio.]? 
Cum enim retraxisset Zara manum suam t, rupta quasi 
maceria, exiit Phares: h. e. institutio Mosaica, quam Paulus 
vocat maceriam 5; Phares vero interpretatur maceria, aut 
separatio, aut divisio. Et postea denuo venit institutio evan- 
gelica, id est Zara, qui apparitionem fecit in mundo primus ab 
initio, et postea secundus. Zara ergo siguificat gentes, Phares 
autem significat populum. Et quemadmodum Zara protulit ma- 
num suam et postea retraxit eam, ita et populus novus et 
opera ecclesiae apparuerunt in diebus Noe et Abrahami, et 
postea evanuerunt et ingressus est populus et opera Mosaica, 

| Gena xxvii, 26. — ? I e, idololatrae qui ingressi sunt ecclesiam. 

sicut natus est primum Phares, et denique apparuit populus 
novus, sicut Zara patus est post Phares. E semine Phares ortus 
est Christus in carne. 

v. 5) Salmon genuit Booz e Rahab. Commemorat Rahab, 
h. e. ut ostenderet quod non uti iudex venit Christus ad vin- 
dictam, sed ut sanaret mala nostra. Et sicut ille sumpsit me- 
retricem, ita et Deus naturam quae fornicata est cum idolis 
desponsavit et univit sibi; *et edocuit nos, quod accipit eos 
qui paenitentiam agunt. — Rahab: consociatio gentium et 
populi interpretatur. 

Booz genuit Obed e Ruth. Ruth e gentibus fuit; et comme- 
moravit eam ut ostenderet vocationem gentium. Lex enim ex- 
clusit e synagoga Ammonitas et Moabitas, e quibus erat Ruth; 
sed Evangelium per fidem in Christum vocavit eos. Et sicut in- 
gressa est Ruth in generationes Christi, ita et gentes vocatae 
sunt, et ingressae sunt in fidem Christi. Et ideo commemo- 
ravit eam ut redargueret superbiam ludaeorum: ecce enim 
David, in quo gloriabantur, ex ea originem ducit! Et sicut 
non abhorruit Booz a paupertate Ruth, ita neque Christus ab 
ecclesia quae destituta erat bonis operibus. — Ruth reconciliatio 
interpretatur. 

v. 6) David genuit Salomonem ex uxore Uriae. Comme- 
moravit quidem uxorem Uriae; h. e. ut ostenderet se verita- 
tem scribere sine pudore, et manifestaret peccatum Davidis, 
quod per Evangelium et descensum medici in terram sanatum 
est, et per eum liberatus est a caede Uriae. Cum enim superbiret 
David in excellentia et se extolleret statim derelictus est, et 
moechatus est cum Bethsabee; et paenituit eum, et flevit, et 
revelatum est ei venturum esse Dominum qui sanaret eum a 
peccato. Et cum investigaret de loco nativitatis eius, dixit: 
Non dabo somnum oculis meis, etc. ?. Et postquam accepit 


- promissum Dei hac de re, dixit psalmos xxix et xv1! *de de- 


scensu medici usque ad mortem, qui redimeret animas pecca- 
torum. Et si scandalizatus fuerit quis propter Davidem qui pec- 
cavit, sciat illum unum peccatum peccavisse toto tempore regni 
sui diuturni et magni, et propter id obtulisse paenitentiam diu- 


1 Pe. CXXXI, 4. — ° B add.: « Exaltabo te Domine quia exaltasti me, 


et non gaudeant in me inimici » et xvi (Vulg. Xv): « Custodi me Deus, 
quia in te conflsus sum ». 

turnam et magnam. Et derelictus est ut caderet in peccatum, 
ut sit bonum exemplum peccatoribus, et sicut ille paenitentiam 
agant. Et idcirco regnavit Salomon in eius loco, ut sciant omnes 
peccatum eius condonatum fuisse, et ne putent ludaei Salomo- 
nem esse filium adulterii, sicut puer alter quem Dominus per- 
cussit et qui mortuus est. 

Quattuor mulieres commemorat: symbolice significat quattuor 
plagas e quibus congregata est Ecclesia; 

(v. 7) Salomon genuit Roboam; h. e. post Davidem com- 
memoravit aliam mulierem]! et illas commemoravit, ut eo re- 
dargueret Iudaeos stultos et gloriantes in stirpe sua, et doceret 
eos non e genere parari honorem, sed e conscientia quae ti- 
met Deum. Ecce enim magnus David ab huiusmodi parentibus 
fuit, et Salomonem non impedivit mater eius quominus re- 


gnaret! Sic et gentes, si volunt credere, non impediet eas 


genus 
idolicum. 


v. 8) Iosaphat genuit Ioram; Ioram genuit Oziam. Quare 
praetermisit Achoziam et Ioas et Amasiam? Et aliqui aiunt Afri- 
canum, episcopum Emmaus, dicere: Quia peccatores erant et e 
semine [ezabel, omisit eos. Et ad eum dicimus: Non erant e semine 
lezabel; lezahel *enim erat uxor Achab, Ioram autem uxorem 
duxit Athaliam, filiam Omri, sororem Achab, et ex ea genuit 
Achoziam, etiamsi uno loco, secundum mentem Septuaginta, ap- 
pellata est filia Achab, propter similitudinem impietatis, sicut 
explicavit sanctus Severus. Et mater loasi Zoba, e Bersabee, 
appellabatur et (mater) Amasiae lehoaddan, e Ierusalem; non 
sunt igitur e semine lezabel; et non erant maiores peccatores 
quam Salomon et Achaz et Manasse qui descripti sunt. 

Sanctus Severus dicit: Ioram, filius Iosaphat, Athaliam, filiam 
Achabi, duxit, et ex ea genuit Achoziam et Ioas et Amasiam. 
Praetermisit eos Matthaeus, quia odio habebant Iudaei idolola- 
triam domus Achab; ergo omisit eos qui e coniugio idolola- 
trarum nati sunt, cum recordaretur huius (sententiae): Vindi- 


] cabo delicta patrum in filios, in tres et quattuor generationes, 


tnümicorum meorum ?. — Et ad hunc dicet quis: Non filia 
Achabi est Athalia, uxor Ioram et mater Achoziae, sed filia 
mri ét soror Achabi, Et si propter Hebraeos omisit illos qui 


' Uncis inclusa B omittit; et quidem rectius. — * Exod., xx, 5, 

ex Athalia erant, quomodo commemoravit Oziam, qui fuit le. 
prosus et magis horrendus quam isti Iudaeis? — Origenes dicit: 
Ut definiretur numerus quattuordecim generationum a Davide 
usque ad transmigrationem, ideo omisit eos. Ter quaternae 
denae generationes fiunt XLII, et typus est hic numerus: quia 
in fine XLII profectionum populi hereditatem acceperunt terram 
promissionis, et in fine xLII generationum ortus est Christus 
el hereditatem dedit sanctis terram paradisiacam. 

Georgius (episcopus) Tribuum dicit: Matthaeus non omisit 
ilas tres *personas, neque mutavit numerum generationum 
dicens xIv pro xvi Sed cum ad ludaeos evangelium sceri- 
psisset et multi eorum linguae graecae periti essent, volue- 
runt illud ex hebraico in graecum interpretari, at cum graeca 
lingua non potest dicere Cheth, ‘Ain, Sade, sicut lingua 
hebraica et syriaca, nec habens signum in alphabeto suo quod 
profundius in gutture pronuncietur, quando venerunt inter- 
pretes ad Ioram, et dixerunt:' genuit Ahoziam, et hic Yoaš, 
et: hic Amasiam, et Amasias 'Oziam, cum voluerunt graeci- 
zare nomina, scripserunt: Ioram genuit Achoziam et Acho- 
zias loas, et Ioas Ámasiam et Amasias Oziam. Alii qui post 
eos venerunt scribendo evangelium graece, saltum fecerunt 
ab ill: Ioram genuit Achosiam, et scripserunt: Ioram 
genuit Oziam, propter similitudinem nominum et differentiam 
eorum in uno signo Kaf. Et hoc fecerunt forsan involuntarie; 
aut voluntarie, ut statuatur ipsis series generationum xiv; nam 
valde carus erat numerus septenarius et xiv iis qui e Iudaeis 
crediderant. Et sic propagati sunt corrupti codices ad omnes na- 
tiones. — Et ad eum dicimus: Non est id verum; si enim men- 
dum et error scribae esset et non omisisset eos Matthaeus, 
debuisset Matthaeus dicere: « A Davide usque ad transmigra- 
tionem generationes XVII », sed eo quod Matthaeus genera- 
tiones XIV postea scripsit, intellegimus Matthaeum ipsum *omi- 
Sisse eos. 

Ali dixerunt: Hebraei Christiani eiecerunt tres illos ut 
Statuerentur a Davide ad transmigrationem generationes XIV, 
quia amabant hunc numerum. Inventus est enim olim codex 
syriacus ex hebraeo translatus, qui ponit illos tres reges in 
serie, et postea dicit: generationes xIv, non autem XYII, 
et illud « generationes xiv » mutatum est ab Hebraeis pro XVII, 

propter comprehensionem hebdomadarum quae cara erat eis, eo 
quod die decimaquarta liberati sunt a servitute Aegyptiorum. 
Alii dixerunt: Quia erant abominabiles in oculis populi, omisit 
eos Matthaeus: Ochozias enim se consociavit cum viris fami- 
liae domus Achab quando misit naves ad aurum adducendum ! ; 
et ascendit in Ramath Galaad cum Achabo, et reprehendit eum 
propheta ?, et postea occisus est a Iehu; et Ioas quia necavit 
filios Ioíadae sacerdoti; et Amasias etiam ipse in coniuratione 
occisus est?; provocando quidem regem Israelis ad pugnan- 
dum secum: et eius causa et per eum eversa sunt moenia 
et conculeatum est Sanctum. Et ideo omisit eos Matthaeus. 
— Lector autem quod sibi placet teneat. 

v. 11) Josias genuit Iechoniam et fratres eius in captivitate 
Babylonis. Iu libro Regnorum et in libro Chronicorum non est 
Scriptum losiam genuisse lechoniam, sed losiae fuisse filios 
quinque: Ioahaz et Eliacim qui et Ioiacim, et Sellum, et Iocha- 
nan, eft Sedeciam, qui et Matthanias. — Alii dicunt: losias 
genuit Ioahaz qui et Iohanan, et loacim qui et Eliacim, et 
Sedeciam qui et Matthanias, et Sellum qui et Iechonias. Alii 
Sellum Iechoniam vocarunt; et (ita) liber Chronicorum quinque 
recenset filios Iosiae. Et loiacim qui et Eliacim, genuit Iecho- 
niam, qui est Ioiacin, qui captivus abductus est Babylonem +. 

Et quomodo *non scripsit Matthaeus: Iosias genuit Ioiacim, et 
Ioiacim Iechoniam ? — Et Georgius dixit: Ita scripsit; sed scriba 
erravit et scripsit vice loiacim «lechonias ». — Alii dixe- 
runt: Quia reprobatus est loiacim et occidit Uriam prophetam, 
filium Semaiae ê, et destruxit prophetiam, ut putabat, omisit 
eum Matthaeus; Iechonias autem filius eius, exiit et se tradidit, 
ne contemneretur Sanctum, et ideo scripsit eius nomen 5. Ad 
eos quis dicet 7: Ecce Manasses peior erat illo; quare scripsit 
Matthaeus nomen huius? Nos autem dicimus: Unusquisque eorum 
duplici nomine appellabatur: Ioiacim et Eliacim, Ioiacin et Iecho- 
nias; filius ergo Ioiacimi, lechonias, nepos erat Iosiae, et vocat 
eum filium eius secundum consuetudinem Scripturae, quae voca- 
Vit Lot, filium fratris Abrahae, fratrem eius, i illo: Dixit: 
Viri fratres sumus nos $, et filios filiarum Labani filios huius; 

ita et Matthaniam rursus et loahaz, qui patrui erant lecho- 
niae, fratres eius- appellavit. : 
Rursus, losias genuit Ioahaz, qui cognominatus est Sellum, 
et Eliacim qui et Ioiacim, et Matthaniam qui nominatus est 
Sedecias; et postquam occidit Pharao claudus ! Iosiam, regnare 
fecit Ioahaz, filium eius. Hunc autem cum in vincula conie- 
cisset Pharao et amovisset, regem in locum eius constituit 
Eliacim, fratrem eius, filium Tosiae. Et vocavit eum Pharao 
Ioiacim. Et postquam mortuus est loiacim, regem constituit 


Ioiachin, filium eius, qui et lechonias, et postea appellatus est . 


nomine patris sui loiacim. Et hunc captivum fecit Nabucho- 
donosor, et pro eo constituit Matthaniam, patruum eius, qui 
*Sedecias appellatus est a Nabuchodonosore; et hos omnes 
commemoravit evangelista, quando dixit: Jechoniam et fratres 
eius, quia ad hos omnes translatum est regnum. 

In captivitate Babylonis. Commemoravit captivitatem baby- 
lonicam ut ostenderet Iudaeos nec captivos quidem factos emen- 
datos fuisse a malitia sua; et praeterea ut reponatur captivitas 
post generationes, quia vult dicere: A iransmigratione usque 
ad Christum generationes xiv ?. Et rursus erat necessarius 
adventus Christi ut liberet nos a captivitate Calumniatoris et 
mortis. Non commemoravit descensum in Aegyptum sicut ca- 
ptivitatem Babylonis, quia descensus ille antiquus erat, haec 
vero proxima; et ile quidem non accidit propter peccata eo- 
rum, hac vero propter peccata sua captivi facti sunt. Rursus: 
Aegyptum non timebant, coram Babyloniis vero semper tre- 
mebant. 

Et cum Iosias non vidit ipse captivitatem Babylonis, quare 
dixit Matthaeus: Iosias genuit Iechoniam et fralres eius in 
transmigratione Babylonis? Et dicimus: Quia a tempore Iosiae 
captivitas computatur, quo tempore de ea vaticinatus est Iere- 
mias. Quemadmodum dixit Deus Abrahamo: Serbiet semen 
tuum ccce annos servitutem 3; et a die quo dictum est ei id 
verbum computantur anni, usque ad exitum ex Aegypto, ita et 
tempore losiae vaticinatus est Ieremias de captivitate, et ab 

illo tempore computatur; et hac de causa commemorat Iosiam 

simul cum captivitate. Anno decimo tertio Iosiae vaticinatus est 
leremias de captivitate, *et ab hoc tempore computatur capti- 
vitas, usque ad annum trigesimum primum regni losiae. 

v. 12) Jechonias genuit Salathielem, Salathiel genuit Zoro- 
babelem. Ieremias dixit de Iechonia: Scribite eum reproba- 
tum, absque filiis; el non sedebit vir e semine eius super 
solium Davidis !; et Matthaeus hic dicit ex eo descendere 
Christum per genealogiam, secundum illud: Dabit ei Dominus 
sedem Davidis, patris eius?. — Et Mar Severus dixit: Quod 
attinet ad Techoniam, id quantum ad regnum terrestre quod in 
Iuda tenebat dixit propheta; regnum autem Christi et sedes 
eius, non est illud, sed caeleste, de quo dixit: Regnum meum 
non est ex mundo ?. Est tamen rex etiam super fines terrae. 
— Alii dicunt: Iechonias qui fuit ante captivitatem Babylonis et 
in ipsa captivitate, non est ille de quo locutus est Matthaeus, 
qui fuit post captivitatem ; sed alius est ille qui fuit ante capti- 
vitatem, cuius in libro Regum fit mentio *; qui fuit post capti- 
vitatem (commemoratus est) in libro Ieremiae, qui eum male- 
dictionibus percussit et vocat eum Ioiacim. — Alii dicunt: Alius 
est lechonias de quo locutus est leremias, ab illo Matthaei; 
et ille Ieremiae est Sedecias, fllius Iosiae, cuius filii iugulati 
sunt coram eo in captivitate, et mortuus est Babylone cum 
mola moleret; is vero Matthaei est lechonias filius Ioiacim, et 
mater eius appellabatur Susanna, et erat soror leremiae pro- 
phetae. Is sane Iechonias genuit Salathielem. 

Requiritur ut examinemus num Salathiel et Zorobabel, quos 
Matthaeus recenset, idem sint qui apud Lucam, an alii? Et 
si lidem sunt, cur Salathielem filium lechoniae vocat, *Lucas 
vero filium Neri? — Et dicimus: Sanctus Severus scripsit: 
Saepius adducunt eandem personam Matthaeus et Lucas. Solent 
enim genealogiae, sicut fluenta quae diversimode separantur ut 
Tursus simul fluant et rursus ab invicem dividuntur, ut per 
medias personas commisceantur, etiam postquam longe ruptae 
Sunt. Ecce enim uterque evangelista Salathielem commemoravit, 
Matthaeus autem filium Iechoniae secundum naturam eum nomi- 
nat, Lucas vero filium Neri secundum legem. 

Melki Nahaáta loiacim 
j uxor 
DIET m e " 
Neri lechonias 
LM MÓ—- PESCE apr P E EER ] 
(secundum legem) Salathiel (secundum naturam) 


Melki, pater Neri, qui e Nathan descendebat, sumpsit uxorem, 
cui nomen Nabasta, filiam Eliathan ! e lerusalem; et genuit 
ex ea Neri. Postquam mortuus est Melki, sumpsit loiacim 
rex Naba&ta, propter venustatem eius, et genuit ex ea lecho- 
niam: fuerunt Neri et lechonias fratres ex matre. Et duxit 


5 


Neri uxorem et mortuus est absque liberis, et duxit eam lIecho- 10 


nias, frater eius, et genuit ex ea Salathielem, ut praescribitur 
in Lege: Quod si morietur vir absque filiis, ducet eius frater 
uxorem eius, et suscitabit semen, fratri suo mortuo ?*. Et est 
Salathiel filius lechoniae secundum naturam et filius Neri secun- 


dum legem. Matthaeus dixit lechoniam esse filium naturalem 15 


loiacim, Lucas vero dixit esse Salathielem filium legalem Neri. 
Ambo igitur veraces sunt. — Georgius dicit: Non iidem sunt, 
*sed Neri ille, e Mathan descendens, cum enim vellet assi- 
milare filium suum filio Techoniae regis, appellavit eum Sala- 


thielem nomine huius; similiter etiam Salathiel, cum aemulatus 20 


esset assimilare filium suum filio Salathielis, filii Iechoniae, 
vocavit eum Zorobabelem. Et id notum est eo quod plura sunt 
nomina quae posuit Matthaeus a Davide et infra, quorum similia 
posuit Lucas, sicut Ioram et Eliezer et Eliacim; quia occurrit 


synonymia multis vicibus in serie generationum, aut casu aut 25 


voluntate, ut aiunt philosophi. 

Rursus: dubia est res, utrum Melki qui e Nathan, duxe- 
rit Nabasta primo, et, postquam genuit ex ea Neri et mortuus 
est, duxerit eam loiacim rex viduam, cum esset duodevi- 
ginti annos natus, et genuit ex ea Iechoniam, an forsan Ioiacim 99 
sumpsit eam primum et genuit ex ea Iechoniam, et postquam 
occisus est, facta sit uxor Melki et peperit Neri? Utraque opinio 
dubia est, nempe ut credamus Íoiacim duxisse viduam uxorem 
tempore iuventutis suae vel ut admittamus uxorem regis factam 
esse uxorem vilis hominis qui ex alia stirpe erat. Et in libro 85 

Regum scriptum est: Captivum duxit Nabuchodonosor Ioa- 
chin et matrem eius et uxores eius |. Et si descendit Nabasta, 
mater loachin, cum filio suo in captivitatem, haud verisimile 
est ipsam fuisse viro alii post mortem Ioiacim, viri sui; et si 
neque cum facta esset vidua a Melki duxit eam Iosias uxorem 
filio suo Ioiacim, iam non est Neri filius Salathielis, filii Iecho- 
niae, de quo scripsit Matthaeus. Salathielem, filium Neri, 
posuit Lucas ?. Et neque in libro Regnorum neque in libro 
Chronicorum scriptum est lechoniae fuisse fratrem appella- 
tum Neri, quo mortuo *absque liberis, uxorem eius duxit 
lechonias et genuit ex ea Salathielem. In libro Chronicorum 
scriptum est de filiis Iosiae: Ioahaz, Iohanan Ioiacim, Sede- 
cias, Sellum; et filius Ioiacim fuit lechonias: ergo non sunt 
iidem apud Matthaeum et apud Lucam, sed eiusdem nominis. 

v. 13) Zorobabel genuit Abiud. Interpretatur Zorobabel 
« semen in Babel », quia ibi seminatus et natus est. Matthaeus 
dixit: Zorobabel genuit Abiud, et Lucas dixit: Zorobabel 
genuit Resa ?. Màr Severus dicit: Zorobabel habuit duos filios: 
Abiud et Resa, et Matthaeus recenset unum et Lucas alterum. 
Et sicut a Davide dividuntur generationes in Nathan et Salo- 
monem et descendunt usque ad loseph, dum Matthaeus sumit 
generationem Salomonis et Lucas illam Nathan: ita et a Sala- 
thiele dividuntur generationes in Abiud et Resa, et descendunt 
usque ad Iosephum. — Georgius Tribuum dicit: Alius est Zoro- 
babel qui genuit Abiud, et alius qui genuit Resa, de quo loquitur 
Lucas. Alii dicunt Abiud, filium Zorobabelis, duobus nominibus 
appellatum fuisse: Abiud, dico, et Resa; et idcirco unusquisque 
Evangelistarum appellat eum uno nomine, sicut filios Iosiae 
quorum unusquisque duobus nominibus appellatur. 

v. 15) Mathan genuit Iacob, (16) Iacob genuit Ioseph, virum 
Mariae; ex qua matus est Iesus qui vocatur Christus. Ab 
ilo: ex qua, nisi puncto muniretur, putaretur Christus e Io- 
Sepho natus esse; attamen, punctum ante vocabulum: ex qua 
ostendit e Virgine eum natum esse et non e Iosepho. Secundum 
autem sensum graecae versionis non ita scriptum est, sed 
Ioseph, *virum Mariae, quod min HI (ex ea) natus est Iesus; 
ergo si pro rin Hi scripsisset Matthaeus v, putaretur Christus 

natus esse e loseph: sed quia Wi (ea) scripsit, et non nu (eo), 
significavit eum e Virgine natum esse et non e losepho. — 
Rursus, cum addiderit: virum Mariae, ostendit propter Mariam 
se recitavisse illam seriem generationum; et illam (virginem) 
esse de domo Davidis et Abrahami, et idcirco induxit nomen 


5 
eius in medium. 
Matthaeus appellavit Iosephum filium Iacobi, Lucas vero 
filium Heli. 
Mathan Estha seu Esther Matathath 
| r B 4 
lacob | pm Heli 10 
filius Mathan! fratres uterini P Melki 
L — -r "I 
Ioseph 
secundum naturam 


secundum legem 
filius lacobi filius Heli 


Fuit enim vir quidam, nomine Mathan, e progenie Salomonis, 15 
qui duxit uxorem cui nomen Esther, et genuit ex ea Iacobum, 
et, mortuo Mathan, facta est Esther uxor! Matathath e progenie 
Nathan, et genuit ex ea Heli; et habuit Esther duos filios: 
unum e Mathan et alterum e Matathath. Duxit autem Heli 
uxorem et mortuus est absque filiis, *et duxit eius uxorem se- 20 
cundum legem Iacobus, frater eius, ut suscitaret semen mortuo, 
ne deleretur nomen eius. Et Iacobus genuit Iosephum, et erat 
Iosephus filius Iacobi secundum naturam, et Heli secundum le- 
gem. Et Matthaeus recitat eum secundum naturam, Lucas 
vero secundum legem. Naturalis quidem est progenies seminis ?5 
genuini, legalis vero progenies illius qui genuit nomine fratris 
sui qui mortuus est absque liberis. 

Quare pervenit Matthaeus ad Salomonem, Lucas autem Na- 
than posuit, et sic ad losephum processere? — Aliqui dixerunt 
Mariam e Salomone ortum habere, loseph vero e Nathan; et 
Matthaeus proponit generationes Mariae, Lucas vero Iosephi. 
Et si ita est, quare scripsit Matthaeus de Iacobo illud genuit 
Iosephum, cum secundum naturam non genuit eum? Si autem 
dicant: Lucas generationem Mariae recitat, Matthaeus vero 


! B notat in margine: «In alio codice appellat eam Astha; forma 
masculina est Asa ». 

losephi, cur ponebat Lucas illud putabatur quoad genus ex 
quo natus est Christus? — Philoxenus autem dixit: Matthaeus 
descripsit generationes naturales, et ideo dixit: talis genuit 
talem, Lucas vero legales, et ideo scripsit illud putabatur '. 
Et hoc testatur Africanus dicens: Nomina generationum enu- 
merabantur apud Hebraeos aut secundum naturam, e genera- 
tione seminis, aut secundum legem, ita ut ille qui nascitur, 
in adoptionem sit illius qui mortuus est sine liberis, aut illius 
qui genuit nomine fratris sui absque liberis mortui; quia non 
erat eis usquedum spes resurrectionis; et evangelistae re- 
censuerunt generationem naturalem et legalem. Una enim in 
altera commixta est utraque generatio Salomonis et Nathani; 
igitur a Nathane et a Salomone, unusquisque eorum est pater 
Iosephi: Heli qui e Nathane, et Iacobus qui e Salomone; et 
est "fllius Iacobi naturaliter, et legaliter Heli seu "Eli. Et post- 
quam probavit Matthaeus secundum ordinem generationum na- 
turalium Iosephum e Davide originem habere, apparuerunt 
quidam ei adversantes et dixerunt: losephus filius Heli est et 
non lacobi; proferentes generationis ordinem legalem; et ideo 
voluit Lucas redarguere fatuitatem eorum. Nam etiam si ad Heli 
referendus est losephus legaliter, ita etiam a Davide invenitur 
esse genus Christi. Non enim struxit seriem generationum super 
Mariam, et dixit: talis genuit Mariam, ex qua natus est Chri- 
stus, quia non erat mos Hebraeis, ut deducerentur genealogiae 
per mulieres, et ideo non recensuit Mariam, sed Iosephum, ne 
videretur perturbare ordinem. — Rursus, dicimus: Per comme- 
morationem losephi etiam apparet Virginem cum eo e Davide 
procedere, nam contribules inter se matrimonio iungebantur, 
etiamsi aliquot (mulieres) egrediebantur ex una tribu in aliam. 
Iosephus autem et Maria, cognati erant, nepotes fratrum. 
Eleazar quidam duos filios genuit: Mathan et Iotham; et Ma- 
than genuit Iacobum, et Iacobus genuit Iosephum; et Iotham 
genuit Sadoc, et Sadoc Mariam; nomen autem matris eius Dina, 
et haec erat soror Elisabeth. Et inde est illud: Ecce Elisa- 
beth, cognata tua ?. Ducta est res nutu divino, ut regnum et 
sacerdotium Davidis et Levi consummationem acciperent in 
Christo. — Et rursus: Ideo recenset Iosephum et non Mariam, 

quia si comperuissent Iudaei Mariam non e Iosepho gravidam 
esse, lapidavissent eam; eius enim virginitas latebat omnes, 
praeter losephum qui eam edoctus est ab angelo, et Elisabeth 
a Spiritu sancto. Dicit Mar Iohannes: Noluit Christus ut scirent 
modum suae nativitatis, qui e Virgine natus est; et id profecto 
fecit tempore illo, ut liberaretur *Virgo a poena. Si enim Iudaei 
id didicissent ab initio non credidissent virginem parituram esse 
et lapidavissent eam. Si enim, cum daemones eiiceret, prin- 
cipem daemonum ipsum appellabant, quomodo credidissent vir- 
ginem parituram esse? 

Quaeritur qui sint parentes Mariae? Multis enim nominibus 
vocatus est pater eius: Ioiacim, Ioiachin, Ionakir, Sadoc, Iozedec ; 
et rursus mater eius appellata est Anna et Dina. Iacobus Edes- 
senus dicit: Historiae ferunt Mariam filiam Ioiachin, e tribu Iuda, 
fuisse; qui fuit filius Esther — in alio codice: Panter — et Esther 
erat frater Melki, filii Ianai — in alio codice: qui e Neri — qui 
originem ducit a Nathan, et erat per uxorem e tribu Levi; et 
habitabat in Galilaea in loco ubi aedificata est Tiberias civitas. 

Vocavit loseph virum Mariae, cum eius sponsus esset, se- 
cundum morem Scripturae. Dictum est enim in Deuteronomio: 
Si fuerit mulier desponsata viro, et invenerit eam quidam 
et dormierit cum ea, educite ambos et lapidentur ; puella, 
quia non clamavit, et vir, quia dormivit cum uxore pro- 
cimi sui. Ex his manifestum est sponsum vocari virum et 
sponsam uxorem. 

Undenam notum est Christum et Virginem e semine Davidis 
esse? Et dicimus: notum est Christum e semine Davidis esse 
secundum carnem eo quod natus est e Maria, quae erat e domo 
Davidis et e semine eius; et notum est Virginem a Davide 
descendere eo quod quisque e sua tribu ducebat uxorem ne com- 
misceatur hereditas et ne sit perturbatio in agris et pugna 

inter eos. Et losephus *custodivit id praeceptum duxitque Ma- 
riam, filiam Davidis. Si enim non a Davide fuisset, non pro- 
lecta esset in Bethlehem cum Iosepho, filio Davidis. 

Quomodo sedit Christus super solium Davidis? Et dicimus: 
Tribus modis apparet solium Davidis: primo, corporale, quod 
e lignis et ebore fabricatum et auro lapidibusque pretiosis orna- 

tum erat; secundo, principatum et potestatem super ommem 
gentem solent vocare solium regni; tertio, secundum id quod 
promisit Deus Davidi: Aedificabo in saeculum saeculorum 
sedem tuam 1, et: Sedes eius sicut sol in conspectu men *; 
haec quae Davidi promiissa sunt, data vero non sunt, impleta 
quidem sunt in Salvatore secundum verbum Gabrielis, cum 
« domum [Iacobi » nominat gentes quae in eum crediderunt, 

Generationes qualtucrdecim. Non vero dixit omnes gene- 
rationes xLI, nec divisit eas in sex partes, etsi amabant nu- 
merum septenarium, sed in tres partes divisit hunc (numerum), 
qua quidem re innuit: quemadmodum non fuit difficile vobis 
transire a regimine iudicum ad regimen regum, et a regimine 
regum ad regimen summorum sacerdotum, ita ne alienum vobis 
videatur transiisse ab his ad regimen Christi: etenim Chri- 
stus est iudex, et rex, et summus sacerdos; antiqui enim typos 
eius praetulerunt: ipse rursus omnes simul in se collegit. 

Vituperabant ludaei Apostolos, quasi inducerent novas leges 
in mundum. Et cum vellet Matthaeus probare eos procul esse 
a vituperio, ostendit providentiam Dei semper diversimode res 
moderatam esse, "secundum id quod utile est. Et iuxta mutatio- 
nem rerum divisit etiam numerum generationum. Ab Abrahamo 
usque ad Saulem iudicibus subditi erant; Matthaeus uti iudicem 
recenset Saulem, quia gubernavit breve tempus et reprobatus 
est. Sub regno autem fuerunt a Davide usque ad captivitatem, 
et postquam cessarunt reges per captivitatem, a summis sacer- 
dotibus regebantur: ergo, secundum mutationem rerum res 
divisit et innuit mirum non esse, si ille qui primum constituit 
iudices et postea reges et deinde duces, oriri fecerit regimen 
Filii sui, Nec vero mutatio rerum profuit Iudaeis, sed dum re- 
guntur a iudicibus et regibus et ducibus in malis remanserunt. 

Philoxenus dixit: Ideo in tres partes dividit generationes, 
quia in tribus locis revelavit Pater promissionem de Filio suo: 
Abrahamo, Im semine tuo benedicentur gentes 3; Davidi: Su- 
scitabo tibi semen tuum in saeculum *, et rursus per alium 
prophetam: Pascet eos David, servus meus 5. 

Alii dicunt etiam Adamo in creatione eius id promissum 

fuisse; et idcirco adscendit usque ad Adam. — In duplicem 
hebdomadam divisit eas, h. e. in xrv, ut per hebdomadas in 
memoriam revocet verba Danielis, et ipsum esse Christum, qui 
exspectabatur et de quo praedicarunt prophetae. 

In secunda parte generationum, quamvis posuerit xn, di- 5 
xit xiv esse, Et Mar Iohannes dixit: captivitatem pro gene- 
ratione recensuit. Et Georgius dicit: Christus pro generatione 
computatur; et quemadmodum non excludit Davidem illud 
« usque ad » e xiv generationibus primae partis, ita nec Chri- 
stum excludit illud « «sque ad » e parte ultima; *media autem w 
parte xiv sunt, si quidem omittuntur tres. — Alii autem di- 
cunt: Pars ultima tredecim constituitur (generationibus), cum 
inter Salathielem et Zorobabelem unum omiserit, nempe Na- 
dabiam, ita ut sit numerus xiv cum Maria, quia pro parentibus 
suis ingreditur in generationes, aüt Christum introducit loco 15 
generationis, ut diximus. Eusebius dicit: Non numerum viro- 
rum vocat generationes quattuordecim, sed quantitatem quam- 
dam annorum quae dividitur in partes xiv. Pars prima est 
octingentorum annorum, et generationes eius sunt quattuorde- 
cim; media autem pars, annorum quadringentorum et genera- 20 
tiones eius duodeviginti; prima et ultima congruunt in numero 
personarum. Mediam autem recenset cum illis duabus propter 
numerum minorem annorum et maiorem personarum. 

Ordo generationum secundum sententiam Georgii Tribuum: 


l Abraham f Salomon Captivitas 25 
E Isaac d Roboam s Salathiel 
E lacob B Abia E Zorobabel 
X luda & Asa E Abiud 
a Phares E losaphat a Eliacim 
z Hesron a loram a Azor 30 
g Aram 3 Ozia 5 Sadoc 
A Aminadab A Ioatham > Achim 
E Naasson Z Achaz A Eliud 
È Salmon E Ezechias £ Eleazar 
z Booz z Manasses < Mathan 95 
A Obed 4 Amon ü lacob 
$i Isai o losias E loseph 
David lechonias Christus 


Generalione: XIV, Generationes XIV. Generatienes. XIV. 

*Ordo generationum utriusque evangelistarum et divisio sub- 
sequens quae occurrit, secundum opinionem sancti Severi. 

Primum; genealogia Lucae unius: Adam, Seth, Henos, Cainan, 
Mahaleel, Iared, Henoch, Mathusale, Lamech, Noe, Sem, Ar- 
phaxad, Cainan, Sale, Heber, Phaleg, Ragau, Sarug, Nachor, 
Thare. — Ab Adamo usque huc generationes et patres viginti. 

Abhine Matthaeus et Lucas congruenter: Abraham, Isaac, 
Iacob, Iuda, Phares, Esron, Aram, Aminadab, Naasson, Salmon, 
Booz, Obed, Isai, David. 


David genuit 
-b 


r Icd 

Salomonem Nathan 
iE Roboam, Abia á Matathath, Menna, Melea 
LE Asa, losaphat, Ioram PE! Eliacim, Iorim *, Ioseph, Iuda 
ns Ozias, loatham 2- Simeon, Levi, Mathath ? 
Eg Achaz, Ezechias AË | Eliezer, Iesu, Her, Elmadan 
mz Manasses, Amon, losias A Cosan, Addi, Melchi 

Iechonias Neri 

E T—- 4 
Salathiel 


Salathiel est filius secundum naturam lechoniae, uti dixit 
Matthaeus, filius vero legalis Neri. — Sicut a Davide discedunt 
genealogiae, ita et a Zorobabele. 


*Zorobabel 
r Y ~ T— a 
Abiud Resa 
Eliacim lohannan, luda, loseph 
Azor Semei, Mathathias, Mahath 
Sadoc Nagge, Hesli 
Achim Nahum, Amos 
Eliud Mathathias, Ioseph 
Eleazar lanne, Melchi, Levi 
Mathan Matathath 
lacob Esther Heli 
L SEEE PTE, 
loseph naturaliter loseph legaliter 


Plura sunt nomina apud Lucam propter fluxum sermonis, 
quia apponit in generationibus non tantum hos qui e natura, 


1 1 j 
Pro lona. — °? Hic reponendus lorim. 

sed etiam legales. Rursus, apud Lucam, ab Abrahamo usque ad 
Iosephum Lv patres sunt, et a Davide usque ad Iosephum xL1i, 
secundum autem Matthaeum sunt ab Abrahamo usque ad Chri- 
stum XLII, si admittuntur captivitas et Christus in numeratione. 
Undenam didicerunt Matthaeus et Lucas ordinem generatio- 
num? — Et dicimus: A Spiritu sancto, quemadmodum discebant 
prophetae res absconditas; et e libro Chronicorum, et e libro 
Ezrae. Rursus, mos erat ludaeis recitare genealogias patrum 
suorum memoriter: Ego talis filius talis, et ita successive usque 
ad Adam; et ideo praecepit Paulus Timotheo, ut a fabulis et 
genealogiis *se abstineret !. Matthaeus, cum pro Hebraeis scri- 
beret, incepit ab Abrahamo et a Davide, quia illis factae sunt 
promissiones; et ei satis erat. Lucas vero ascendit usque ad 
Adamum, quia gentilibus scripsit, ut doceret eos etiam ex 
Adamo ortum esse Christum, et üt redargueret Iudaeos, qui in 
Abrahamo gloriabantur. Rursus, ascendit ad Adamum propter 
mysterium baptismi, ut ostenderet eum qui baptizatur et re- 
nascitur ad Deum, cuius filii fimus, adscendere. — Rursus, ut 
auferret id dubium: Quomodo possit virgo parere? Et ostendit 


Spiritum, quemadmodum potuit in principio plasmare corpus : 


Adami absque coniugio, ita potuisse et in fine formare corpus 
Verbi e virgine absque coniugio. Una enim est operatio Pa- 
tris et Filii et Spiritus; et cum Pater formaret Adamum, ma- 
nifestum est et Filium et Spiritum formavisse eum. 

Quare in generationibus descendat Matthaeus ab alto, Lucas 
vero ab imo sursum (procedat)? — Et dicimus: Id familiare est 
Scripturae. Scriptum enim est in libro Ruth: Phares genuit 
Esron, et Esron Aram, Aram Aminadab et cetera ê, usque 
dum descenderit ad Davidem. Adscendit vero, ubi dicit: Elcana, 
filius Ieroham, filii Eliu, filii Thohu, filii Suph 3. — Rursus, 
Matthaeus descendit desuper ut ostenderet Verbum Deum 
descendisse et venisse ad salutem nostram, secundum promis- 
siones quae praecesserant. Lucas vero ab infra ad supra adscen- 
dit, ut ostenderet illos qui baptizantur ab infra in altum elevari. 
Et id notum est eo quod ad baptismum Christi recitat genea- 
logiam. — Rursus, Matthaeus enumerat generationem natura- 
lem, ut ostendat generationem naturalem infra nos deducere; 

Lucas vero "legalem, ut ostendat seriem genealogiarum legalium p.37. 


figuram esse nobis adoptionis filiorum et resurrectionis, et nos 
sursum elevari per lotionem regenerationis filiosque Dei fleri. 

Cur plura nomina recenset Lucas a Davide usque ad Christum, 
nempe xLiU quam Matthàeus, nempe XxvIH praeter ea quae 
omiserunt Scripturae, quia re vera sunt xxxii? — Et dicimus: 
Non omnium stirpium aequalis est fluxus generationum; alia 
autem est stirps, quae per Nathan ducit ad Iosephum, secundum 
Lucam, et alia, quae per Salomonem, sicut scripsit Matthaeus. 
Videmus enim multos coetaneos quorum alii modo ducunt uxores 
cum alii iam habent filios et nepotes: ita ut tribuendae sint huic 
tres generationes, illi vero una. Ergo mirum non est, si alicuius 
generationum series abundantior est vel paucior quam alius. — 
Rursus, Matthaeus patres naturales numeravit a Davide usque 
ad Christum, Lucas vero recenset naturales et legales, Et hac 
de causa plures sunt apud Lucam quam apud Matthaeum. 

Quare recenset Matthaeus generationes naturales et Lucas le- 
gales? — Quia prius didicit Lucas Iudaeos accusavisse Mat- 
thaeum propter genealogiam, quod commemoravit personas vitu- 
perandas et lechoniam; et rursus dixerunt de Iosepho, quod etsi 
est naturaliter filius Iacobi, non decebat eum huius nomine de- 
scribi, sed nomine Heli cui constitutus est semen, Volens quidem 
hanc quaestionem solvere scripsit generationes legales. Et pro- 
cessit series personarum aliarum, quae sunt e Nathan, et perre- 
xit in narratione generationum nitida, et ostendit, etiam si Iose- 
phus ad Heli referatur, tamen e genere Davidis esse Christum 
videri. 

*Obiectio Iuliani impii: Si generationes legales Lucas scripsit, 
cur dicit Obed esse filium Booz secundum naturam, et non filium 
Malion secundum legem, sicut scriptum est in Ruth? — Et dici- 
mus: Non intellexit stultus; controversia enim de Iosepbo erat: 
utrum sit e Davide an non? A Davide autem usque ad Abraha- 
mum non erat de hac re dubitatio, quia omnes Iudaei ab Abra- 
hamo sunt, Et ideo Lucas, a Christo usque ad Davidem, patres 
legales recensuit, et a Davide ad Abrahamum, patres naturales; 
et ab Abrahamo usque ad Adamum seriem legalem. 

Quare commemoravit Matthaeus viros et mulieres culpabiles, 
Lucas vero eximios? — Et dicimus: Matthaeus ostendere voluit 
Deum venisse ut vocaret peccatores ad paenitentiam, ef non 

abhorruisse a genere quod plasmavit ut se ei uniret illudque 
iustificaret. Et ideo commemoravit vituperabiles. Lucas vero 
cum vellet docere incongruum esse ut qui baptizati sunt et 
facti sunt filii Dei, peccato supponerentur, illud genus haud re- 
prehensible Nathani recensuit, et ideo non commemoravit 
lechoniam nec eius similes. 

Africanus et Eusebius tertium ponunt Melchi; quomodo etiam 
Matthan tertius sit ante Iosephum? Scriptum est: Josephi, fili 
Heli, filii Melchi. '. 1n exemplaribus autem syriacis Lucae quae 
habemus, quintum ponunt eum: Josephi, filii Heli, filii Mathat, 
filii Levi, filii Melchi. Et rursus, Africanus quinquaginta perso- 
nas ponit in Luca ab Abrahamo ad Iosephum; in exemplaribus 
autem syriacis Lucae quinquaginta sex sunt. Et opus est ut 
verum inquiramus. — Gregorius Theologus dicit septuaginta et 
septem generationes esse ab Adamo usque ad Christum, secun- 
dum genealogiam Lucae, qui retrograditur. Et Iacobus Batna- 
nensis dicit in epistola ad Maronem: Ab Abrahamo usque ad 
Christum XLI generationes sunt, sicut *scripsit Matthaeus, et 
secundum Lucam Lvi. Si vero secundum verbum praedictorum 
doctorum, et secundum exemplaria Evangelii quae habebant, 
LXXVII generationes sunt ab Adamo usque ad Christum, restant 
nobis LVII ab Abrahamo ad Christum, sicut dixit Mar Iacobus. 
Et si detrahimus e Lvir unum, h. e. Christum, remanent LVI 
ab Abrahamo ad Iosephum, non autem L, sicut dixit Africanus; 
et genuina sunt exemplaria syriaca, quae sunt apud nos, et non 
est verax Africanus eo quod L tantum personas posuit. 

Et etiam id alterum decet scire: In exemplaribus syriacis 
LV personae descriptae sunt a Iosepho ad Abrahamum, et non LVI, 
sicut dicunt Theologus et Iacobus Batnanensis. Et opinamur scri- 
bam oblitum esse unum nomen, quod ita omissum est in multis 
exemplaribus. In evangelio graeco et syriaco, qui numerat 
nomina a Christo usque ad Nathan, filium Davidis, non invenit 
nisi XLII, ita ut cum addiderit eis generationes xiv a Davide 
usque ad Abrahamum, fiunt Lv1 tantum, et non LVII, sicut dixit 

Iacobus; colliguntur LXXVI, et non Lxxvit, ut dixit Theologus, 
et unum nomen e medio oblivioni datum est. 


! Luc., i11, 23, 24. Cfr. luu AFRICANI, Epist, ad Aristidem; Patrol. 
Gr., X, 51.04. 

v. 18) Generatio autem Iesu Christi ita fuit. Quinquaginta 
enim et duobus nominibus nominatus est Dominus noster in 
Scripturis, quorum alia congruunt tempori incarnationem prae- 
cedenti, ut: Verbum, et Filius, et splendor, et his similia; et alia 
tempori incarnationis, ut Iesus Christus; et eorum alia unionem 
eius indicant, sicuti Emmanuel, quia e divinitate et humanitate 
vocatus est Emmanuel, quod interpretatur: Nobiscum Deus. Hic 
decet ut inquiramus quid significet nomen Iesus? 

Et dicimus: Nomen Iesus est hebraicum et significat « redem- 
ptorem » apud eos. Graeci autem lesum « Isun » vocant et dicunt 
« sanationem » *interpretari. Ergo redemptor est eo quod re- 
demit populum suum a peccatis eorum ; sanatio vero est eo quod 
sanavit et sanos fecit eos qui in doloribus et morbis iacebant. 
Et Moses imposuit id nomen primo Iesu, filio Nun, et hic figurat 
Christum. Hošea“ vocabatur pridem. Et quidem quasi ab effectu 
fuit id, nomen. Quemadmodum Emmanuel significat: per na- 
tivitatem e muliere Verbum Deus nobiscum fuit, et nomen Chri- 
stus docet: cum factus est homo, dicitur unctus fuisse humano 
modo; ita et nomen Iesus significat: vivificavit et redemit 
nos. Ideo nomina lesus et Christus et Emmanuel unum sunt 
vi sensus. 

Rursus, nomen Christus unctionem per oleum significat aut 
electionem aliquam. Tribus modis ungebantur antiqui: primo, 
symbolice, per oleum, ut reges et sacerdotes; aut per gratiam, 
h. e. per Spiritum occulte, sicut prophetae et sacerdotes; aut 
per honorem et distincte ad emendationem rerum, ut domus 
Abrahae et Cyrus ! et Hazael ?. 

Nomen autem « unctio » septem modis dicitur. Primo, de 
quantitate ?, sicut aliquid quod mensuratur cubitis vel spithamis, 
Secundum quod mensuravit angelus lerusalem mille cubitos t; 
et secundum spithamas mensurat homo. Secundo, per gratiam, 
Sicut prophetae qui uncti sunt Spiritu mystice. Tertio, oleo, ut 
reges et sacerdotes, qui oleo sancto ungebantur, et homines 
etiam oleo communi. Quarto, ratione honoris, ut viri de domo 
Abrahae et Isaaci, de quibus dicitur: Nolite tangere christos 
meos 9. Quinto, per distinctionem, sicut qui separantur ad 

Is., XUV, 1. -— ? ll Reg., xix, 16. — ? Eadem vox syriaca significat 


« ungere » et, « metiri ». — * Cfr. Apoc., XXI, 15 et sqq. — 5 I Par. XYI, 

emendationem rerum, ut Cyrus et Hazael, qui vocati sunt chri- 
sti, Sexto, per fidem et baptisma, secundum illud: per fidem et 
baptisma |, et iud: corpus vero Christus est *. Septimo, per 
Spiritum sanctum, quemadmodum unxit Verbum corpus suum, 
h. e. per divinitatem et Spiritum eius. 

Hic Christus, quem adoramus, non est enim tantum homo 
qui natus est e Maria et postea unctus sit per Spiritum et 
sanctificatus sit, secundum sermonem haereticorum, sed Chri- 
stum vocamus Verbum Deum, quod natum est e Patre ab aeterno. 
Et vocamus eum Christum, quia in se suscepit ut ungeretur per 10 
Spiritum et ab eo sanctificaretur in carne. Et sicut excelsa est 
eius natura et sublimior nativitate e muliere et passione et 
morte. et (tamen) suscepit in se ut nasceretur et pateretur et 
moreretur in carne propter nos, ita suscepit in se ut ungeretur 
Spiritu. Cum sit largitor eius et sanctus sua natura, suscepit 15 
in se inhabitationem Spiritus, non quasi (eo) indigens: ergo 
accepit eum in carne, ut eum nobis daret; et in omnibus factus 
est nobis principium tanquam secundus Adam, secundum verbum 
Pauli 3, ut per mediationem suam daret nobis Spiritum sanctum. 
Rursus, vocamus eum Christum, quia descendit Spiritus in ute- ?0 
rum Virginis, ut dixit angelus, et formavit corpus Verbi Dei 
ipse Spiritus sanctus, et unxit illud et sanctificavit, et ita univit 
sibi hvpostatice hoc corpus Verbum; et id fecit Spiritus, non 
quod non potuisset Filius formare corpus suum et sanctificare 
ilud, sed ut notum sit ilum qui natus est esse Deum, et con- 9 
substantialem Spiritui illi qui formavit et sanctificavit corpus 
eius, et non hominem. 

Rursus, formavit Spiritus corpus Verbi et unxit illudque 
sanctificavit, ut nota sit distinctio personarum Trinitatis: Pater 
qui voluit ut incarnaretur, et Spiritus sanctus qui corpore induit 30 
P. 02. Filium. quía formavit corpus eius e Virgine. *Ita etiam erga 

creaturas fuit is ordo: Pater mandavit ut sint res, et Filius 
fecit eas, et Spiritus sanctus complevit et perfecit eas. Rursus, 
Pater quidem unxit, Filius autem unctus est, Spiritus vero 


explevit locum) olei: et ideo vocamus Verbum Deum « Chri- 95 
stun ». 

Rursus, propter duo vocamus Verbum Deum « Christum; » 
unum quidem, quia in se suscepit ut ungeretur in carne a 
Spiritu sancto, cum sit ei consubstantialis eiusque largitor; 
alterum, quia unxit Spiritus sanctus corpus eius illudque sancti- 
ficavit, dum unitum esf ei Verbum. — Rursus, Christus non 
est homo qui oleo unctus sit uno ex illis modis; neque electum 
esse a Deo scriptum est de eo alicubi, Et si Petrus dixit de eo: 
Deus unxit ewm !, ut redargueret opinionem Iudaeorum qui 
dicebant eum esse seductorem, dixit (etiam): Credimus eum 
a Patre missum esse ?. 

Rursus, nomen Christi non vim definitam habet neque rur- 
sus naturam alicuius rei quae partes habeat significat, quem- 
admodum (nomen) hominis aut bovis, sed obiecti quod re- 
putatur apud unumquemque notificationem producere; erga 
autem Christum significat eum, cum factus est homo propter 
nos, Spiritu, qui est substantialis, sanctificavisse corpus quod 
assumpsit quodque habet animam rationalem, quando ad con- 
stitutionem venit cavo et hypostatice ei unita est. Rursus, id 
nomen « Christus » professionem totius Trinitatis docet: Pa- 
tris qui ungit, et Filii qui ungitur, et Spiritus saneti qui est 
oleum seu unctio. 

Qui dicit Christum factum esse hominem naturaliter et un- 
ctum esse per Spiritum sanctum ad sanctificationem, dicat 
nobis, ubi unctus est ante nativitatem? Et ecce, non erat ei 
corpus in utero virginis, et ecce, non est scriptum *eum unc- 
tum esse ibi in baptismate, et ecce, in nativitate sua Christus 
vocatus est! Sunt haeretici qui dicunt Iesum Christum hominem 
designare. Et adversus hos dicimus: Nomen Iesus Christus Ver- 
bum Deum designat, non quatenus est Deus, sed quatenus fa- 
ctus est homo. 

Rursus, nomen lesus Christus non hominem e Maria si- 
gniflcat, nec hominem et Deum simul, sed Verbum Deum. 
Et patet ex illis: Ita enim locutus est lesus ad Iudaeos: Quem 
Pater sanctificavit el misit in mundum, dicitis vos: tu blas- 
Dhemas!? Quis ergo est ille qui missus est a Patre? Homo, 
aut homo et Deus simul, an Verbum Deus, ut dixit Paulus: 
Misit Deus Filium suum, el factus est ex muliere 1 Ergo, 


! Act, X, 38. — ? Cfr, Ach, x, 36. — $ Ion, x, 36. — * Gal. 1v, 4. 

ile qui missus est in mundum est Verbum quod est a Patre, 
et nominatum est lesus; et idem est quod dicitur sanctificatum 
fuisse, non autem homo neque homo et Deus simul; sed san- 
ctificavit Pater Verbum in Spiritu sancto, qui illud unxit, non 
in quantum est Deus: eo enim consubstantialis est Patri et Spi- 5 
ritui, et est dator sanctitatis: sed in quantum factum est homo 
propter nos. — Rursus, dixit Christus: Nondum erat Abra- 
ham, ego sum !. Quis itaque erat, antequam esset Abraham? 
Homo qui e Maria? aut Deus et homo simul? At homo qui e 
Maria, non solum ante Abrabam non erat, sed nec ante Ma- 10 
riam erat; sed post Mariam, ex ea natus est. Manifestum est 
ergo Verbum Deum fuisse ante Abraham, quod vocatum est 
nomine Christi et lesu. — Rursus, dixit lesus Iudaeis: Quid 
. *dicitis de Christo: cuius filius est? Dicunt ei: Filius David. 
Et respondit: Quomodo vocat bum David in spiritu Domi- 15 
num? (dicens:) Dixit enim Dominus Domino meo: Sede a 
dextris meis. Si David vocat eum Dominum, quomodo 
filius eius est? ? Quis ergo est dominus Davidis? Homo qui e 
Maria, qui tempore Davidis nondum erat, immo nec Maria, ex 
qua natus est? aut hominem et Deum simul vocatne Christum? 20 
Unum enim Dominum meum appellat et non plures dominos 
meos. Notum ergo est eum Verbum Deum, consubstantiale 
Patri, appellare Dominum, secundum illud: Demisit Dominus 
a Domino ignem super Sodomam ?, et secundum illud: Natus 
est vobis hodie Salvator qui est Dominus Christus t. Ergo 9» 
eum vocat Christum, 

Rursus, scriptum est: Sedes tua, Deus, im saecula saecu- 
lorum è. Postquam vocavit eum Deum et dixit: Sedes tua est 
in aeternum, h. e. non erit finis nec consummatio regno eius, 
dixit: Propterea wnzit te Deus 5, h. e. Pater unxit Verbum 30 
Deum per Spiritum sanctum; attamen non in quantum est Deus 
sed in quantum factus est homo, secundum id quod ipsum Ver- 
bum dixit: Quem Paler sanctificavit et misit 5. — Rursus, dixit 
propheta magis quam consortes eius unxisse eum 7, h.e. ma- 
gis quam nos ipsos et quam prophetas et apostolos et alios 95 
Christos unxit eum. Nam omnes homines qui accipiunt unctio- 

nem Spiritus, dum ea indigent accipiunt; Verbum vero cum 
sanctificatum et unctum est per Spiritum, non quasi indigeret 
accepit eum, sed cum esset eo plenus et largitor pro aliis, quem- 
admodum dixit lohannes: E plenitudine eius mos omnes 
accepimus |. Et cum esset consubstantialis et dator Spiritus, 
accepit in se ut ungeretur per ipsum, ita ut per mediationem 
suam nobis ipsis daret illum. Nomine ergo Christi Verbum 
*Deus appellatur in quantum faetum est homo, et non homo 
ex Maria, neque homo et Deus simul. Et hoc confirmat Iohan- 
nes cum dicit: Sitis distinguentes spiritus: qui sunt a Deo 
et qui ab hoc mundo. Omnis spiritus qui dicit lesum Chri- 
stum non venisse in carne, hic non esta Deo, sed a mundo *. 
Notum quidem est illum qui venit in carne Verbum esse: et 
Iohannes illud vocat Christum non vero hominem neque homi- 
nem et Deum simul. 

Rursus, dicit Paulus: Nobis unus est Deus, Pater ex quo 
omnia, et unus Dominus noster, Iesus Christus per quem 
omnia ?; et rursus illud: In Christo omnia creata sunt !. 
Interrogemus haereticos: Quis est per quem omnia facta sunt? 
Per hominem? Non, nam homo creatura est; neque per ho- 
minem et Deum, nam de uno ecce loquitur; ergo per Deum 
Verbum creata sunt omnia, sicut dixit Iohannes: per ipsum 5. 
Et: omnia per ipsum 9; et rursus: Per Verbum Domini facti 
sunt caeli?, et in ipso creala sunt omnia ?; et ipsum, non 
vero hominem qui e Maria, neque hominem et Deum, sicut di- 
cunt haeretici, nominavit Paulus Christum. 

Rursus, dixit Paulus ad Philippenses: Jesus Christus cum 
esset forma Dei, non rapinam id existimavit ut sit aequalis 
Deo ?. Quis ergo est aequalis Deo Patri: homo qui e Maria, 
aut homo et Deus, aut Verbum Deus? Homo enim non tan- 
tum non aequalis Deo est, sed et creatura et subditus; Ver- 
bum autem Deus ipsum est aequale Deo Patri, quia est Filius 
naturalis et consubstantialis, et id non rapuit, sed *naturali- 
ter ei competit. — Rursus, quis semelipsum exinanivit? 1 
Homo qui e Maria, aut homo et Deus simul, aut Verbum Deus? 
Sed homo iam inanis est et indigens et deficiens. Deus et 

homo? Non loquitur apostolus de duobus, nec habemus duos 
aequales Deo et exinanitos. Sed est exinanitum Verbum Deus, 
quia factum est hemo, et ipsum est quod exinanivit semetip- 
sum in earne, quin tamen mutationem passum sit. Rursus, scrip- 
tum est: Sympsit formam servi, Quis est susceptor et quis 5 
susceptus? Homo enim susceptus est et non susceptor, ut di- 
cunt haeretici. Et homo et Deus simul non possunt ambo ut 
suscepti sint, sed unus est susceptor et alter susceptus. Ergo 
Verbum Deus est susceptor, quod sumpsit corpus anima men- 
teque praeditum, nobis consubstantiale, e Virgine, et univit sibi 10 
hypostatice. — Rursus, de eo Verbo Deo statuit Apostolus: 
Iesus, et Christus, et qui exinanivit semetipsum, et qui as- 
sumpsit formam serri, et de eodem statuit humiliationem 
crucis et exaltationem et nomen .praestantius omnibus nomi- 
nibus *. — Rursus, illud: ez/nanzvit semetipsum, quid est? 15 
Id quod cum esset Deus, factum est homo voluntarie et non est 
mutatum; secundo, quod cum sit consubstantiale Spiritui et eius 
dator et habeat sanctitatem natura sua, accepit ut ungeretur 
per Spiritum sanctum, in quantum incarnatum est; tertio: cum 
sublimior sit natura eius et altior passionibus, accepit ut pa- 20 
teretur et moreretur in carne, non in quantum est Deus, sed 
in quantum factum est homo. Et perpessum est passiones na- 
turales et ñon reprehensibiles: famem et sitim et cetera. 
Et accepit rursus ut nominaretur nominibus humilibus et vili- 
bus, cum esset Deus et Dominus *et Rex. — Et Patres cccxvin 9?» 
(Nicaeni) ipsum Verbum, non vero hominem qui e Maria, ne- 
que hominem et Deum simul, appellaverunt Iesum Christum. 
Dixerunt enim: Ft in unum Dominum lesum Christum, 
unicum Filium Dei qui ex Patre natus est ?. 

Rursus dicimus aberrantibus: Si nomen « Christus » Deum et 30 
hominem significat secundum sermonem vestrum, iam duo uncti 
sunt, et ideo cadit nomen in utrumque. Tria sunt nomina: 
unctor, unctus et unguentum. Et unctor quidem designat eum 
qui facit unctionem; unguentum autem est ipsa actio; unctus 
vero ille in quo operatur unctio. Et ideo, si nomen Christus s; 
(Unctus) Deum et hominem significat, ergo secundum sermonem 
vestrum unctus est homo et etiam Deus insuper unctus est. Et 

si ita est, cur abhorretís dicere Verbum Deum unctum esse a 
Patre per Spiritum sanctum, in quantum factum est homo? 

Rursus: Si nomen Christi significaret Deum et hominem, iam 
apparerent duo Christi et non unus. Quemadmodum nomen equi 
indicat terrestrem et marinum, et unumquemque seorsum, et 
rursus utrumque simul, et dicuntur duo equi: ita ergo, si di- 
citis hominem unctum esse et Deum unxisse eum, consequenter 
dicite Christum unctorem et unguentum, et non unctum tan- 
tum. Et si dixeritis hominem esse qui unctus est propter unio- 
nem cum Verbo et participem fecit Verbum nominis quo vocatur 
Christus, deceret ut etiam Verbi consortem faceretis homi- 
nem in nomine et vocetur unctor; ergo Verbum Deum nomina- 
mus Christum, non *secundum id quod est, sed in quantum fa- 
ctum est homo absque mutatione, et non hominem qui factus 
sit Deus, sed Deum, qui factus est homo; et non terrenum quod 
factum sit caeleste, sed caeleste quod factum est terrenum, que- 
madmodum dixit: Descendi de caelis !, et in propria venit?. 

Etiam doctores confirmant ipsum Verbum nominari Chri- 
stum quod unctum est per Spiritum, in quantum factum est 
homo. Gregorius Nyssenus dicit: Spiritum sanctum unctionem 
Unigeniti esse dieit vox divina. Et post pauca: Si itaque Chri- 
stus unigenitum Deum, unctio Spiritum sanctum, appellatio 
autem Christi potentiam regiam indicat, signum quidem regni 
est unctio: ergo etiam potentiae particeps est Spiritus sanctus 3. 
— lohannes, in explicatione epistulae ad Galatas: lesus vero, 
dixit, vocatus est eo quod ipse salvabit populum suum a peccatis 
eorum; et etiam in appellatione Christi unctionem Spiritus com- 
memorat. — Severus, in cap. XLII adversus Grammaticum: Cum 
enim humanitatis ratione dicitur unctus esse, ipsi nos in eo 
uncti fuimus, nam etiam quando baptizatus est nos ipsi in eo ba- 
ptizati sumus, — Theologus, in oratione secunda de Filio: Chri- 
stus enim propter divinitatem; unctio enim est ea humanitatis, 
non operatione sanctificans uti alios christos; per praesentiam 
totius ungentis id effecit ut vocetur homo qui ungit, et fiat Deus 
qui ungitur 5. — Severus, ex epistola ad Maronem: Rursus qui- 
dem dicens Theologus Gregorius?: Perfectus enim non propter 

divinitatem tantum, qua nihil *perfectius est, sed et propter as- 
sumptionem quae uncta est.divinitate et facta est, ut ita dicam, 
id quod est ipse ungens, et confidens dicam 5p40eoy h. e. aequale 
divinitati; ostendit (Gregorius) insignem unionem Verbi Dei cum 
humanitate. Etiam enim si in assumptione unctio significatur, 
non enim unctus fuisset nisi factus esset homo, attamen quod 
dixit factus est id quod est ungens, et confidens dicam 5pó9eovy, 
h. e. aequale divinitati, aperte docet. Sed dubium est, post unio- 
nem quomodo idem ipse erit ungens et unctus; h. e. in operatione 
et effectione infimorum. Si autem ratione assumptionis est 
unctio, propria est illius qui assumpsit sine divortio assum- 
ptionem: proprium ergo est illius ut et dicatur unctus esse et 
non (ab eo) alienum. — Sancti Philoxeni: Hac de re dicitur 
unctio, quod manifestavit circa eum Pater per Spiritum sanctum, 
eum esse filium natura sua et eum esse Deum sicut seipsum, que- 
madmodum ipse dixit: Glorifica me, Pater, illa gloria quae 
erat mihi apud te. Et vox audita est: Glorificavi et iterum 
glorificabo !. Et etiam de Spiritu dixit: Quando veniet Spi- 
ritus sanctus, ipse me glorificabit ?. 

Quandonam unctus est Christus? Antequam conciperetur, aut 
in ipsa conceptione, aut postquam natus est? — Haeretici dicunt: 
Postquam natus est de Virgine. Et non sunt veraces. Et patet eo 
quod dixit Matthaeus: Liber generationis Iesu Chrisli; hoc 
enim ostendit eum iam unctum esse quando natus est. — Sunt 
vero inter doctores qui dicunt: Antequam conciperetur in utero 
unctus est, quia eius unctionem missionem eius a Patre vocant, 
secundum id quod dixit: quem. Pater sanctificavit et misit in 
mundum ?; et: quis adscendit in caelum et demisit Chri- 
stum ? ! — Nos vero dicimus: In ipsa *conceptione eius in utero 
Virginis unctum est Verbum; quia quando descendit Spiritus 
in uterum et purificavit eum et formavit ex eo corpus Verbi, 
unxit illud corpus sanctificavitque et unitum est ei Verbum 
hypostatice; et id patet ex eo: Spiritus sanctus veniet et virtus 
Altissimi obumbrabit te 5. 

v. 18) Generatio autem Iesu Christi huiusmodi fuit; h. e. 
in illis quae supra auditoribus exposuit docuit genus eius: eum 

esse Christum quem dixit Iacob venturum cum defecerint prin- 
cipes populi, et Daniel cum completae sint hebdomades; hic 
modum nativitatis eius corporalis docet. Ubi vero audisti ratio- 
nem, noli cogitare natum esse lege naturae qui legem naturae 
Statuit. Et cum venit ad Toseph, dixit eum genuisse Christum, 
et ideo postea dixit: Generatio autem Iesu Christi huiusmodi 
fuit, h. e. non sicut ceteri homines natus est, sed novus est mo- 
dus generationis eius et altior natura natorum: et ideo dixit 
illud huiusmodi, ut novitatem modi generationis distingueret. 

Cum esset desponsata Maria, mater eius, Ioseph ; h. e. erant 
sponsalia, coniugium vero non. 

Et antequam convenirent, inventa est gravida. — Et quare 
non concepit antequam sit desponsata? Ut absconderetur res 
principi huius mundi; non enim agnovit Satanas e modo na- 
tivitatis eius Deum esse hunc qui incarnatus est. Dicit enim 
sanctus Ignatius: Fefellit quidem principem virginitas Mariae 
et nativitas morsque Christi. — Rursus, non concepit Maria 
ante desponsationem, ut res celaretur ludaeis et ipsa virgo vi- 
taret poenam et cum nomine viri ligata esset non lapidaretur 
ut adultera. Et cum ordo generationum non describeretur no- 
mine mulierum, ideo sane nomen sponsi accepit. 

* Priusquam convenirent, ait inventam esse gravidam, et non 
antequam veniret in domum eius, quia in domo eius erat. Nam 
etiam generi Lot in domo eius habitabant, et lacobus cum 
sponsa sua in domo Labani habitabat, ita etiam Virgo cum 
Iosepho in domo eius habitabat. Mos enim erat sponsis, ut cum 
viris habitarent tres annos, et postea convenirent, ut ostenderent 
hac re se non cupidine devictos ad coniunctionem venire, 
sed propter generationem liberorum qui retributio mercedis et 
fructus iustitiae eis putarentur, Indiguit sponso ut sit ei adiu- 
torium et praesidium contra Iudaeos qui videntes eam gravidam 
putarent eam (concepisse) a sponso eius, neque lapidarent eam; 
et ut fugiat cum ea, cum vellet Herodes perdere infantem; et 
ne ignominia afficiatur Virgo. Ignominia enim erat ut maneret 
mulier sine viro inter ludaeos, sicut dixit Isaias: Tantum 
nomen tuum tnvocetur super nos |. — Rursus, inter Iudaeos, 
qui erat voto consecratus non matrimonio iungebatur, et Vir- 

ginem eo quod erat consecrata, desponsarunt Iosepho, viro seni, 
ne sit erga eam opinio viri quae apud mulieres. Et notum est 
eo quod losue, filius Nun, qui erat consecratus, non redemit se 
pretio et ideo non sumpsit uxorem. 

Et quonam modo desponsata est? — Gregorius Nyssenus et 5 
sanctus Athanasius et lacobus Edessenus dicunt: quasi in custo- 
diam, etid praecepto sacerdotum, quia erat consecrata. Et notum 
est eo quod scriptum est in uno librorum: Virum non cognosco !. 
Iacobus autem Sarugensis et sanctus Severus dicunt: quasi in 
matrimonium desponsata est. 

Antequam convenirent; h. e. parum abfuit quin conveni- 
rent, sed miraculum antecessit congressum. Et notum est 
*rursus quod quasi in matrimonium eam desponderant, quia 
cum gravida facta est non est vituperatus loseph quasi qui 
spoliavisset votum Dei. Per illud anfequam removit Iosephum is 
8 consortio. 

Inventa est gravida ; h. e. notum fuit Iosepho eam gravidam 
esse. Et fortasse quis dubitet: Unde et quomodo? Naturae enim 
feminarum est ut a viris concipiant: haec vero gravida facta 
est cum non novit consortium. Paucis solvit dubitationem dicens: 2» 

E Spiritu sancto. Dicendo Spiritu, ostendit neque a con- 
sortio alio, praeter Iosephum, concepisse; addendo sancto, 
ostendit non a spiritu vulgari aut accidentali concepisse; accidit 
enim ut mulieres concipiant spiritus quosdam fortuitos, ut dicit 
Isaias: Gravidae et partwrientes sicut illae quae generant z 
spiritus ?. — Rursus vocabulum: e (men) multis modis dicitur: 
Ratione quidem naturae ut radius e sole, generationis vero ut 
filius est e patre; artificiose *, sicut sedile a lignario; efficien- 
ter, ut res creatae a creatore; et aliis modis. Hic autem illud: 

e Spiritu sancto efficienter est; quia a Spiritu sancto forma- go 
tum et factum est corpus, et ita unitum Verbo. Ef e Spiritu 
sancto; h. e. Spiritus ille virtutis qui omnia potest, qui a prin- 
cipio formavit hominem primum e terra absque matrimonio, 
et Evam e latere eius eduxit ! et virgam florere fecit 5, et e 
petra fluvios fluere fecit 5, et e maxilla dura seu sicca aquas 1, 95 
et ex arbore agnum ? et e sterili liberos, ipse etiam nunc e 

Virgine formavit corpus mundum Verbo Deo, Semper enim cum 
Verbo creat et perficit creationem Spiritus secundum illud: 
Verbo Domini facti sunt *caeli et Spiritu 1. — Rursus, illud 
corpus quod univit sibi Verbum e Virgine est, ideo quod ipsa 
id ministravit quod conferunt mulieres ad formandum corpus; et 
est e Spiritu quod implevit locum viri et creavit illud et for- 
mavit illud et unxit illud. Et unitum est Filio hypostatice id 
corpus. Tu autem, quando audis Spiritum hoc fecisse, crede et 
firmiter crede, nec investiges; neque Gabriel neque Matthaeus 
potuerunt dicere quomodo id factum sit. Miraculum est enim 
et incomprehensibile; quis ilud fecit, tantum praedicarunt; 
quo autem modo explicare non potuerunt. 

Sancti Cyrilli: Quaeritur ergo, cum Verbum conceptum et 
incarnatum est e Virgine, qua de causa Spiritus sanctus venit 
ad eam? Ut levaret illam maledictionem: In doloribus paries 
filios ?; et ut mundaret eam et sanctificaret eam; et ut impleret 
locum viri, et formaret cum ipso Verbo corpus illud sanctum, 
et ut prius Verbum eum reciperet et ungeretur et sanctificare- 
tur in carne, et deinceps nobis eum daret. 

v. 19) Ioseph autem, vir eius, iustus erat et noluit diffa- 
mare eam; iustitia autem dicitur nemini oppressionem aut 
fraudem facere; et qui possidet unum genus iustitiae, iuste 
dicitur iustus; iustum autem hic eum qui omnibus virtutibus 
ornatus est nominat. Et ecce iustitia huius contraria erat legi 
quae praecipit: Manus tua sit in eam prin. um 3; et sicut haec 
iustitia hortabatur eum ne diffamaret eam, illa suadebat ei ut 
clam dimitteret eam. — Rursus, in quo ergo videbatur Ioseph 
iustus? Aut sanctam esse Virginem sciebat aut adulteram; si 
adulteram, debebat detegere et redarguere eam; et si sanctam, 
retinere (eam) apud se *et (ei) providere. Tustus tamen fuit et 
misericors; eius iustitia non permittebat ei ut toleraret adul- 
teram in domo sua, et misericordia suadebat ut occulte dimit- 
teret eam. Et ideo cogitabat clam dimittere eam, ne videretur 
habitare cum rea, et ne sit transgressor legis. Et rursus il- 
lud clam, ne cum misertus sit ei, detegatur et condemmetur 
ad mortem. — Rursus, iustus fuit quod non detexit eam, cum 
nullum in ea nosceret peccatum. Et rursum, quia audiverat de 

graviditate Elisabeth et silentio Zachariae et exsultatione Iohan- 
nis, putavit id etiam esse miraculosum, et ideo non reputavit 
eam ut meretricem, nec ut innocentem retinuit eam. 

Alii dicunt: Iustitia duobus modis dicitur: una quae dat cuivis 
secundum laborem eius, et altera gratia quae delinquentem 
non prosequitur, sed absolvit. Ita et iustus duobus modis dì- 
citur: unus legalis, qui reddit alapam pro alapa, alter evan- 
gelicus, qui benedicit maledicenti sibi. Ita fuit Ioseph, qui propter 
misericordiam suam, quae erat iustitia eius, voluit clam dimit- 
lere eam. 

Cogitavit clam eam dimittere; h. e. dum non sciunt Iu- 
daei ex apparentia eam gravidam, quaesivit ab ea unde gra- 
vida sit. Illa autem respondit: A Spiritu. Ipse vero remansit 
in dubitatione, uti dicit Iacobus Sarugensis: Si enim a Spiritu 
est, non decet accedere ad eam: si vero ex adulterio est, non 
(decet) miscere suam munditiem cum corpore adultero. Cogitavit 
clam dimittere eam, ne eam occidant Iudaei et ipse damnetur. 

Alii dicunt non dixisse ei Mariam quidquam, quia sciebat 
ipsum non praestiturum esse fidem suis verbis: res enim fuit 
admirabilis: sed magis perturbatum *rem audiendo. Putavit 
enim eum qui carnem a seipsa voluit accipere pro seipsa ex- 
cusationem daturum esse, nec decere ut mysterium quod sibi 
angelus secreto commisit, revelaret, secundum illud: Qwi credit 
in spiritum eius, abscondit verbum !. 

v. 20) Cum autem haec meditatus esset; h. e. ut secreto 
eam dimitteret, ne noscerent Iudaei et eam lapidarent, et ipse 
reus fieret. 

Apparuit ei in somnio angelus Domini et dixit ei. — 
Cur non aperte apparuit angelus Iosepho uti Zachariae et 
Virgini et pastoribus? Quia erat vir fidelis nec indigebat vi- 
sione per visum seu aperte. Zachariae apparuit aperte, quia 
piger erat ad credendum, et manifestum est, quia post appari- 
tionem angeli dubitavit; Virgini apparuit similiter propter dif- 
ficultatem rei quae erat supra naturam; pastoribus autem, quia 

rudes erant et simplices. 

Somnia vero multis modis produntur: Aut a Deo, ut somnia 
losephi et Pharaonis et Nabuchodonosori et Danielis et uxoris 

Pilati; aut a Satana, ut hallucinationes tenebrosae; aut a me- 
ditatione diurna, cum aliqua re quam homo per diem egit aut 
de qua meditatus est, noctu in somnio occupatur; aut a tem- 
peramento quod superat, ut dicunt medici: si sanguis superat 
in homine, videt caedem et effusionem sanguinis; si autem bilis 
atra, videt tenebras et cavernas et carceres et quidquid ti- 
morem parit; si phlegma, videt pluvias et flumina et aquas 
fluentes; si flava bilis, videt ignem et solem et radios et in- 
cendía. Et aliis modis apparent somnia. Hic vero somnium 
Iosephi a Deo erat. 

"Quare non venit angelus ad Iosephum, antequam talia me- 
ditatus esset? Et dicimus: Permisit (Deus) ut dimittere vellet 
eam, ne dubitaret et accideret ei quod Zachariae; sed cum 
esset iam conceptus et angelus qui confirmaret, facilius credi- 
turus erat. Et etiam Maria idcirco tacuit et non indicavit ei, 
quia putabat eum non crediturum esse verbis suis, utpote qui 
talia audiret a muliere quae iam sub poena mala erat. — Ad 
Virginem antequam conciperet, venit angelus, ne terreretur 
mutatione status. Nam si gravida facta fuisset et nescivisset 
unde sit conceptio, occidisset seipsam, ut vitaret opprobrium, 
aut prae angore mortua esset. Ad Iosephum vero non venit 
prius ei nuncium dare, ut fecit erga Zachariam, quia non cre- 
didisset et id ei accidisset quod Zachariae. Et rursum, quia cum 
audivisset quod a Spiritu erat (conceptus) fugisset ab ea ut 
ab igne ardenti et non habitavisset cum ea. Et rursum, ne sit 
ipse praeco Virgini ante angelum, et supervacanee veniat ad 
eam angelus. Et rursum, par erat ut mater infantis illum sen- 
tiret ante alios. 

Ioseph, fili David. Filium Davidis appellat eum, et non filium 
Iacobi, aut filium Heli secundum legem; h. e. ut ei in me- 
moriam revocet promissionem ad Davidem (factam), et hunc 
eum esse quem promisit ex eius semine egressurum, ut dixit 
Lex et Prophetae. 

Ne timeas accipere Mariam uxorem tuam. Per illud: Ne 
timeas, aufert ab eo timorem; timebat enim loseph ne forte 
peccaret coram Deo retinens apud se mulierem adulteram, sed 
addidit ei angelus animum, eo quod sustulit ab eo dubita- 
tionem quae erat in eius mente, et ostendit se a Deo missum 
esse. — Accipere Mariam, h. e. ut retineas apud te; quia 

enim quasi voluntate tua dimisisti eam, Deus "ecce eam tibi 
tradit. nune, non autem parentes eius. — Uxorem tuam; 
uxorem eius appellat eam, ut indicet non esse adulteram; si 
enim adultera esset, non appellavisset eam uxorem eius; si 
enim propter desponsationem appellatur uxor viri, multo magis 
propter copulam. Evidens est eo quod adulterae consociatur 
vir et non vocatur uxor eius. Nec suadens quidem ei ut acce- 
deret ad eam, dixit ei: Ne timeas accipere eam, at dixit ei: 
Noli, putans eam adulteram esse, timere accedere ad eam, 
sed. cogitans eam a Spiritu sancto gravidam esse, sanctifica 
te ipsum non accedendo ad eam. — Vocat rursum sponsam uxo- 
rem, sieut scriptum est in Lege et sicut etiam nuptum solet 
Seriptura vocare sponsum. Et quemadmodum vocat Mariam 
matrem Iohannis quem non genuit: ita vocat angelus Mariam 
uxorem Iosephi, etsi non cognovit eam. Non usus est angelus 
minis erga Iosephum uti erga Abimelech !; quia excellentior 
erat providentia erga Iosephum. et magnum discrimen inter 
hune et illum. Hic enim Ioseph confirmatus est, quia revelavit 
ei consilia eius, et propter promissionem datam Davidi, et pro- 
pter testimonium Isaiae de domo Davidis. et propter magnitu- 
dinem nativitatis; et cum his addit undenam sit conceptio: 

Qui enim in ea genitus est, e Spiritu sancto est. Virtus 
ergo Altissimi, h. e. Deus Verbum, eum assumpturus quidem 
carnem in Virgine illaberetur, prius sanctificabat uterum Spi- 
ritus sanctus qui formavit cum Verbo Deo corpus eius san- 
ctum. Semper enim cum Verbo creat Spiritus, secundum illud : 
Verbo Domini facti sunt ?, et: Emittes Spirilum tuum et 
creabuntur *. Nul vero: #Quot natum est in ea, hic si- 
gnificat quod in ea conceptum est. Si enim de rebus longe 
remotis dicitur generatio, sicut illud: Nescis quid pariet cra- 
slina dies ! et cetera alia, de quibus locuti sumus supra, evi- 
dens est etiam de nativitate conceptum dici posse. Et rursus, 
ut ostendat hunc genitun esse non e semine viri, nec e se- 
mine cupilinis ipsius Mariae, sed e Spiritu sancto et ex cor- 
pore Virginis. 

In ea enin natum esse dixit et non er ea, quia non de lho- 
mine recens creato loquitur, sed de Deo qui corporatus est. 

Nos vero, qui a matribus nostris habemus initium ut simus 
cum non sumus, « ex eis» dicimur; ille vero quia erat, et 
conceptus est in ea, et nondum natus erat, dixit angelus: in 
ea. Illud enim ex ea dicitur de homine vulgari qui habet ini- 
tium ex muliere et, quià non est, dicitur ex ea nasci; illud vero 
in ea dicitur de Deo, qui erat a principio et illapsus est in Vir- 
gine. Iam quia Deus est qui factus est homo, dixit angelus 
in ea, de eo qui prius existebat ab aeterno et supra tempora ; 
et quia corpus induit dixit natum est im ea. 

Dictum est supra, quot modis usurpetur illud vocabulum ez !. 
Illud: ex Spiritu sancto; h. e. uti creatura et opus eius. Cor- 
pus enim Christi est a Spiritu sancto: non per generationem, 
quia quidquid nascitur ex carne caro est, et quidquid ex 
spiritu, spiritus est ?; neque secundum naturam, quia naturae 
simplicis ipsa essentia est non admittere formationem; restat 
ergo.ut sit ex Spiritu sancto, uti creatura eius. 

Sancti Severi: Ipse enim Spiritus plastice formabat natum ; 
Maria vero porrigebat sine deminutione, *excepto peccato et 
concupiscentia, omnia quae possunt mulieres conferre nato e 
sua substantia. Quia Adam et uxor eius per concupiscentiam 
arboris ceciderunt, ideo etiam nativitas et partus filiorum eorum 
per concupiscentiam fuit. Deus autem Verbum voluit renovare 
naturam nostram quae veteravit, et nihil e concupiscentia fuit 
in eius conceptu. 

v. 21) Pariet autem filium; non dixit: « tibi », quia non 
ei paritura erat, sed toti orbi. Et rursum, quia nihil omnino 
contulit in eius generationem, non dixit: « tibi ». 

Et vocabis nomen eius lesum; h. e. etiamsi natus non est 
tuus, tamen, quia patres imponere solent nomina liberis suis. 
concedo tibi ut imponas ei nomen, ita ut non removearis ab 
oeconomia. — Et ad Iosephum dicitur: vocabis nomen eius. Lu- 
cas vero narrat Mariae dixisse angelum: vocabis ?. Et non sunt 
contrarii, quia patris et matris est ut imponant nomina. — Jesus 
vero Redemptor interpretatur; et ne opinemur redemptionem 
materialem esse et a servitute corporali liberationem, dixit: 

Ipse enim vivificabit populum suum a peccatis eorum. 
Non dixit « redimet » quia venit ut vivitleet mortuos in. pec- 

catis. Nee dixit « gentes », ne atlligeretur Ioseph, quod trans- 
eat redemptio a populo ad gentes, ut accidit Ionae. Attamen 
prudenti evidens est populum eius non solum ludaeos esse, 
sed etiam omnes illos qui accepturi sunt doctrinam eius, se- 
cundum illud: Eum exspectabwnt nationes |. Et quomodo vi- 
viicavit populum suum? Per fidem in eum et baptismum et 
paenitentiam. 

Rursum, quia dixit: populum suum, de potentia sua et de 
aequalitate sua cum Patre suo praedicit, vocans populum Iu- 
daeorum populum suum, quemadmodum dicitur etiam populus 
Patris eius. Et haec duo Dei sunt, non vero hominis: illud, ut 
sit ei populus populus eius, uti scriptum est: Populus *Israe- 
liticus portio Domini est?; et illud: Vivificabit populum 
suum a peccatis eorum, quia, ut dixerunt ludaei, remittere 
peccata Dei tantum est 3; ergo, Christus Deus est qui factus 
est homo. 

v. 22) Id autem omne quod factum est; h. e. quia sane 
obstupuit Ioseph hac de re, dixit: Id omne quod factum est. 
Et quid est illud id omne? Virgo quae concepit absque coniugio; 
Deus qui venit ad partum humanum et tamen non est mutatus; 
septum in medio positum quod solutum est; reconciliatio quae 
facta est inter Deum et homines. Et nolite cogitare id novum 
esse, sed antea, multis vicibus, in typis et mysteriis manife- 
statum est; et ideo dixit: 

Ut adisnpleretur quod dictum est a Domino per prophe- 
tam; h. e. non uti causam id ponit angelus, quasi diceret: 
« Quia Isaias dixit, egit Dominus »; sed quia id facturus erat 
indicavit Isaiae, et is vaticinatus est. — Per illud: dictum est 
a Domino, ostendit verba et sententias Domini esse, et per 
illud: per prophetam, significat prophetam instrumentum Do- 
mini esse; etsi quidem Isaias locutus est haec verba, tamen ab 
excelso descenderant. Adducit ei (Iosepho) testimonium, ut doce- 
ret eum hanc oeconomiam olim promissam esse, et ut solveret 
suspicionem eius, quia non ex adulterio est conceptio Virginis, 

sed quemadmodum prophetavit Isaias: Ecce virgo concipiet *; 
et si evenerit ut oblitus fuerit somnii, postquam evigilavit, 
memor sit verbi prophetae et tunc memor sit visionis. 

v. 23) Ecce virgo concipiel et pariet filium !. Iudaeus dicit : 
Interpretes alii « puella » dixerunt et non « virgo ». — Et ad 
hunc dicimus: Prae omnibus interpretibus Septuaginta duo 
fide digni sunt: primo quidem, propter pluralitatem eorum et 
consensum *verborum eorum; et deinde, quia ante adventum 
Christi longo tempore interpretati sunt et a suspicione fraudis 
immunes sunt. Interpretes vero posteriores reiiciendi sunt, quia 
post Christum interpretati sunt, et quia, addicti Iudaismo, odio 
habuerunt Christum. — lllud: Ecce virgo concipiet, signum 
dedit Dominus Achazo. Et si puella fuisset paritura a coniugio, 
quomodo esset signum? Signum enim res est supra naturam. 
Rursum, Scriptura solet virginem puellam nominare. Dicit enim: 
Egressa est puella ut impleat aquam ?. Et in Deuteronomio 
Scriptum est de virgine quae corrupta est: Puella quidem, 
quia non clamavit ?; et virgines erant puellae quas rapuerunt 
Beniaminitae 4. 

Et vocabunt nomen eius Emmanuel, quod interpretatur: 
Nobiscum Deus 5. Non dixit: Vocabis, sed vocabunt, h. e. homi- 
nes, ab ipsismet rebus vocabunt eum, h. e. ab ipsis factis cogno- 
scetur Deum esse, qui venit ad nos, ut conversetur nobiscum 
corporaliter. Illud: quod interpretatur, h. e. quod explicatur. 
Et vocatus est Emmanuel a doctoribus probatis; et doctores 
homines sunt. Simile est hoc illi Zachariae: Ecce vir, et nomen 
eius Oriens 9. Etiam ibi ex actis cognitum fuit quod est lux et 
radius qui ortus est sedentibus in tenebris, sed non appella- 
tione et nomine vocatus est « Oriens ». Si vero dicant Iudaei 
Christum ab hominibus non fuisse appellatum Emmanuelem, 
interrogabimus eos: Quando vocatum est nomen Isaiae: Velox 
praeda, accelerans spolia? ?* Sed non possunt ostendere; si 
quidem propter captivitatem et spoliationem quae factae sunt 
in diebus eius, e rebus designavit eum. Et etiam de Ierusalem 
scriptum est: Vocabitur *civitas iustitiae et civitas fidelis 5, 
verum. non videmus ipsam ita nominatam fuisse, sed continuo 
appellata est lerusalem; at e factis ita vocata est. Eodem 
modo erga Emmanuelem evenit et e facto cognominavit eum 
propheta, h. e. quia conversatus est nobiscum corporaliter; mos 

! ]s., vir, 14. — ? Gen, xxiv, 16, — ° Deut., xxi, 24. — * Iud., xxi, 

enim est Scripturae ipsa facta pro nomine usurpare. Emmanuel 
significat Deum qui conversatus est cum hominibus manifeste, — 
Fortasse dicant: etiam cum iustis conversatus est, secundum 
id quod dixit ad Iosuam: Ut fui cum Mose, evo tecum !, per 
modum auxilii; et non est vocatus Emmanuel ibi. Et dicimus: 5 
Hic de nativitate corporali loquitur, quando factus est homo et 
conversatus est nobiscum in terra. Rursum, Emmanuel dixit 
angelus; h. e. Nobiscum Deus, et non: « Cum eo auxilium » 
secundum impietatem Nestorianorum. Non enim uni homini 
formato, assumpto et distincto, unitum est Verbum, sed totam 10 
naturam nostram altraxit et collegit virtute suae operationis 
ad unionem secum. 

v. 24) Cum surrexisset Ioseph e somno, fecit sicut prae- 
ceperal ei angelus; h. e. mentem obedientem et animam inten- 
tam Iosephi docet nos; quia non fecit quidquam absque discre- 15 
tione et celeriter obedivit nutui divino et valde cupidus erat 
fidem praebendi Virgini. 

Et accepit eam uxorem suam; (v. 25) meque cognovit 
eam; h. e. appellat eam uxorem eius, ut non detegatur prae- 
Sens mysterium et cesset suspicio adulterii. Solet Scriptura 2 
« virum » nominare sponsum, secundum illud: Sz fuerit puella 
virgo desponsata viro ?. Ecce sponsum « virum » vocat, et qui 
stupraverit eam, ut lapidaretur, praecipit, Illud vero: non 
cognovit eain, dictum est de concubitu et commercio. 

v. 25) Donec peperit filium suum primogenitum. Mud: 2 
donec "tribus modis dicitur: aut terminum ponit, aut cessa- 
tionem rei indicat, aut non ponit terminum. Ponit terminum, 
sicut illul: Populus non est profectus, donec regressa est 
Maria in castra ?, postquam sanata est, ad demonstrandum 
post eius adventum populum profectum esse; et sicut illud: 9 
Non deficiet sceptrum e Iuda, donec veniet is cuius est 1, 
et evidens est quod postquam venerit, tunc deficiet sceptrum 
seu rex. Cessationem actorum indicat, sicut illud: Usque ? huc 
finis cerbi *, et: Profectus est Elias in virtute cibi usque 
ad montem ^, et patet quod, postquam pervenit ad montem, #5 

requievit, et postquam locutus est, desiit sermo et fuit finis et 

cessatio verbi eius. Aliquando indefinite dicitur et non ponit 
terminum, sicut illud : Exiit corvus et non rediit, donec exsic- 
catae sint aquae !, et patet quod, uapostq msiccatae sunt, non 
rediit. Et Iacobo: Non dimittam te, donec faciam tibi quod 
diæi?; et post haec reliquit eum? Non! Et: Melchiel non pepe- 
rit, donec mortua est 5; et si vivens non peperit, multo minus 
post mortem suam. Et: Ecce ego vobiscum sum usque ad 
finem saeculi +; num postea derelinquet eos? Nequaquam! Et 
illud: A saeculo et usque in saeculum tu es Deus ^, non voluit 
ponere terminum Deo. Et: Abundantia pacis, donec transeat 
luna 5, non vult ponere terminum huic bono. Et regnaturus 
est Christus, donec ponat inimicos eius sub pedibus eius *. 
Et decet caelos ut eum accipiant usque ad consummatio- 
nem temporum; num postea relicietur e caelis aut remove- 
bitur a regno suo? Nequaquam! Ergo illud donec in his omni- 
bus et similibus indefinite dicitur. Similiter et hic, illud donec, 
non quod postquam peperit cognoverit eam, sed quod non cogno- 
vit eam (significat) et inter ea quae non ponunt *terminum 
et indefinitum est. 

Rursum, illud donec non ad discrimen intelligendum est, 
quasi: Ántequam pepererit non cognovit eam, et postquam 
peperit cognovit eam, h. e. novit eam. Mos enim est Scriptu- 
rae significatione hac utendi. losephum vero non accessisse 
ad eam, evidens est e gloria filii eius, et quia facta est habi- 
tatio Spiritus, et quia accepit virtutem Altissimi, et quod est 
benedicta mulierum, et quod paries in doloribus et maledi- 
clionibus * non ad eam pertinebat. Ex omnibus his et similibus 
non ausus est accedere ad eam. Et patet eo quod ut mulierem 
solitariam tradidit eam Dominus noster discipulo suo tempore 
passionis suae. — Alii dicunt: Vocabulum illud cognovit eam 
duobus modis dicitur: primo, a coniugio, sicut illud: Cognorit 
Adam Evam uxorem suam; altero, secundum notitiam, ut 
illud: Prospezi et non fuit qui me cognosceret *, h. e. qui 
me noverit; et secundum illud Simonis ad Dominum nostrum: 
Tu scis!!! h, e. notum habes. Et dicimus: Illud quod dixit 
Evangelista: Non cognovit eam, h. e. ignoravit eam scilicet 

! Gen., vi, 7. — ? Gen, xxvi, 15. — ? Hl Reg, vi, 23 (Michol) — 
* MATTH., xxviu, 20. — ^ Ps. LXXXIX, 2. — * Ps. LXXI, 7. — ' Ps. CIX, 
1. — * Gen., m, 16. — ? Gen. iv, d. — ?* Ps. CXLI 5. — ! loH., xxi, i5 


p. 8& 


p. 85. 


-« 64 J 
esse genitricem Dei, donec peperit filium suum et vidit mira- 
culum angelorum, et pastores et stellam et Magos. 

Quod manserit virgo postquam pepererat, evidens est eo 
quod omnes homines id opinantur. Quemadmodum enim ipse 
Deus, cum natus est ex ea, non est mutatus, ita et signa 
virginitatis genitricis eius non sunt vitiata !; incorruptam enim, 
coniugii inexpertam vocat eam Scriptura. Et Zacharias in 
lemplo cum virginibus eam collocavit 3. 

*Haereticus vero dicit: Si non violavit signa virginitatis, nec 
corpus sumpsit; et si sumpsit corpus, violavit profecto signa 
virginitatis in exitu suo. Et dicimus: Si Deum peperit Virgo, 
certum habeas in sua virginitate eam permansisse post partum ; 
prodigium est enim quod pepererat. Si vero argumentum postu- 
las, audi. Sicut exiit e sepulero, non quidem aperto, et ingressus 
est in cubiculum clausum 3, ita exiit ex utero et non violavit 
signa virginitatis. Rursum, quod transire potest corpus per 
corpus, quin frangat illud, e multis demonstramus: Eva, quae 
exiit e latere Adami; aquae quae effluxerunt e petra; aquae 
quae eructaverunt e mandibulo asini; quanto magis ergo in- 
corporeus exiit in partu e Virgine quin violaret signa virgi- 
nitatis eius! 

Filium suum primogenitum; non, quod post hunc alium 
peperit, sel quia est primus nativitate nominatus est « primo- 
genitus »; mos est Scripturae primogenitum vocare illum qui 
aperit vulvam, secundum illud: Omne quod aperit vulvam, 
sanclum vocabitur t; vocat Scriptura hune « primogenitum », 
antequam sint ei fratres. Ita et Redemptor noster; etiamsi 
nominati sunt fratres eius, Ioses et Iacobus et alii, non quod 
de Virgine nati sunt, vocati sunt « fratres eius », sed quia 


erant filii Iosephi ex alia uxore priori. Et oeconomice nomi- : 


' B add.: Rubus rursum depingebat eam; a flamma non combustus 
est: ita et Virgo excepit ignem divinitatis et peperit non vitiata. — 
* B add.: Ezechiel per portam quae erat clausa, eam flguravit; sanetua- 
rium Mariam appellat et sanctum Christum; et porta clausa sunt 
signa virginitatis, Monet ne quis aperiat portam, id est, ne quis cor- 
rumpat signa virginitatis; et neminem per eam ingressurum aut egres- 
surum dicit, quia Dominus ingressus est per eam (EzEcH., XLIV, 2, 3). 

nati sunt « fratres eius », quemadmodum oeconomice nominatus 
est Ioseph « pater eius ». 

Christus vero quattuor modis dicitur primogenitus. Primo, 
secundum id quod dixit Matthaeus: Aperiens vulvam 1. Nec 
vero vocavit eum primogenitum « eius », quia non erat primo- 
genitus tantum Mariae, *sed et omnium creaturarum ?; secundo, 
primogenitus totius creationis, quia est primogenitus in natura, 
cum per manus eius creatae sunt creaturae; tertio, primoge- 
nitus inter fratres multos; quia facti sunt ei multi fratres e 
baptismo seu regeneratione; quarto, primogenitus ex mortuis, 
quia ipse primus surrexit in incorruptibilitatem ?. 

Et ea vocavit nomen eius lesum; h. e. Salvatorem, se- 
cundum id quod dixit angelus. In codice graeco: « Bt vocavit 
nomen eius losephus ». Supra ostendimus patris et matris esse 
ut imponant nomina liberis. 

E virgine natus est et non e coniugata, ut scirent. Deum 
esse hominem factum, non vero vulgarem hominem factum 
esse Deum: e virgine enim nasci Dei tantum est; et ne re- 
putarent profani merum hominem esse qui natus esset e coniu- 
gata. Et rursus, quia in Eva virgine rei facti sumus, decebat 
ut per virginem iustificaremur. Et sicut Verbum natum est e 
Virgine supra naturam, ita etiam nos genuit e baptismo supra 
naturam. 

Et quomodo possibile est ut virgo pariat? — Et dicimus: 
Quae nobis impossibilia sunt, Deo sunt possibilia; et in Lucam 
scripsimus complementum huius rei. — Quare de virgine quae 
desponsata erat, natus est? Ne eleventur caelibes supra ma- 
trimonio iunctos, utque noscatur matrimonium esse a Deo prae- 
Scriptum et non a Satana, secundum impietatem Mani, 

Notum est Christum esse Deum eo quod non est descripta 
uti ceterorum nativitas eius; et quod absque coniugio conceptus 
est; et quod a Spiritu sancto corporatus est; et quod e Virgine 
natus est et virginem hanc servavit; et quod adimplevit pro- 
missiones et prophetias; et rursus, eo quod vivificavit "homines 
e peccatis eorum, et quod possidebat nomen antequam natus 
sit, et vocatus est Emmanuel, quod exponitur: Nobiscum Deus. 

Postquam autem finivit Matthaeus narrationem de ratione 
nativitatis eius, incipit exponere quomodo natus est et quae 
evenerunt in eius nativitate, quae non mediocriter demon- 
Strant magnitudinem eius et eius divinitatem. 


[CAPUT II] 
10 

v. 1) Cum autem natus esset Iesus in Bethlehem Iudae, 
in diebus Herodis regis. Quattuor 'ergo proponit: regionem 
seu locum, et tempus, et personam et principatum; ut omnibus 
his nos doceat prophetias adimpletas esse. Et locum quidem 
commemorat, ut in memoriam revocet illud Michaeae: T'w 15 
enim Bethlehem Ephrata '; et ut ostendat eum filium Davidis 
esse, qui in civitate Davidis descriptus est in censu. Tempus 
autem et personam Herodis ponit, ut ostendat impletas esse 
hebdomades Danielis et venisse Christum. Principatum vero 
Herodis, ut ostendat impletam esse prophetiam Iacobi: Non 2% 
deficiet sceptrum a Tuda ?. 

Oportet exponere nomen Bethlehem Ephrata. Caleb, filius 
lephone 3, cum mortua esset uxor eius Gauzba !, duxit uxorem 
viduam quae nominabatur Ephrata. Et accepit hereditatem a 
Iosue civitatem Hebron, quod explicatur «doxologia », et adiecit ?5 
ad Hebron civitatem, civitatem alteram quam aedificavit, et 
nominavit eam Ephrata scilicet « frugiferam », nomine uxoris 
suae Ephratae. Et genuit ex Ephrata filios, et uni nomen erat 
Lehem; et posquam genuit Ammon et alios filios, et propter 
amorem suum erga Lebem filium suum aedificavit urbem ter- 80 
tiam et univit eam iunxitque *duabus prioribus et vocavit eam 
Bethlehem, h. e. domus panis. 

Item, oportet scire a Davide usque ad transmigrationem re- 
ges regnavisse. Post transmigrationem acceperunt principatum 
summi sacerdotes, qui erant e tribu Levi. Verum procedebat 95 
genus eorum e luda, propter commixtionem tribus Levi et ma- 

xime. summorum sacerdotum cum tribu regia Iudae. Deinde 
postquam rixati sunt invicem de principatu Aristobulus et Hyr- 
canus, fratres, post multam luctam, quis nempe ex eis teneret 
principatum, denique obtigit regnum Herodi Ascalonitae. Et 
hic turbavit librum genealogiarum ludaeorum, quia non erat 
Judaeus, et stola sacerdotalis sub eius sigillo scilicet signo po- 
sita erat. Tempore huius Herodis ortus est Christus, postquam 
cessaverunt reges et principes populi, secundum illud: Nom 
deficiet sceptrum etc. ! Tempore horum fratrum Aristobuli et 
Hyrcani defecit regnum a domo Davidis et regnavit Herodes, 
et venit Christus cuius est regnum. 

Anno xxxv huius Herodis natus est Dominus noster die 
quarta, — alii die sexta, alii die prima hebdomadis, — noctu, 
antequam gallus cantaret, eodem tempore quo e sepulero sur- 
rexit et quo facturus est resurrectionem; die xxv (mensis) 
kanun 1 (decembris), anno Graecorum cccIx, — in codicibus 
aliis vir? scriptum est — qui est annus XLII Augusti Caesaris. 
Natus est e Virgine cum esset nata annos xiu; et mortua 
est Ephesi annos nata LI; et sepeliverunt eam Iohannes evan- 
gelista et huius discipuli. Tempore autem nativitatis *Domini 
nostri missus est Quirinus hegemon; et mense nisan (aprili) 
venerunt Magi. 

Quod vero fasciis involvit eum et posuit in praesepe, etiam 
canticum angelorum, et circumcisionem et alia omisit Matthaeus; 
et adventum Magorum tantum scripsit, unde nota fit astucia 
Herodis et caedes infantium et cetera. 

v. 2) Venerunt Magi ab Oriente in Ierusalem, el dicunt. 
Quaeritur itaque e quonam genere Magi erant? Eusebius et 
Gregorius Nyssenus dicunt: E filiis Balaam erant. Iacobus Edes- 
senus: E genere Elam, filii Sem. Alii: E filiis regum Seba et 
Saba prout dixit David: munera afferent ei 3. Et erant viri 
celebres, et e Persia venerunt. — Et quot erant? Quidam di- 
cunt: Tres, quia tria munera obtulerunt. Et erant cum eis 
mille viri, et propterea commota sunt Hierosolyma. Iacobus 
Edessenus dixit: Non sunt tres, sicut depingunt eos pictores; 
sed xir principes, et erant cum eis plus quam mille viri. Alii: 

Octo fuerunt, quemadmodum dixit Michaeas: Surgent contra 
eum septem pastores et octo pastores !, scilicet duces; et cum 
eis exercitus multus. Alii: Tres filii regum erant et novem 
principes nobiles eorum regionum. Et rex qui eos misit, vo- 
catur Pirsabur. Et etiam nomina eorum haec sunt: Hidondad, 
filius Artaban, Wastaph, filius Gudaphar, Aršak ?, fllius Mahdis, 
Zerwand ?, filius Worod, Arihu, filius Kosrau, Artabsat, filius 
Hawilit, E&tanbuzan, filius Sisaron !, Mahduk, filius Huham, 
*Absire&, filius Zeniban 5, Zardannab, filius Baladan, Merudak, 
filius Bil 6. Et erant cum ipsis fere tria milia armatorum et 
quinque milia tabellariorum. Et, traiecto Euphrate, audierunt 
famem esse Hierosolymis. Et dimiserunt copias suas quae castra- 
metatae sunt ad Euphratem, a Callinico seu Raqah usque 
ad Ctesiphontem. Et progressi sunt hi x1r principes cum exer- 
citu mille circiter virorum, et deduxerunt munera. 

Sanctus Cyrillus et Iohannes dicunt: Cum esset Christus in- 
fantulus et pannis circumdatus, invenerunt eum Magi. Dicunt 
enim ante tempus nativitatis eius apparuisse Magis stellam, ita 
ut infra octo dies nativitatis eius, ut dixit Cyrillus, ad eum 
convenerunt. Et dicunt rursum: Decebat ut in pannis, dum po- 
nitur in praesepe, adoraretur, quo magis appareat miraculum 
esse grande. Alii autem: Ea nocte et die quo natus est, ve- 
nerunt Magi. Et notum est inde quod scriptum est: cum natus 
esset Iesus venerunt Magi. 

Epiphanius Cypri non assentit his, dicit vero: Natus est Re- 
demptor noster in Bethlehem, et circumcisus est in spelunca, 
et adscendit in templum et portatus est a Simeone, et abiit Na- 
zareth. Et anno altero adduxerunt eum ut appareret coram 
Domino, et abiit rursum Bethlehem, et rursum rediit Nazareth; 
et in fine secundi anni rursum duxerunt eum Ierusalem et 
abierunt Bethlehem; cupidi enim erant continuo videndi locum 
in quo natus est. Dum sunt Bethlehem, venerunt Magi. Et no- 
tum est id eo quod dixit Matthaeus: Ft ingressi sunt quidem 
in domum et conspexerunt puerum cum Maria, matre 
eius, et ceciderunt et adorarunt eum 1. Domum enim dixit 

hic et non speluncam, et puerum *rursum cwm matre sua, 
et non parvulum involutum pannis. Et hac nocte visionem habuit 
Iosephus, ut tollat puerum et matrem eius, et abeat in Aegyp- 
twm !. Et in hoc rursus ostendit eum duos annos natum fuisse. 
« Parvulum» enim vocat Scriptura eum qui involutus est pannis, 
et « puerum » eum qui balbutit et reptat et ambulat. Et etiam 
Eusebius id admittit; et Màr Ephrem in hymno: Anno secundo 
(venerunt)?, Iacobus Sarugensis in sermone « de stella et Ma- 
gis »: Duos annos natum viderunt eum. Et exinde confirmantur 
verba Matthaei et Lucae. Lucas dicit: E Bethlehem ivit Naza- 
reth, et Matthaeus: E Bethlehem in Aegyptum; et ambo veraces 
sunt. Profecti enim sunt Ierusalem post xL dies, secundum 
Lucam, et deinde Nazareth; et in finem duorum annorum e 
Nazareth Bethlehem, et e Bethlehem in Aegyptum, ut dixit 
Matthaeus. Fuit autem in Aegypto duos annos, usquedum mor- 
tuus est Herodes et regnavit Archelaus, filius eius. Ecce patet 
duos annos natum fuisse Christum eo quod pueri quos occidit 
Herodes duorum annorum et infra erant, secundum tempus 
quod investigaverat a Magis. Et si ea nocte dicitur fugisse in 
Aegyptum, cum esset parvulus vin dierum, quomodo adscendit 
in templum et portatus est a Simeone, cum Herodes plenus 
ira esset? 

Magismus est haeresis composita e paganismo et chaldaismo. 
Colit enim elementa ut pagani, et colit stellas et errat in nu- 
mero et cognitione luminum et signorum Zodiaci et in direc- 
tione stellarum, ut Chaldaei; et unusquisque, paganus et Chal- 
daeus, suum dicit vitam et rationem. 

Gentibus peregrinis manifestata est nativitas eius, non au- 
tem Iudaeis, quia testimonium peregrinorum *maiorem fidem 
habet quam domesticorum; et ut finem imponant gentes in- 
fidelitati Iudaeorum, si forte dicant: Nescimus quando vel ubi 
natus est? et sint absque excusatione qui e ludaeis non credi- 
derunt in eum; nam quanquam verba prophetarum non acce- 
perint, venerunt Magi praedicare eum coram illi. Etiamsi 
Magis ostensum est signum nativitatis eius, tamen et per hos. 
ommi creaturae praedicata est. Et quemadmodum signum non 
est datum tantum Ezechiae, sed et omnis creatura animad- 

vertit solem regressum esse !: ita et per Magos omnes gentes 
animadverterunt. Et quemadmodum fugit in Aegyptum et per 
iter et reditum fama nativitatis eius nota est per orbem: ita 
et erga Magos dispositum est negotium. Et quia Persis et 
Aegyptus magis quam omnes (regiones) ardebant paganismo, 
ideo ab initio eas curavit primum. Non vero Idumaeis nec Phi- 
listheis, vicinis Iudaeorum, manifestata est nativitas eius, sed 
remotis ut diffundetur eius nuncium, et in eius honorem ab 
ultimis finibus venirent homines. 

Magis revelatus est prae ceteris, quia ut peccatores voca- 
ret venit. Prae omnibus gentibus aegrotabant Magi idololatria, 
et hariolabantur, et matrimonio iungebantur cum matre: et 
ideo manifestatus est ut eos sanaret prius. Non vero omnibus 
Magis revelatus est, sed eis quos praescientia sua noscebat 
credituros in eum sponte sua. Et excellentes erant Magi qui ve- 
nerunt; inde probatur quod non timuerunt Herodem et Iudaeos, 
et aperte praedicarunt eum, et perpessi sunt propter eum la- 
borem durum et tantum iter. Et facti sunt *praedicatores in 
regione sua postquam redierunt; et sunt primitiae vocationis 
gentium. Adspexerunt autem in stella puellam sedentem et por- 
tantem in gremio suo parvulum in cuius capite erat corona 
regia; et ideo tracti sunt ad eum. Alii dicunt eos vidisse lit- 
teras scriptas in stella: « Haec est stella regis Iudaeorum, qui 
natus est » ; sicut ostensa est Constantino imago crucis in caelo, 
et notum habuit se per eam victurum. (Alii: Visionem viderunt 
in stella: Rex Iudaeorum natus est, ite ad eum.]? Alii: Vi- 
derunt illam stellam splendore magis quam solem fulgere, et 
apparuit cum stella angelus dicens: « Rex natus est in Iudaea, 
ite ad eum! » 

Undenam acceperunt Magi mandatum proficiscendi ad Chri- 
stum? — Quidam dicunt: A Balaam, patre suo, qui vaticinatus 
est: Orietur stella e Iacob ?, et dixit: « Nasciturus est rex 
Iudaeis. Et cum natus fuerit, ite, offerte munera ». Et scripse- 
runt hanc historiam. Et post spatium, cum adspexissent stellam, 
sumpserunt munera et profecti sunt. Alii: Daniel vaticinatus 
est Babyloniis: Tot abhinc hebdomadis nascetur rex Iudaeis et 

in nativitate eius orietur stella. Ite, offerte ei munera! Et rex 
Babylonius consignavit hoc litteris aureis. Quando autern orta 
est stella et adspexerunt eam Magi, venerunt adorare eur. Alii: 
Tempore Danielis, regnante Nabuchodonosore, venerunt viri e 
Seba offerre munera regi et discere chaldaismum. Et dixit eis 
Daniel: Cum natus erit Christus, reges vestri Sabae et Sebae 
offerent ei munera. Et id scripserunt in bibliotheca, h. e. in 
archivio seu domo librorum suorum; et quando *viderunt stel- 
lam, venerunt. Alii: Zaradust hariolus id promulgavit. Et dicunt 
quidam Daruch eum esse: quia non data est ei prophetia, scan- 
dalizatus est et exiit ad gentes et didicit duodecim linguas; et 
scriptum est in libro eius: « Cum sederet Zaradust ad fontem 
aquarum, locum ablutionis regum, dixit discipulis suis: Ultimis 
diebus virgo, filia Hebraeorum, pariet in carne et sine coniugio 
filium qui est e natura divinitatis; et in nativitate eius stella 
manifestabitur. Ite, offerte ei munera tria: aurum et myrrham 
et tus! » Et locutus est de eius passione et resurrectione. Ergo 
merces Magis non est, quia non sua sponte venerunt, sed 
secundum id quod praescriptum erat eis; quemadmodum nec 
Balaamo est merces propter suam prophetiam, et deinde quia 
non credidit postea in veritatem, Alii dixerunt: Cum captiva 
abducta est domus Danielis Babylonem, illud: Non deficiet 
sceptrum a luda, et prophetiam Balaam: Oríefur stella, et 
illud: Reges Seba, quod dixerat David, recitabant coram filiis 


5 regum Persidis, et Seba et Saba qui illuc captivi erant. Et hi 


interrogabant Hebraeos: De quo sunt haec dicta? Et Daniel et 
Socii eius dicebant: De Christo; cuius die nativitatis orietur 
stella fulgens sicut sol. Et hi haec secum conservarunt et post- 
quam redierunt in regiones suas, scripserunt id mysterium 
quod transmissum est usque ad nativitatem Christi. Mar Iohan- 
nes dixit: Deus movit corda eorum, et fecit ut tollant munera 
et proficiscerentur post stellam, sicut fecit erga Cyrum, cum 
incitavit eum ut abducat captivitatem Iudaeorum. 

Et ab Oriente venerunt Magi ad Christum, quia Paradisus 
in Oriente plantatus erat, et ab Oriente incipit sol oriri; ita 
ab Oriente initium habuit Sol iustitiae. *Et quia aurum allaturi 
erant, et sicut aurum illius regionis non est (aliud), dicit Scrip- 
tura: Aurum illius terrae optimum est !. Et ex Oriente vati- 

cinati sunt prophetae venturos esse Magos. Ab ortw solis usque 
ad occasum eius !; et Malachias: ab ortu eius?. Et in secundo 
adventu ab Oriente orietur. Et tempore adventus Domini nostri 
a Nisibi ad Orientem Persae dominabantur et a Nisibi Occi- 
dentem versus Romani. Et fecit Deus ut illo temporé pax esset 
inter eos, ne venire prohiberentur Magi. 

v. 2) Ubi est rex Iudaeorum qui natus est? h. e. non 
regem sedentem in throno quaerimus, qui iam per tempus regna- 
vit, sed eum de quo Isaias ait: Erit radix Iesse stans signum 
in gentes; et in eum sperabunt gentes, et ipse est exspectatio 
omnium finium terrae *. Eum qui modo natus est quaerimus, 
et non Herodem. Et non dixerunt: Ubi est Filius Dei? quem 
tus designabat, quia Iudaei regem et redemptorem exspectabant, 
et ideo dixerunt: rex. 

Rursus, nomina Christi triplici inodo distinguuntur: Excelsa, 
ut: Deus et Filius Dei et Dominus; media, ut: rex et redem- 
ptor et princeps; infima, uti: homo et vir et servus. Magi 
medio nomine vocarunt eum regem, ut melius accipiatur, quia 
initium fuit oeconomiae, et nomina excelsa aut infima minus 
acceptabilia erant. Rursum, de rege interrogarunt, quia Mi- 
chaeas eum regem nominavit: Ex te enim exiet rex 4. 

Vidimus enim stellam eius in Oriente et venimus ado- 
rare eum; *h. e. per stellam attraxit Magos se demittendo 
ad debilitatem eorum; re eis familiari captavit eos. Quemad- 
modum enim praedicavit mortem Saulis per incantatores, et 
Balaamum in his quae fecit Balaco edocuit fortitudinem suam; 
et sicut traxit filios Israel per sacrificia quae ipsis placebant 
secundum morem paganum Aegypti, et sicut attraxit apostolos 
piscatione piscium, et sicut fecit Paulus, quando loquebatur cum 
ethnicis, qui adduxit argumentum e poetis, et quemadmodum 
capitur avis esca cui assueta est: ita egit cum Magis. Primo 
vocavit eos per stellam, deinde per angelum locutus est cum 
eis; et ita direxit eos ad virtutem. Ita etiam fecit Philisthaeis; 
cum laborarent haemorrhoidis, vocaverunt hariolos suos qui 
dixerunt: Subiugate vaccas sub arca, et apparebit utrum haec 
plaga sit a Deo, an fortasse casu evenit^; et cum Deus id 

consilium hariolorum confirmaverit, non ei visum est contu- 
meliosum quod inimici testarentur veritatem: ita et Magi, per 
stellas quas sectabantur exploraverunt eius nativitatem. Et 
rursum, quia caelestis erat, ideo traxit eos per stellam caele- 
stem, quae etiam eius domesticos ad caelos vocat. Rursus, per 
stellam traxit eos secundum verbum Balaami qui eum « stel- 
lam » nominavit, et Isaias « lucem », et Malachias « solem », 
et Ieremias « radium iustitiae »; et ipse Dominus noster « lucem » 
seipsum cognominavit. Et rursum, ut ad solem Christum per 
stellam illuminarentur; ideo, quando pervenerunt ad solem, 
occultata est stella. Proprium enim est stellarum ut, apparente 
sole materiali, non videantur amplius. Ita et chaldaismus ces- 
savit. Persis enim deus *existimabatur stella Veneris quae vo- 
cata est Nanai, et per illud quod firmum erat apud eos, traxit 
eos ad veritatem. 

Rursus, tres praedicatores corporei praedicarunt eum : Stella 
quia caelestis est; pastores, quia pastor est et agnus; Magi, 
quia propitiator est peccatorum. — Rursus, per stellam divi- 
nitatem suam promulgavit: ille qui natus est tam altus et su- 
blimis est ut legati et tabellarii eius sint qui a Magis ut dii 
habebantur. Et quemadmodum ante solem materialem stella 
matutina adscendit: ita ante spiritalem stella praedicavit; ut 
etiam ostenderet ipsum esse creatorem creationis prioris et 
spiritalis: in illa enim a luce incepit, in hac vero, per stellam 
adduxit Magos. 

Nec (vera) quidem stella erat quae apparuit Magis. Et patet 
eo quod descendit et stetit supra domum. Descendit, hoc est 
reliquit altitudinem suam et descendit e loco in proximitatem; 
si autem non, non potuisset locum distincte indicare quasi di- 
gito. Ecce enim luna, maior stellis, alicubi stans supra loca 
multa et diversa, non potest unum ex eis distincte indicare. 
Et haec stella, si se demisit et indicavit locum, evidens est 
eam non esse stellam naturalem, sed unam e virtutibus supe- 
rioribus. Et his consentiunt Cyrillus et Iohannes et Theodotus 
Ancyranus, Rursus, stellae sunt duobus modis: aliae fixae sunt 
in sphaera et positio immobilis contigit eis; aliae vero non 
cessant moveri. Haec autem movebatur, quando procedebat 
ante Magos, et stabat indicans locum, et modo *gradiebatur, 
modo stabat; ergo non stella erat. Rursus, e stellis quae sunt 

in sphaera, aliae currunt ab oriente occasum versus, et pla- 
netae ab occasu ad orientem; haec autem ab oriente septen- 
trionali ad meridiem occidentalem currebat. Ita enim Persia 
posita est respectu Palaestinae. Et stellae naturales per diem 
non videntur; haec et per noctem et per diem adspiciebatur, 
quod non est stellarum naturalium. Quando ingressi sunt Ieru- 
salem, se abscondidit, et quando exierunt, se ostendit. Quia a 
Magis videbatur et non ab aliis, quia noctu et diu aequaliter 
splendebat, quia splendebat et tamen non ardebat, cum e loco 
caelorum multum descendisset ut viam indicaret Magis quasi 
digito, et quia superabat splendore suo in meridie radios solis, 
dicimus eam non fuisse stellam naturalem. 

Quid ergo erat? — Quidam dicunt: Virtus abscondita Domini 
erat, quae apparuit in forma stellae. Alii, ut etiam diximus 
supra: Unus ex angelis assumpsit formam stellae et factus est 
stella et duxit Magos. Et non erat phantasma aut automaton. 
Et rursum patet non fuisse stellam naturalem .eo quod ab 
oriente meridiem versus currebat; ita enim sita est Persia 
ad orientem respectu lerusalem, et lerusalem ad meridiem 
respectu Persiae. Alii: Ab oriente meridionali ad septentrionem 
et a septentrione ad occidentem currebat; ita enim est via a 
Persia versus Palaestinam. Et cum ingrediebantur in unam 
civitatem vel vicum, abscondebatur; et hoc quidem ideo ut 
interrogatione et responso nota fiat nativitas Christi. Nec cur- 
sum fixum *habebat, sed quando oportebat ut proficiscerentur, 
proficiscebatur, et e converso, ad instar columnae Israelis. 

Quidam cum vellent confirmare doctrinam chaldaismi, dixe- 
runt: Ecce, cum Christus natus est, stella apparuit! — Contra 
hos dicimus: Si per vim quam praedicant astrologi, natus est, 
quomodo statim astrologiam et vires abolevit? Et ab una stella 
non est genesis hominis cognita, sed a pluribus: a XII et a VII. 

Rursum, astrologi e stellis indicare possunt regnum hominis 
aut quidquid ipsi praedestinatum est: secundum deliramentum 
eorum; et forsitan dicent quidam: Computarunt de rege Iudaeo- 
rum! — Adversus eos dicimus: Ecce ipse dixit: Regnum 


meum non est de mundo +; nec milites et exercitus erant 
ei, aut domus. 

Rursus, astrologia non ex una stella statuit genesim, sed 
e vI errantibus, quae nominantur planetae, quae non adhae- 
rent corpori caelorum, h. e. Sol, Luna, Mars, Mercurius, Bel 
qui est Iupiter, Bilati quae est Aphrodites, Kronos qui est 
Kéwan; et a xu signis Zodiaci quae fixa sunt in caelo: Agnus, 
Taurus, duo signa quae sunt Gemini, Cancer, Leo, Spica, Li- 
bra seu bilanx, Scorpio, magnum signum seu Sagittarius, Ca- 
pricornus, Aquarius, Pisces. Et dicunt: Septem ab occidente ad 
orientem currunt, et duodecim ab oriente ad occidentem, cum 
corpore caelorum quod circumdat quasi rota circularis circui- 
tum terrae; etipsa terra stat in medio caelorum sicut vesica 
inflata cuius in medio granum milii. 

*Et dies hebdomadis illis septem planetis attribuunt: primam 
hebdomadis Soli; secundam hebdomadis Lunae ; tertiam hehdo- 
madis Marti; quartam hebdomadis Mercurio; quintam hebdo- 
madis „Beli; parasceve Aphroditi, sabbatum Krono. 

Rursus fabulantur astrologi etiam partes hominis ita esse: 
Sol (praebet) cerebrum, Luna pellem, Mars sanguinem, Mercu- 
rius nervos et venas, Bel ossa, Bilati carnem, Kewan comam. 

Et etiam duodecim signa Zodiaci dicunt esse typum duodecim 
mensium; et alia sunt masculina et alia feminina. Et unum- 
quodque format unam e partibus hominis secundum voluntatem 
Dei Agnus, (signum) masculinum, constituit caput; Taurus, 
femininum, creat cervicem ; Gemini, masculinum, creant manus; 
Cancer, femininum, format pectus; Libra, masculinum, format 
latus; Spica, femininum, creat spinam dorsalem; Leo, mascu- 
linum, creat ventrem; Scorpio, femininum, format involucrum 
vesicae; Magnum signum, masculinum, constituit femora ; Ca- 
pricornus, femininum, fabricat genua; Aquarius, masculinum, 
extendit tibias; Pisces, femininum, fundant pedes. — Haec 
scripsimus hic ex errore Chaldaeorum ne ullus eorum qui 
habent sapientiam captivetur eorum errore aut assensum prae- 
beat eorum fabulis. 

lulianus apostata dicit: Non est vera res stellae, quia non 


Sunt locuti de ea astronomi. Et adversus eum dicimus: Ecce 


Propter res graves apparuerunt quandoque stellae quae nomi- 
natae sunt barbatae, trabicae, caudatae. Ergo non extra or- 
dinem erat quod, secundum voluntatem Dei, stella praeter mo- 


p. 100. 


Tem oriretur in nativitate Redemptoris nostri *et praenunciaret, p. 101. 


p. 102. 


-a« 76 »n- 

si quidem unus ex angelis factus est stella, et à Magis tantum 
videbatur; et quamdiu migrabant, apparebat, ut columna et 
nubes Israeli, ita stella Magis. 

Rursus, stellam eius dixit et non « stellam »; nam in illo: 
stellam eius, implicavit cum ipsa stella personam cuius est; 
« stella » enim indicatio simplex est. Magi tamen venerunt ad 
Christum ut viderent eum et offerrent ei adorationem ut Deo, 
et munera ut regi. 

v. 3) Audivit autem Herodes rex, et turbatus est; h. e. 
quia erat alienigena et accepit regnum ab Augusto, praeter 
ius Iudaeorum, valde turbatus et commotus est, cum audiverit 
nuncium de nativitate regis. Opinabatur enim in terra hunc 
obtenturum esse potestatem et timebat ne forte is et ipsum 
occidat et sumat regnum. — Rursus, turbatus est propter mul- 
titudinem Magorum et maiestatem personarum eorum, et quia 
in urbe metropoli, seu matre civitatum, nunclaverunt de rege. 
Et rursum, quia non interrogaverunt simpliciter:de rege, sed 
de rege Iudaeorum. 

Et omnis Ierusalem cum eo. Quare, cum venit ei Re- 
demptor, turbata est? Quia nolebat redimi, avertebat faciem 
suam a Redemptore. Nomine Jerusalem innuit habitatores eius. 
Conturbati sunt quidem, sed propter suam negligentiam non 
investigarunt de Redemptore suo, ut Magi. Rursum, turbata 
est, sicut (commota est) quando ingressus est in eam super 
asinum, et id quia invida fuit in eum; verum, nondum ma- 
nifestaverunt invidiam suam, nam adduxerunt "testimonia de 
eo, sicut illud: in Bethlehem nascetur. 

v. 4) Et congregavit omnes principes sacerdotum et scri- 
bas populi; h. e. omnes congregavit et non partem, ne effugiat 
eum locus in quo nasciturus erat. 

Et interrogabat eos: Ubi nasceretur Christus? Magi de rege 
interrogarunt, et Herodes de Christo (interrogat) sacerdotes. E 
quaestionibus Magorum ad principes sacerdotum id didicit; 
vel quia cum audivisset eos in prophetis legere de Christo ori- 
turo, adspectis Magis, intellexit ipsum esse regem. Et cum tur- 
batus esset Herodes et circumdatus stupore, non redarguit Ma- 
gos: « Quomodo regem alium praeter me annunciatis? Et si 
Iudaeis natus est, quis vobis eum revelavit? Et si veraces estis, 
ostendite mihi stellam eius ». Sed destitit, ut insidiis capiat eum. 

v. 5) Hi autem dixerunt: In Bethlehem Iudae. Non enim 
contenderunt adversus interrogationem, quia erat eis exspec- 
tatio adventus Christi. Et manifestarunt ei accurate, et addu- 
xerunt ei testimonium Michaeae. Alii dicunt: Propter invidiam 
suam manifestarunt, ut.interficiat eum. Et notum est eo quod 
non revelarunt de rege Idumaeorum vel aliorum, sed de rege 
Iudaeorum. Ali: Nondum invidia repleti manifestaverunt ei, 
quia cupidi erant audiendae eius nativitatis, Alii: Quia postea 
mentituri erant circa eum, secundum illud: Messias, nescimus 
unde veniet !. EX ita ipsi (ludaei) manifestarunt eis (Magis). 
— Et e numero hebdomadum quem computaverunt scribae; et 
ex illo: Non deficiet *sceptrum a Iuda ?, h. e. quia regnante 
Herode iam defecit sceptrum, noverunt advenisse tempus na- 
tivitatis eius. 

v. 6) Tu quoque Bethlehem Iudae, non es; h. e. in eo 
magnificanda et glorificanda es, et venient gentes a finibus ter- 
rae ut videant praesepe et speluncam in qua natus est. 

Qui pascet populum meum Israel. Eos qui e populo cre- 
diderunt et gentiles vocat Israelem, quemadmodum exponit 
Paulus: Non omnes qui sunt ex Israele, Israel sunt’. Ergo 
Israelem gentiles vocat. Et non ab initio revelavit de eis, ne 
scandalizarentur ludaei. 

Sed si e Bethlehem oriturus erat, cur in Nazareth versabatur 
et Iudaei decipiebantur? — Et dicimus: Non abscondit prophe- 
tiam, sed detexit eam. In Nazareth enim conceptus est, et tem- 
pore nativitatis eius adscendit mater eius in Bethlehem. Et fuit 
ibi dies xL; et de eo praedicaverunt Simeon et Anna in templo. 
Et cum non cognoverunt eum ludaei,.se abscondidit medio 
tempore. Et post duos annos stella annunciavit eum, et Magi 
adorarunt eum. Et ne dicant Iudaei: Nescimus quando natus est, 
adduxit Magos. — Rursum, prophetae non dixerunt: In Beth- 
lehem habitabit et versabitur, sed: exíet, h. e. nascetur. In ea 
enim natus est, et habitavit Nazareth. Illud autem: Egressus 
eius est ab initio 1, non dixerunt Iudaei, quia nesciebant vim 
eius, aut quia non erat necessarium ad quaestionem Herodis, aut 
voluerunt placere Herodi illud omittendo. — ludaei autem de 
Zorobabele accipiunt illud: Ev te eviet pastor. Et dicimus: 

Sacerdotes eorum de Christo hoc explicarunt, et egressus Zo- 

robabelis non fuit *ab initio; neque in Bethlehem natus est, 

ss "Babylone, ubi conceptus et natus est, ut dixit Mar Iohan- 
: Qui intelligunt linguam aramaeam seu syriacam, sciunt 

nomen « Zorobabel» compositum esse e « zar'a » (semen) et 

e « Babel ». 

v. 7) Tum Herodes clam vocavit Magos, et didicit ab eis 
quo tempore apparwit eis stella. Cum voluit discere ubi natus 
sit, congregavit principes sacerdotum aperte, ne id eum fu- 
geret; sed cum voluit discere de stella, secreto. Primo quidem, 
quia eum pudebat sui generis, ne discerent Magi a Iudaeis 
quis sit et cuius filius sit. Secundo, ne perciperent Iudaei eum 
propter invidiam de illo interrogare; putabat curam esse Iudaeis 
de puero. Tertio, ne perciperent huius parentes et fugae darent 
eum. Quarto, ne detegeretur scelus quod volebat patrare. De 
tempore stellae interrogavit, non vero de nativitate eius, per 
astutiam. Secum enim reputavit: Si quaero quando natus sit, 
opinabuntur Iudaei: vult occidere eum; et ibunt abscondentque 
eum. Sed interrogavit de tempore stellae, ut secundum tempus 
unius anni aut duorum occidat infantes Bethlehemi; et stultus 
vim suam praevalere non posse non intellexit inde quod stella 
annunciavit eum, et Persae migrarunt ad adorandum eum, et 
prophetia de eo, si vera, non poterat falli, et si falsa, non erat 
cur commoveretur et tremeret; sed solet invidia occaecare 
conscientiam ne videat rectum. 

v. 8) Ite, exquirite de puero. Ex invidia sua non appel- 
lavit eum regem, sed puerum. Non enim tolerabat titulo suae 
potestatis vocare eum. 

Renunciate mihi, ut etiam ego veniens adorarem ewm; 


- h. e. volebat *decipere et in errorem inducere Iudaeos et Magos, 


promittendo se eum adoraturum ; et rursum, ut revertantur Magi 
apud eum, et ut, nemine advertente, occidat puerum et absque 
timore hereditatem accipiat regnum. Quidam dicunt: Commeatu 
instruxit Herodes Magos et constituit eis munus quoddam, 
cum redierint. Magis autem de Herode non erat opinio mala. 

v. 9) Et ecce stella quam viderant in Oriente, ibat ante 
eos; h. e. cum pervenerunt Hierosolyma, disparuit, ut ! inter- 


1 Codices habent: « ne interrogarent de ea » (scl. ludaei); sed mi- 
nus bene. 


10 


20 


t 


10 


20 


g 


e 
ei 


a 79 e 
rogarent de eo discerentque prophetiam, et perciperent Iudaei. 
Nunc autem incepit ducere eos. Non exiit e ludaeis qui du- 
ceret eos, quia odio habebant eum. Attamen id verum non est; 
nam ad rem mirabilem conspiciendam multi profecti essent, 
etiamsi odio haberent eum; sed providentia Dei prohibuit eos, 
nam si quis duxisset eos, supervacanea videretur stella, et 
otiosa eius utilitas. Et rursum, ne quis conferat beneficium 
Magis, ducendo eos, ut ille qui incepit, ipse perficiat; et ne sit 
populus dux gentium, sed gentes ducant eum, sicut dixit Serip- 
tura: Ipse est exspectatio gentium !. Ibat autem stella ante 
eos a septentrione versus meridiem; ita enim posita est Beth- 
lehem respectu Hierosolymorum; et inde manifestum est non 
fuisse stellam naturalem. 

Donec venerit et stetit supra (locum), ubi erat puer; h. e. 
descendit stella, donec staret supra puerum, ut indicaret eum 
quasi digito, quia non domo erat designatus. Deinde, ut ado- 
raret Dominum suum, in domo habitantem, stetit proxime su- 
pra *domum, secundum illud: Laudate eum stellae et lumen ?, 
et: Creaturae quae offerunt laudem °. 

v. 10) Cum autem vidissent stellam, gavisi sunt gaudio 
magno; h. e. labor eorum non fuit vanus, et nuncius non 
erat mendax. — Et quid factum est de stella, postquam ostendit 
puerum? Quidam dicunt: Descendit in agrum qui erat procul 
a Bethlehem, qui appellabatur « Kokeba » * et banc stellam 
praefigurabat. Et id non est valde alienum. Si enim Bethlehem, 
quod « domus panis » explicatur, praefiguravit panem vitae qui 
descendit de caelis, qui est Verbum caro factum: non recedit 
à vero quod etiam vicus nominatus Kokebha figuraret stellam, 
ductricem Magorum. Nos autem dicimus angelum fuisse qui 
induit imaginem stellae, et postquam implevit officium suum 
adscendit in caelos et stetit in ordine suo. 

V. 11) Æ ingressi sunt in domum, et viderunt puerum 
cum matre eius; in domum dixit eos ingressos esse, et non 
in spelnncam; et puerum viderunt, non vero parvulum posi- 


5 tum in praesepe. Ex his patet duos annos natum Magos vi- 


disse Christum. Non sunt vero scandalizati videntes puerum 

cui non erat gloria, quemadmodum innuebat stella eius, propter 
magnam suam fidem et testimonium principum sacerdotum et 
prophetias de eo quas audierant a scribis, et commotionem per- 
turbationemque Hierosolymitarum; et propterea non sunt of- 
fensi quando viderunt eum in paupertate et humillatione. 5 

Et procidentes adoraverunt. eum. Divinitas eius illuminavit 
eos, et ipsa fecit ut adorarent eum. Similiter, et visio stellae 
quae duxit eos, suasit ut adorarent eum. Adorarunt eum autem 
secundum cognitionem et non secundum virtutem. Visus *enim 
perturbationem produxit in eis, cognitio vero laetitiam. — De 10 
adventu Magorum prophetavit David: Reges Seba et Saba mu- 
"nera adducent ei!, et Iacobus: Quem  ecspectabunt gen- 
tes *. Hic apparet prius gentes quam populum adoravisse eum. 
Et quemadmodum non ab initio dixit: Jte, docete omnes gen- 
tes?, sed in fine, quia necessarium erat ut figurae praecederent; 15 
oportebat enim ludaeos primum accedere: quia vero nolue- 
runt et repulerunt a se beneficium, conversa est praedicatio 
ad gentes. 

Et aperuerunt thesauros suos; h. e. signata et sigillo mu- 
nita erant eorum munera, secundum consuetudinem regum 20 
qua munera quae mittuntur ab eis ad alios reges, sigillo mu- 
niuntur. 

Et obtulerunt ei munera, aurum et myrrham et tus; h. e. 
secundum consuetudinem suam obtulerunt haec munera; con- 
suetudo enim erat eis tus suffire coram diis suis, et dare aurum % 
regibus suis, et condere cum myrrha mortuos suos. Et quia 
intellexerunt eum esse Deum et regem, et passurum ac mori- 
turum, obtulerunt ei munera ila: tus divinitati eius, anrum 
regali potentiae eius, myrrham morti eius vivificatrici. Rur- 
sum, aurum significat adorationem coram auro (oblatam) eius 30 
Domino restituendam; myrrha autem et tus indicant eum esse 
medicum qui sanet vulnus Adami. Et rursum effatum: Ei flecti- 
tur omne genu caelestium et terrestrium et infernorum !, 
trias munerum significat, de quo revelationem divinam habe- 
bant; per aurum indicant adorationem caelestium quia est cae- 3 
lestis; per tus terrestres, quia esi rex terrestrium; per myr- 

rham eos *qui ter miseri et sub terra sunt, quia est etiam eo- 
rum Dominus et suscitator. — Rursum, per aurum puritatem 
et splendorem fidei significarunt; per tus firmitatem spei in 
eum: Jaetificavit enim et delectavit animas quae in eum cre- 
diderunt; per myrrham charitatem repraesentarunt, quae est 
vinculum fidei quod compaginat et ligat membra Ecclesiae, 
secundum proprietatem myrrhae. — Rursum, quia aurum rex 
est omnium rerum inerfium, congruenter regi sensibilium et 
insensibilium offertur. Et sicut aurum solum est e metallis quod 
aerugine non corrumpitur, et solum e liquabilibus et fusibi- 
libus quod coctione non minuitur: ita et regnum lesu non 
minuetur nec peribit, sicut scriptum est !. Rursum, per aurum 
puritatem eius corporis significarunt: iniquitatem non fecit 
neque dolum ?. Per myrrham passionem eius manifestarunt; 
etiam cum myrrha, pondus centum librarum, conditum est cor- 
pus eius. David dixit: Myrrha et cassia et stacle delectant 
vestimenta tua ?. Per tus docuerunt: Odor suavis in Christo 
sumus Deo in illis qui vivunt. * — In auro quasi primitias 
omnium rerum insensibilium obtulerunt; in ture autem omnium 
arborum, et insuper voluptas quam accipimus a Domino nostro 
(innuitur); in myrrha vero omnium aromatum, et praeterea 
diligentia et difficultas praeceptorum eius innuitur, secundum 
Mlud: Quam exigua est porta et arcta via ! 5 

Undenam didicerunt Magi ut adducerent munera? Quidam 
dicunt: Ab Adamo posita erant in caverna thesaurorum et 
praecepit Setho deducere ea, ut quando ortus fuerit Christus 
veniant *Magi offerre ea; sed non probatur haec explicatio a 
sapientibus. Ali: E revelatione divina id didicerunt. Alii: A 
stella quae apparuit eis cognoverunt: Is qui natus est Deus est 
€t rex, et moriturus est; ite, offerte ei aurum et myrrham 
et tus! 

lulianus hic obiicit: Si Christo oblatum est tus, quare vos 
Don tus suffitis in ecclesiis, sed aroma? Dicimus: Christo non 
obtulerunt tus quod hoc ab eis postulaverit, sed sapientia eorum 
illud obtulit ei secundum consuetudinem quae apud eos vigebat. 
Ipse vero acce pit, non quidem munera considerans sed conscien- 

tiam offerentium, quia in pura conscientia oblationem fecerunt, 
Nos vero aroma in templis suffimus ut fruantur fideles odore 
suavi, cum ingrediuntur in ea. 

Et quid dein factum est de donis? Et dicunt: Ioseph et Maria 
tulerunt et secum portarunt in Aegyptum. Non enim tanta erant 5 
ut non possent ea portare, et non propter abundantiam eorum 
oblata sunt, sed propter mysteria et significationes quae iis 
inerant, quasi primitiae, oblata sunt. Deus enim non copiam 
considerat quasi indigens, sed intentionem offerentium, ut obolos 
viduae !. 

v. 12) Et visum est eis in somnio ne reverterentur ad 
Herodem. Et non sunt scandalizati nec dixerunt angelo: Quare 
secreto fugiamus? sed obediverunt nutui divino. Fides enim 
non investigat quando praeceptum datur. — Et quid apparuit 
eis in somnio? Quidam dicunt: Apparuit eis in somnio Herodes 15 
cum evaginato gladio et pugnans cum puero ut occidat eura. 

p. 1410. Sanctus lohannes dicit: Angelus *apparuit in somnio et dixit 
eis ne reverterentur ad Herodem, et ipse insuper direxit et 
deduxit eos in regionem eorum per aliam viam. — Et quare 
sunt prohibiti quominus redirent ad Herodem? Quidam dicunt: 20 
Ne fiat eis notum consilium Herodis, qui volebat occidere pue- 
rum. Alii: Ut sit Iosepho et Mariae opportunitas fugiendi. Si 
enim reversi essent ad eum, statim misisset occidere pueros, et 
non fuisset opportunitas fugiendi, 

Et per aliam viam abierunt in regionem suam. A provi- 2$ 
dentia divina id factum est, ut praedicent aliis gentibus quae 
non perceperant. Gentibus enim quae non perceperunt in eorum 
adscensu, in reditu suo praedicarunt. Si autem in aliis regioni- 
bus et apud Herodem aperte praedicarunt eum, quanto magis 
in regionibus suis! 30 

v. 13) Surge, accipe puerum et matrem eius, et fuge in 
Aegyptum. Non dixit: Accipe puerum et uxorem tuam, sed 
puerum et matrem eius, ut ostendat eum sancte cum illa habi- 
tasse etiam post partum, et ut edoceat eum non licitum esse 
ut accedat ad eam. Cum enim gravida esset, vocavit eam « eius 935 
uxorem », quia sciebat non posse accedere ad eam eo quod 

Sanctus habitaret in ea, et ut amoveret ab eo suspicionem adul- 

terii: si adulterium commisisset, non nominasset eam uxorem 
eius. Hic ostendit fidem Iosephi, quae non erat minor (fide) 
Magorum. Olim dixit ili: Hic vivificabit populum suum a 
peccatis eorum , et nunc: Fugere fac eum in Aegyptum. Non 
autem obiicit angelo: Quomodo dixisti: vivificaturus est popu- 
lum, et nunc: fac eum fugere! Et qui seipsum non potest ser- 


vare, quomodo alios poterit vivificare? Sed prae *multa fide sua p. 144. 


non obiecit haec angelo. — At obiiciunt pagani: Qui fugit ab 
Herode non Deus est, sed infirmus! Et dicimus: Non ab Herode 
fugit; et si voluisset fugere, melius fuisset fugere cum Magis, 
aut in loco se abscondere, quemadmodum pluries extenderunt 
in eum manus, ipse vero transiit inter eos et abiit ?. Qui enim 
fugavit Legionem?, et expulit daemones et morbos, et sedavit 
mare, et convertit retro crucifixores, quomodo fugeret? Qui 
servavit Mosem in fiscella *, et occaecavit eos qui persequeban- 
tur Eliseum 5, et liberavit Davidem a Saule, et Ieremiam et 
Baruch 5 servavit in lerusalem, et Sodomitas percussit scintillis 
igneis, quomodo fugeret? Ergo non debilitate fugit, sed propter 
oeconomiam in se suscepit, exinanitionem humanam. Et quemad- 
modum dixit: Paenitet me creasse hominem ? et regem fecisse 
Saulem ê, cum nullo módo eum paenitere possit, et dixit Syna- 
gogae: Desponsabo te mihi in iustitia?, cum Deus non despon- 
set; ita dixit Scriptura : fugit, cum Deus non fugiat nec transeat 
e loco in locum, Sed fugit, quia homo factus est, propter oeco- 


5 nomiam, et his de causis: Primo quidem, ut accidat in Aegypto 


quod factum est in Persia in adventu Magorum. Cum enim 
ingressus est in Aegyptum, omnia idola quae in ea erant ceci- 
derunt et eversa sunt. Duabus gentibus in quibus maior erat 
error protulit primum doctrinam: Persiae per stellam, et 
Aegypto, dum ipse ivit, Secundo, ut adimpleret prophetiam: 
Ex Aegypto vocavi filium meum ”, et: Ecce Dominus sedens 
super veloces nubes et ingreditur Aegyptum. Tertio, ut re 
ipsa demonstraret illud: Cum vos persequentur in civitate hac, 


^ 


fugite in aliam V, et: Nolite resistere malo 9. Quarto, ne 


opprimeret liberum arbitrium Herodis *et perverteret creatio- p. i12. 

nem suam primitivam. Et ut divulgaretur eius nativitas omnibus 
hominibus perturbatione Herodis et caede infantium, cum quae- 
rentes rei causam discent esse propter Christum qui natus est. 
Et ut admirationi esset providentia: si enim a pannis probatio- 
nes contigerunt Domino nostro, ne scandalizemur quando im- 
petunt in nos. Remisit Magos celeriter, ut essent doctores alio- 
rum locorum et Persiae, et deinde, [ipse fugit] ut placaret 
insaniam Herodis et doceret nos contra res nobis fortiores non 
esse resistendum. 

Rursum, si non aufugisset, unum e duobus accidisset: aut 
occisus esset aut non. Et si occisus esset, incongruum erat, 
quia nondum adimpleta erat oeconomia, secundum illud: Non- 
dum venit hora mea +. Si vero tetigisset eum gladius et non 
interfectus esset, non crederent eum se corpore induisse: si 
enim, postquam tam multa humana egit, ausi sunt homines 
dicere ipsum non induisse corpus, quid non ausi essent, si 
omnia, prout decet virtutem suae divinitatis fecisset? Si autem 
quis dicat: Martyres hebetarunt gladium et pueri extinxerunt 
ignem, vere et non secundum apparentias! Dicimus: Postquam 
iam probatum est eos homines esse illa fecerunt, et virtuti 
divinae imputatur eorum victoria. Verbum autem Deus est, et 
postquam comprobatum fuit hominem factum esse, fecit mira- 
cula; a nativitate sua non fecit miracula, ne phantasma puta- 
retur; et ideo fugit in Aegyptum. 

Et esto ibi, donec dixero tibi. Non posuit tempus fugae eius 
intra terminum, sed extra *terminum, sicut fecit Elias quoad 
caelum ?; et dixit: Donec dixero, ut ostendat ad omnia quae 
facit se revelatione divina excitari. 

Quaesitwrus enim est. Herodes puerum, ut eum perdat ; 
h. e. non ut adoret eum, uti dolose dixerat, sed ut occidat eum. 
Ioseph autem hic non est scandalizatus, sed memor revelationis 
angelicae et adventus Magorum et aliarum rerum, in fide 
accepit mandatum. 

v. 14) Et Ioseph duxit puerum et matrem eius, et fugit in 
Aegyptum. Et quidam dicunt: Noctu fugerunt; cum nihil pos- 
Sidebant, nec asinum pretio conduxerunt, quia cautus fuit ab 
ingressu in lerusalem. Alii: Non possidebant quidquam praeter 

dona Magorum, et instrumenta artis Iosephi lignarii. Maria 
autem cum audivisset, tulit puerum in humerum suum et pedi- 
bus exiit in viam, et monuit Iosephum ut pretio conducat asi- 
num, et sumat quod possidebant et proficiscatur post se. Alii: 
In aegritudine profecta est in Aegyptum, quia recordata est 
perditionem puerorum qui a Pharaone suffocabantur. Et propter 
has causas sponso indigebat Maria, qui sit ei adiutor. 

v. 15) Ex Aegypto vocavi filium mewm. Iudaei dicunt: Hoc 
de nobis dictum est, qui ex Aegypto vocati sumus. Et dicimus: 
Mos est prophetiae ut cum dicat verba aliquibus, in aliis sumant 
completionem. Ecce enim, dixit Iacobus Simeoni et Levi, difin- 
dam eos in lacob, et disperdam eos in Israel t, et non in 
eis effectum habuit, sed in filiis eorum; et prophetia Noachi 
quoad Chanaanum in Gabaonitis, filiis Chanaani, adimpleta est ?; 
et illud Isaaci ad Iacobum: *Esto caput fratrum tuorum 3, 
ita et. hic in Christo adimpletum est et non in Israele. Et 
descensus in Aegyptum exitusque filiorum Israel erat figura 
descensus in Aegyptum et exitus Domini nostri. Quod autem 
vocatus est Israel filius Dei, secundum illud: Filius meus, pri- 
mogenitus meus, Israel 4, id nomen per gratiam extensum est 
in eos, sed illud perdiderunt cum adorarunt vitulum et idola; 
et cognominati sunt a lohanne: proles viperarum 5, et a 
Domino nostro: filii satanae è. Matthaeus enim, cum vidisset 
Dominum nostrum descendisse et reliquisse Aegyptum, dixit: 
Nunc impletum est illud: Vocavi filium meum, et non olim 
in Israele. Non dixit angelus Mariae: Ego vobiscum adscendam 
et descendam, quia sufficiens erat virtus pueri ad omnia. Deus 
enim erat qui incarnatus est, non tamen per mutationem, et 
cum esset creator temporum, positus est sub mensura temporis. 

v. 16) Herodes videns quod illusus esseta Magis; h. e. quia 
non venerunt manifestare ei puerum, sed contempseruut eum; 
nesciebat notam esse fraudem suam. 

Iratus est valde; h. e. Magis; iram autem adversus Magos 
effudit in pueros innocentes. 

Misit occidere pueros Bethlehemi et omnium finium eius, 
a duos annos natis et infra, secundum tempus quod in- 

vestigavit. Occidit enim pueros ut cum eis occidat et Christum ; 
et quia non cognoscebat eum, occidit pueros omnes. Et pue- 
ros qui in finibus eius (erant) occidit, quia putavit quod for- 
sitan eum fugere fecissent in villam quamdam in vicinis, ne 
evaderet caedem; et dicendo: Omnes ostendit ne unum qui- 
dem ex eis superfuisse. 

A bimatu et infra, dixit, quia investigavit a Magis, et re- 
sponderunt ei: Ecce duo anni sunt ex quo apparuit nobis 
stella. Et ideo dicunt Màr Ephrem et Eusebius: *Anno secundo 
nativitatis Domini nostri venerunt Magi. Et Mär Iohannes et 
sanctus Cyrillus dixerunt: Stella apparuit duobus annis ante, et 
in via cunctati sunt Magi, et quando pervenerunt, natus est 
Salvator noster, et in praesepi et in pannis adoratus est. Et 
sive illi sive isti (audiantur), stat verbum Evangelistae qui 
dixit: secundum tempus quod investigavit. — Alium vigilan- 
tem occiderunt, et alium dormientem; alium sugentem ubera, et 
alium se lavantem ; alium e sinu rapuerunt, et sanguine ablue- 
runt matres et terram. Et ululatus et ploratus multus factus 
est, quia non erat domus in qua non iugulatus sit parvulus; 
et propter contentionem et inquisitionem, quia dicebant: Habet 
puer duos annos an non? et alii quidem dicebant: Non habet, 
et alii: habet; et ita auctus est gemitus et ululatus. 

Quidam interrogant: Quot quidem pueri occisi sunt? Et hoc 
ignoratur; sed quidam nugarum studiosi fabulati sunt dicentes: 
Quadraginta principes quaestionariorum misit Herodes et cum 
unoquoque principe xL viros occisores, et unusquisque occisor XL 
pueros necavit. Ergo quaestionarii erant xL et occisores qui 
cum eis erant, mille et sexcenti, et pueri occisi sunt numero 
LXIV milia. Id a veracibus non credendum est, sed propter oble- 
ctationem simplicium scripsimus. — Quare permisit Dominus 
noster ut occiderentur pueri; et ipse Dominus noster estne causa 
caedis eorum an Herodes? Et dicimus: Christus non est causa 
caedis eorum; sicut David non fuit causa occisionis octoginta 
sacerdotum quos occidit Saul!, sed Saul est causa caedis sa- 
cerdotum: ita *Herodes est causa necis puerorum; et quem- 


, admodum nec Elias fuit causa combustionis duorum ducum 


quinquaginta, et eorum qui cum eis erant, sed illi qui eos mi- 

serunt !. Sed dicimus: Quemadmodum Petrus fuit causa occi- 
sionis militum ?, ita Christus causa fuit occisionis puerorum. 
Crudelitas regis est causa caedis horum et illorum. Si quidem 
vidisset Herodes parietes effossos vel portas eversas, aequum 
erat ut occideret milites, si autem omnia perstabant, oporte- 
bat adorare auctorem miraculorum et non perdere custodes. 
Deus enim volebat convertere regem et non ut pereant custo- 
des. Ita et hic: adventus Magorum et conventus scribarum 
et testimonium prophetiae facta sunt ut salvaretur Herodes 
crederetque, non autem ut occidat pueros. 

Et qua de causa permisit Deus ut occiderentur? Nonnulli di- 
cunt: Ut audiretur fama nativitatis eius in omni loco. Alii: Ut 
adimpleretur prophetia; nam: Voz audita est in Rama ?; sed 
non sunt hae explicationes firmae. Nos autem dicimus: Ne 
fiant sicut patres eorum et participarentur in sanguine inno- 
centi. abduxit eos. Et deinde, ut hereditate acciperent per 
modum arrhae regnum quod a longo tempore heredibus de- 
stitutum erat, et quod ingressuri sunt in adventu ultimo. — 
Rursus, quidquid patimur duplicis generis est: aut propter 
peccata nostra, aut ut praebeatur nobis pro eo merces. Et no- 
tum est ex eo quod dixit Paulus de illo qui scortatus est: 
Tradite hunc Satanae in corpore, ut spiritu vivat in die 
Domini nostri *. Et quando ei maledixit Semei, David prae- 
cepit ne occideretur, et dixit: *Vide humiliationem meam et 
laborem meum, et ignosce mihi omne peccatum meum 5. 
Non ergo damnum patiuntur illi qui male tractantur, si pa- 
lientes sint, sive a Deo castigentur, sive a Satana propter pec- 
cata eorum. Quantum ad remunerationem et mercedem, satis 
est exemplum lobi Atqui pueri hoc posteriori modo, ratione 
mercedis et remunerationis, passi sunt. — Et quale peccatum 
imputatum est pueris, qui iam non peccarunt? Dicimus: Satis 
est ut eis bona retribuantur pro occisione. Libertatem vero 
Herodis non oppressit, quia libertas donum est magnum, datum 
hominibus ut faciant quidquid volunt; et Deus non subvertit 
Suum donum. — Si quidem perstitissent, praeclaras res multas 
fecissent! Et dicimus: Si noverat Deus eos fore virtuosos, non 

sivisset ut morerentur. Si enim erga impios longanimis est, 
quanto magis hos reliquisset ut triunpharent. Sed exierunt cum 
mundi essent et effugerunt a malis. Et martyres sunt; quia pro 
Christo testimonium reddiderunt, et baptismus occisionis im- 
plevit locum baptismi in aquis. — Et quomodo sint martyres, 
cum in ignorantia necati sint? Et dicimus: Eo modo quo ac- 
cipiunt pueri donum baptismi in ignorantia, et donum verum 
habent, ita et illis martyrium verum fuit occisio. 

Rachel plorans filios suos !. Id dixit Ieremias nomine po- 
puli qui captivus abductus est Babylonem, et per Rachelem tri- 
bum Beniamin et Iudae innuens Matthaeus utitur exemplo quoad 
caedem puerorum. Alii dicunt, quibus nos assentimus: Pueros 
significavit leremias per illud. Et patet ex eis quae sequuntur, 


p.118. nempe: Prohibe vocem tuam a ploratw, quia *est merces 


lacrimis tuis ?. Lacrimis enim horum qui Babylonem captivi 
abducti sunt, non fuit merces, quia propter sua peccata captivi 
facti sunt; pueris vero, quia inique occisi sunt, merces ser- 
vatur. Manifestum ergo est de ipsis vaticinium esse. Et Rama 
quidem filiorum Beniamini erat, et mater Beniamini fuit Ra- 


chel, et Bethlehem fuit Iudae; et quia Rama filiorum Benia- < 


mini fuit caput tribus, ideo putatur etiam urbs matris eius. 
Sed cum Rachel a longo tempore mortua erat, quare « filios 
eius » aestimat pueros? Is mos est naturae et Scripturae; quem- 
admodum omnes homines vocantur filii Adam, et Israelitae filii 
Israelis, quia sunt pueri Rama, ideo existimantur pueri Ra- 
chelis. — Et cum occisi sunt pueri in Bethlehem et in Rama, 
quare in Rama tantum ponit ploratum? Quidam dicunt: Quia 
vidit propheta plures pueros Ramae fuisse quam qui occisi 
sunt Bethlehemi, ideo usus est (nominibus) Rachelis et Ramae. 
Alii: Quia sepulta est inter Rama et Bethlehem, ideo posuit 
ploratum in Rachel, et «pueri eius » dicuntur, (pueri) qui- 
dem e Rama, quia est hereditas Deniamini, eius filii, (pueri) 
vero e Bethlehem propter proximitatem sepulturae eius ad 
hanc (civitatem). Alii: Sicut duo viri qui veniunt ad iudi- 
cium, unus reus mortis et alter non, et qui reus est non lo- 
quitur, qui vero non reus est, clamat et ululat; ita (fuit) Lia 
et Bethlehem: in eis et prope eas? natus est (Christus); sed in 

Rachel et Rama, non est natus, et ideo posuit ploratum in eas, 
quae cum non reae essent defraudabantur. — Quare adscripsit 
ploratum Racheli et non Iacobo, cum « pueri » essent hi qui 
occisi sunt? Quidam "dicunt: Amborum erant filii, viri et uxoris, 
et ideo posuit ploratum in Rachelem et non in Iacobum !. Et ad 
hos dicet quis: Si amborum erant, oportebat in utrumque po- 
nere ploratum! Alii: Quia in sinu matrum suarum occisi sunt, 
cum patres non adessent, ideo posuit ploratum in matrem. Rur- 
sus, alii: Quia amor matris maior est quam patrum. Rursus, 
et Rachel mortua est cum pepererat, et illi occisi sunt cum 
nati sunt. Dixit Samuel Sauli: Ecce occurrent tibi tres viri 
in Salsah? ad latus sepulcri Rachelis, quod in terminis 
Beniamini... Et Rachel sepulta est spatium parasangae ab 
Ephrata quae est Bethlehem; et forsitan ad sepulcrum eius se- 
pulti fuerunt hi qui occisi sunt. 

Et noluit consolari. Primo quidem propter multitudinem 
eorum qui occisi sunt ex omnibus finibus, et deinde, quia cru- 
deliter et inique et absque misericordia necati sunt. 

v. 19) Cum autem mortuus esset Herodes rex. Exinde acce- 
pit iudicium. Dicit enim Eusebius Iosephum scripsisse de eo: He- 
rodes incidit in morbum canceris et vermium et angustia- 
rum; et putrefacta sunt pudenda eius scilicet lumbi eius et 
membrum prolificum. Et in angore spiritus sui doloreque suo 
Occidit uxorem suam et tres filios suos; et cum deposuissent 
eum in oleo et balneo, retroversi sunt oculi eius et misere 
exiit e mundo t. 

v. 20) Surge, duc puerum et matrem eius. Non dixit ei: 
Fuge! sed: Vade! ut ostendat quietem obtinendam esse post 
probationem. : 

Mortui enim sunt hi qui quaerebant animam pueri. *Ani- 
mam dicit, ne forte sit locus his qui dicunt nostrum Redem- 
ptorem non assumpsisse animam, sed divinitatem explevisse 
locum animae. 

v. 21) Ipse autem surrexit, duxi puerum e matrem 
eius; h. e. secundum mandatum angeli absque resistentia. 

v. 22) Cum autem audivisset Archelaum regnare m Iudaea 


odi corruptus videtur. 

pro Herode, patre suo, timuit illuc ire. Primo quidem, ne 
forte cum potentia patris hereditate acceperit etiam inimici- 
tiam in pueros. Secundo, timuit matres puerorum, ne viderent 
puerum etrecordarentur de filiis suis qui occisi sunt propter 
eum, et occiderent eum aut accusarent eum apud Archelaum et 
morti tradatur. Et nec Elisabeth reversa est Hierosolyma propter 
timorem Iudaeorum, donec finivit vitam suam. — Et quomodo 
dicat Archelaum regnavisse in Iudaea, si quidem principatus 
Iudaeae Pontii Pilati erat? Et dicimus: Quia recens mortuus 
erat Herodes, et nondum erat divisum regnum eius in partes, 
et ideo statim post mortem eius filius eius sumpsit potestatem. 
Pro Herode, patre suo, dixit, ut distingueret eum ab Herode 
alio, qui frater Archelai erat. Antipater Ascalonita genuit He- 
rodem illum qui occidit pueros, et hic genuit novem filios e sep- 
tem mulieribus, h. e. Antipatrum, et Alexandrum, et Aristo- 
bulum, et Herodem, et Archelaum, et Herodem Tetrarcham, 
et Herodem, et Philippum, et Phasaelem. 

Et quot sunt Herodes qui synonymia decipiunt? Et quidam 
dicunt: quattuor; Herodes primus, pontifex domus idolorum 
Ascalonis, urbis Philistinorum. Hic genuit Antipatrum, quem 
captivum fecerunt idumaei, et educatus est in eorum moribus. 
Et Antipater genuit Herodem *regem qui occidit pueros. Et hic 
genuit Herodem Tetrarcham et fratres eius. Et hic Tetrarcha 
scilicet « unus e quattuor » occidit Iohannem ; et in diebus eius 
passus est Dominus noster. Et Tetrarcha genuit Herodem qui 
cognominatus est Agrippa qui induit vestem regiam, quem com- 
memorat liber Praxis !, — Iacobus Edessenus dicit: Quinque 
sunt Herodes. Herodes qui occidit pueros; genuit e Dosi, uxore 
sua prima, Àntipatrum qui nominatus est nomine avi sui; et 
e Mariam? regina, filia fratris Hyrcani regis et summi ponti- 
ficis, Alexandrum et Aristobulum. Hos occidit pater cum eorum 
matre, quia accusati sunt rebellionis contra eum; et e Mariam, 
alia filia summi sacerdotis, Herodem; et a Maltache, Samari- 
tana, Árchelaum et Herodem Antipatrum ?; et e Cleopatra, Hie- 
rosolymitana, Herodem et Philippum; et e Pella, Phasaelem. 
Hi sunt filii Herodis primi. — Herodes qui vocatus est Antipas !, 
fuit Tetrarcha ille qui occidit Iohannem; eum misit in exi- 

lium cum eius uxore Herodiade Gaius Iulius Caesar, in Hispa- 

niam, et ibi mortuus est cum Herodiade in miseria. — Herodes 

frater Philippi e patre et matre, factus est rex in Qenneàrin 

cum esset sponsus Berenices, amitae suae. — Herodes Agrippa, 
s quem dicit liber Actuum mortuum esse Caesareae !, non est 

filius Herodis primi neque Tetrarchae maioris, sed filius Ari- 

stobuli qui occisus est; nepos Herodis primi est. 

Non "timuit Archelaus regem qui natus est, sicut pater suus, p. 122. 
aut quia opinatus est eum cum pueris occisum esse, aut quia 

1 cum vidisset patrem suum mortuum fuisse morte pessima, ti- 
muit ne forte accidat ipsi aliquid simile. 

v. 22) Et apparuit ei in somnio, ut abeat in regionem 
Galileae. Et si in ludaeam timebat ire propter Archelaum, 
debuisset timere etiam a Galilea propter Herodem. Sed mutato 

5 loco res celabatur. Omnis enim impetus erat in Bethlehem et 
fines eius. 

. 93) In civitate quae vocatur Nazareth. H. e. gavisus est 
quod recederet a periculo huc veniens, et in loco suo habitaret 
optime et recrearetur. Et ab angelo monitus est ibi habitare, 

æ ut adimpleretur prophetia illa: Quia Nazaraeus vocabitur. 

A Bethlehem in Aegyptum dicit Matthaeus eum descen- 
disse, Lucas vero in Hierosolyma et exinde in Nazareth; et 
uterque verax est. Sed quod narrat Lucas praecessit. Mansit 
enim Bethlehemi xL dies, postquam natus est, et deinde de- 

æ scendit Hierosolyma et obtulit oblationes, et portavit eum 
Simeon; et Hierosolymis descendit Nazareth. Et vertente anno 
venit Hierosolyma et deinde rediit Nazareth. Et elapsis duo- 
bus annis venit e Nazareth Hierosolyma, et exinde in Beth- 
lehem, et ibi adorarunt eum Magi. Et e Bethlehem descendit 

$ in Aegyptum, ut dixit Matthaeus. Lucas autem enarravit ubi 
Datus est, et quae facta sunt in eius nativitate, et ascendisse 
Hierosolyma, cum impleti sunt dies purificationis eorum, et 
Postquam impleverunt legalia, abiisse in Nazareth. Matthaeus 
Postea notat Magos venisse et invenisse eum 1n Bethlehem, 

9 postquam circumcisus est et obtulit oblationes, cum esset natus - 
duos annos, Et *exinde dictum est Iosepho ut fugere faciat n p.i 
in Aegyptum, Et mansit in Aegypto tres annos et statim reat 


t 

in Nazareth. Et exinde patet eum duos annos natum fuisse cum 
adorarunt eum Magi; non enim erat opportunitas, cum Herodes 
spiraret iram in pueros, adducendi eum in templum. 

‘Quia Nazaraeus vocabitur. Dicunt Iudaei: illud Nazaraeus 
vocabitur, et illud: Ex Aegypto vocavi filium meum, in 
quanam Scriptura sunt scripta? Et dicimus ad eos: Non sunt 
narrationes hae laudis, sed humiliationis, propter illud: Naza- 
raeus, quod per modum contemptus dicebant: E Nazareth et 
cetera *; et illud alterum fugam suggerit; et nisi vera essent, 
non proposuisset ea Matthaeus, quia non sunt eximia. — Rur- 
sum, libri multi perierunt, ut docet liber Chronicorum. Iudaei 
enim semper ad cultum idolorum propensi erant et libros alios 
relinquebant, alios lacerabant, ut demonstrat Ieremias ?. Et 
ille qui scripsit librum Regnorum dixit aegre post multum tempus 
inventam esse Deuteronomium, quod absconditum et putridum 
erat 5. Si vero cum quietem haberent a bello ita neglegebant 
Scripturas, quanto magis tempore belli! — Et si:dicunt: Cum 
tempore Christi id non scriptum inveniretur, undenam adduxit 
illud Matthaeus? Et dicimus: Erat effatum, et tempore Mat. 
thaei ab ore ad os tradebatur et ferebatur; et ideo scri- 
psit illud. Aut in libris qui perierunt id erat, aut Spiritus qui 
obumbravit ei in coenaculo id ei revelavit, aut eius tempore 
in scriptis servabatur, et post Matthaeum perditum est in ever- 
sione urbis a Romanis facta. Et si velit Iudaeus falsi arguere 
Evangelium, quod non exstat id exemplum, reprehenditur a 
suis libris in quibus multa verba scripta sunt quae dicuntur 


- in Scriptura (esse) et (in ea) non sunt *seripta; ergo ita et 


illa consideremus. Dixit Moses ad Aronem propter mortem filio- 
rum eius: In consanguineis meis sanctificabor et coram 
omni populo glorificabor 5. Et id nullo loco invenitur. Et: 
Dicitur in libro « bellorum Domini »: Flamma in turbine 
in torrente Arnon*. Rursum: Ad edocendos filios Iudae 
arcum, ecce scriptum est ín « libro ASir? », neque qualis sit 
institutio arcus revelavit. Et de leroboamo, filio Iehu, dictum 
est: Convertit fines, ab ingressu Hamath usque ad torrentem 
deserti, uti locutus est Dominus per servum suum Ionam, 

filium Mathi (Xmathi) prophetam e Gad Hefer '. Ft id nullibi 
scriptum est, neque in Iona. Et: Tw dixisti: Mundus in bo- 
nilate aedificetur?; et etiam in Isaia: Haec sententia quam 
locutus est Dominus adversus Moab; et ignoratur ubi seri- 
pta sunt. Ergo fidem accipiat Iudaeus in nostrum e suo. 
Rursum, Evangelium secundum morem et secundum comple- 
tionem eventus adduxit exempla: Dixit enim Isaias: Egre- 
dietur virga e radice lesse et germinabit « nurba »*. Et in 
lingua hebraea urba « surculus » explicatur; et nasaraya est 
«surcularis ». Et cum vidisset Matthaeus Christum venisse et 
habitasse in Nazareth, interpretatus est illud Isaiae: germinabit 
« nurba », h. e. Nazaraeus vocabitur. Et vocatus est Naza- 


raeus a Nazareth, seu surcularis a surculo. Ita explicant in - 


lingua hebraea. Alii: Sureulus est turio, quod explicatur 


5 novum, et Nazareth novum: et fingit typus quod novissime 


voluit Filius fieri homo propter homines. Alii: Nazareth puritas 
est, et Nazaraeus est purus. Si vero dicunt: Quia in Bethlehem 
natus est, et non in Nazareth, vocavit eum Isaias surculum; 
sciant quomodo vocarunt eum prophetae, ita vocavisse eum 
apostolos. Et id non occultat prophetiam *de Bethlehem, sed 
magis excitat eam; sic Nathanael ab ea excitatus est ad inve- 
stigationem et dixit: E Nazareth (quid boni) 5; vilis enim 
erat Nazareth et Galilea. Et Dominus non erübuit ab ea vocari. 

Postquam autem enarravit nativitatem eius et cetera alia, 
venit ad principium Evangelii quod est baptismus Christi, et 
dicit: 


[CAPUT M°. 


V. 1) In his autem diebus venit Iohannes Baptista. « D 203 ? 
non hos quibus rediit Iesu ex Aegypto in Nazareth nominat: 
illis enim diebus quinque annos natus erat lesus. Sed « nis 
dixit tempus quo in Nazareth habitavit, spatium XXV E 
nam xxx annos natus venit ad baptismum, ut dixit uaaa m 
Dies vocat in quibus venit Christus ut baptizaretur ; rd n 
Scriptura dies in quibus aliqua res, quaeque sit, dp see 
1 fs, XV 13. — ‘IS, 

« hos dies ». Alii: Dies vocat in quibus non erat Iudaeis neque rex 
neque propheta; quia impleta erat prophetia Iacobi: Nom defi- 
ciet sceptrum, sed regnabat Tiberius, secundum verbum Lucae, 
Ali: In his autem diebus; h. e. non postquam reversus 
est ex Aegypto venit ad Iohannem, sed triginta annos natus. 
Quando descendit Dominus noster in Aegyptum, duos annos 
natus erat, et tres annos commoratus est in Aegypto; et habi- 
tavit in Nazareth xxv (annos) Et in eis annis persolvit debi- 


tum naturae nostrae, et implevit Legem et abolevit eam. Et. 


mos est Scripturae non solum per « dies » supputare tempus 
longum, *ut illud: In diebus Amvraphel!, et: In diebus Ozsiae?, 
sed etiam per « diem », ut illud: Tota die bellator oppressit 
me?, et: Tota die ignominia mea coram me est $, ut dicat 
protractum tempus. — Alii: Non.respectu temporis rerum supe- 
riorum per connexionem haec dixit Matthaeus; non enim, cum 
reversus est ex Aegypto, statim incepit Iohannes baptizare, si 
quidem baptizatus est Dominus noster triginta annos natus. Sed 
vult Matthaeus dicere: Aliquando venit Iohannes; ita cum dicit: 
Tunc venit Iesus, aut: Tunc ductus est Iesus in desertum, 
non in ordine ad anteriora dicit. Mos enim est Scripturae ita 
loqui; etiam enim cum sederet in monte et praedixerit ruinam 
lerusalem, absoluta hac narratione, incepit narrare de fine 
mundi, quamvis amplo lapsu temporis distantes essent ab invi- 
cem: ita et hic, comprehendit omne tempus eius educationis in 
ilo: Venit et habitavit Nazareth, et etiam annum trigesimum. 
Aliquando ergo venit Iohannes. 

Regnavit Augustus LYI annos, et anno eius XLI natus est 
Christus. Et accepit regnum filius eius Tiberius; et anno huius 
xv venit Iohannes Daptista. Colleguntur autem a descriptione, 


diebus Augusti, quando natus est Redemptor noster, ad annum : 


Xv Tiberii anni triginta. 
Venit Iohannes Baptista; h. e. e deserto Ziphaeorum in 
regionem Iudaeae. Baptistam vocat eum, quia Deus misit eum 


baptizare baptismo paenitentiae. Matthaeus non definite dixit 
« dies illos », Lucas autem definite. 


Hic decet nos de pluribus investigare, Undenam *venit Iohan- 
nes? Et dicimus: E deserto Ziphaeorum, in quo adolevit. Tem- 

ore enim quo interficiebantur pueri, quia non redierant Magi 
ad Herodem, is incepit in furore denuo interrogare sacerdotes: 
ubi nasceretur Christus? Unus autem e praesentibus dixit ei: 
« Natus est in vicinitate nostra puer, filius sacerdotis, et dicunt 
ipsum esse Christum ». Et statim misit post eum. Et cum venis- 
set Zacharias, interrogavit eum: « Ubi est filius tuus? » Et 
respondit Zacharias: « Domi est ». Et misit cum eo milites ut 
adducerent eum. Quidam vero e praesentibus cucurrit nun- 
ciare Elisabethae. Haec autem tulit eum et exiit celeriter, et 
profecta est in desertum Ziphaeorum. Zacharias autem, cum 
venisset domum et non invenisset Elisabeth nec lohannem, 
timuit redire et profectus confugit ad altare. Herodes vero 
misit illuc occidere eum. 

Mar Ephrem: Per revelationem accepit (Elisabeth) ut eum 
fugere faciat a caede Herodis. Et fecit ei tunicam e pilis ca- 
melorum et zona ligavit lumbos eius, quae cum eo creverunt 
per xxx annos, sicut vestes filiorum Israel quae cum eis cre- 


verunt per xL annos. Duos annos cum dimidio natus erat ` 


Iohannes cum fugit. Alii: Angelus quidem rapuit eum e sinu 
matris eius, et nec mater eius nec eius pater notum habuerunt 
locum commorationis eius. Alii: Cum autem sensisset pater 
eius caedem Herodis!, introduxit eum in templum, ubi nun- 
ciata fuit eius conceptio, et oravit, et deinde abiit in desertum. 
Cum autem animadvertissent Iudaei, interrogarunt eum: « Ubi 
est puer?» Et respondit: « Nescio ». Hi autem dixerunt: « Quia 
tu invidus es in salutem nostram, occidisti filium tuum ». Ipse 
Yero confugit ad altare: hi autem in crudelitate sua occi- 
derunt eum ibi. Alii: Iudaei ergo occiderunt Zachariam in- 
vidia, quia non removit Virginem e loco virginum. Nos vero 
assentimur eis qui dicunt *ipsum Herodem occidisse eum. Mansit 
Yero ille sanguis clamans et aestuans LVII è annos, usque ad 
Titum, filium Vespasiani, Hic cum venisset contra civitatem el 
eXpugnavissot eam, intravit in templum et vidit sanguinem 
aestuantem. Et audiens gemitum, interrogavit et rem didicit. p 
eo loco immolarentur sacerdotes praecepit, et ea hora cessavit 
clamor et aestus sanguinis, 


i ; lae ma- 
Dicunt Iohannem usquedum pervenit 

tris suxisse in deserto, et radicibus nutritum fuisse. Eius autem 
mater in tabernaculis Maadenorum ! mendicabat et vivebat. In- 
tegris triginta annis habitavit Iohannes in deserto, et Spiritus 
sanctus comitabatur eum et suppeditabat ei cibum et vestitum, 
et ditabat eum revelationibus, et docebat eum res congruentes, 

Et quare fugerat in desertum? Et dicimus: Ne vel una su- 
Spicio seu opinio prava sit hominibus de eo qui testimonium 
daturus erat de Christo: Primo nempe, quod aut propter affini- 
tatem eorum testatus est de eo; aut propter amorem parentum 
eorum, aut propter societatem eorum a pueritia sua. Et ideo 
in desertum recessit per gratiam, et mansit ibi spatium xxx an- 
norum, usquedum ambo ad adultam aetatem pervenerint, cum 
possent credi et confirmari quae de annunciatione dicenda 
erant. 

Venit autem ut aperiat baptismum; et id non ex eius volun- 
tate, sed e voluntate Dei fuit, secundum verbum Lucae: Ver- 
bum Dei factum est super. Iohannem ?, h. e. mandatum eius. 
Et in visione et verbo Dei venit: Et ille qui misit me bap- 
tizare, ipse dixit mihi: Quem videbis 3. Missus est bapti- 
zare ut manifestaretur Christus Israeli, utque, cum audiverint 
*eum baptizare, congregarentur ad eum Iudaei ex omni loco, 
et praedicaret de Christo. Et quia polluti erant peccatis, venit 
Iohannes ut in memoriam revocet eis eorum peccata, praepa- 
rans eos ad paenitentiam per baptismum. 

Dicit Màr Iohannes: Non fuit remissio peccatorum per bap- 
tismum lohannis, quia nondum sacrificatus erat Christus in 
cruce, neque datus erat Spiritus, neque occisum erat peccatum. 
Et Paulus dicit: Iohannes baptizavit baptismo paenitentiae t, 
sed non addidit: in remissionem peccatorum. Quomodo ergo 
Marcus et Lucas dicunt Iohannem baptizavisse in remissionem 
peccatorum? Mar Iohannes: Cum Iudaei iniqui essent et non 
tantum non dolebant de peccatis suis, sed etiam seipsos iusti- 
ficabant, necesse fuit ut dicat Iohannes: Baptizo baptismo in 
remissionem peccatorum, ut in memoriam revocet eis eorum 
peccata et praeparet eos ad baptismum Christi, qui dat remis- 
sionem peccatorum, sicut dixit Paulus: Ablwti estis et sancti- 

ficati, non in baptismo lohannis, sed im nomine Christi et in 
Spiritu Dei '. "T . 

Quidam dicunt: Tres sunt baptismi. Unus lohannis, ad pae- 
nitentiam; cum se convertebant ab operibus mortuis. Alter 
discipulorum, in nomine lesu; remissíonem quidem suscipie- 
bant cum a discipulis baptizabantur. Tertius, adoptionis filio- 
rum, qui post descensum Spiritus, quia sine Spiritu non est 
obtinenda adoptio filiorum. Sanctus Theologus et Moses Bar 
Kéfa et Iohannes Darensis et alii, quinque baptismos esse di- 
cunt. Nos vero dicimus octo esse baptismos. Primus quidem 
*diluvii; quasi ad abscissionem peccati datus est et abluit mun- 
dum ab iniquitate. Secundus per nubem et mare, sicut dixit 
Paulus ?; mare significat aquam, nubes Spiritum sanctum. Ter- 
tius, legalis et typicus per Mosem, et vocatur purificationum, 
et a foro non comedunt nisi baptizati?: quae enim naturaliter 
accidunt, purificabat; verbi gratia, qui accessit ad cadaver 
mortui aut pollutionem' nocturnam (passus est), aut gustavit 
aliquid prohibitum, aut ivit ad funus; is itaque se lavabat bap- 
tismo et immundus erat usque ad vesperam *. Quartus, Iohannis, 
per aquam quidem, sed in paenitentiam; baptismo Iudaeorum 
Superior erat, nostro vero inferior; non enim fuit in eo Spi- 
Titus sanctus, nec remissio peccatorum; et manifestum est eo 
quod denuo Paulus baptizavit eos qui eo baptizati erant ab 
Apolline Alexandrino 5: pons erat a baptismo Mosis ad nostrum; 
non erant in eo purificationes corporales, sed erat consilium 
recedendi a malis et faciendi fructus dignos paenitentiae. Quin- 
tus est ille quem Christus dedit nobis, qui est perfectus et in 
adoptionem filiorum, et replet gratia, et remissionem comparat 
et a peccatis liberat et Spiritum concedit. Sextus est baptismus 
martyrii : martyribus enim qui aqua non sunt baptizati et ac- 
ceperunt Spiritum et propter Christum martyrium subierunt et 
coronati Sunt, sanguis cervicum eorum locum baptismi explet. 
S eie lacrimarum; etiam hic concedit remissionem; cum 
Re bn qui semel baptizati sunt, quando sunt or 
FRE Ccato, denuo baptizari, dedit Deus lacrimas ut, si quis 

Peccatum suum, accipiat remissionem et restituatur ei 

donum baptismi quod periit apud eum; quemadmodum bapti- 
zatus est David lacrimis, postquam peccavit et moechatus est. 
Octavus, baptismus ultimus in igne, de quo *dixit Theologus: 
Accidit ut ibi in igne baptizarentur. 

Et quo autem baptismo baptizatus est Dominus noster? San- 
ctus Severus: Illo Iohannis, qui erat paenitentiae; sicut reus, 
qui erat innocens baptizatus est; non quasi opus ei erat pae- 
nitere aut accipere remissionem peccatorum et Spiritum san- 
ctum; sed quasi non indigens: Quia peccatum mon fecit nec 
dolus !. Quis ergo arguet me de peccato? * dixit; et Spi- 
ritu non indigebat, quia ei consubstantialis erat. Ergo quasi 
non indigens baptizatus est baptismo paenitentiae. Marutha Ta- 
gritensis: Baptizatus est autem baptismo paenitentiae et adop- 
tionis filiorum, quia non sibi baptizatus est, sed nobis. Unus 
baptismus dicebatur quo baptizatus est, sed quia nobis bapti- 
zatus est ut nos sanctificaret baptismo suo, abolevit baptismum 
Judaeorum et dedit baptismum adoptionis filiorum, sicut fecit 
quoad pascha: absolvit antiquum et incepit novum. Philoxenus: 
Baptismo nostro baptizatus est qui daturus erat eum nobis, quia 
ívpus mortis et resurrectionis eius est. Et sicut mortuus est 
et resurrexit et factus est nobis primitiae ex mortuis ?, ita 
baptizatus est sancte baptismo nostro et simu] dedit eum nobis. 

Baptizatus -est enim ut notus fleret Israeli, et ut adimpleret 
omnem legem seu iustitiam, et ut constitueret nobis adoptionem 
filiorum fratresque et domesticos suos faceret nos, et ut adduceret 
Spiritum sanctum in carnem nostram mediante carne sua, et ut 
solveret iudicium primum, et ut aperiret nobis caelos qui clausi 
erant in transgressione mandati, et ut sanctificaret aquas et 
ostenderet eas illuminantes et sanctas et largientes remissio- 
nem: et ut sanctificaret. Baptistam; et ut confringeret caput 
draconis spiritalis qui in aquis reptabat, quem etiam olim immer- 
sit per Pharaonem: et ut everteret *peccatum per aquam, quem- 
admodum suscepit illud in se cum crucifixus est; et ut manife- 
staret Trinitatem super aquas, et ut ad finem perduceret 
ablutiones et purificationes corporales; et ut pro vero haberetur 
baptismus spiritalis ex aqua et Spiritu, ad quem difficilem se 
praebuit Nicodemus; et nt ablueret sordes peccati quod est in 

nobis; et ut per spiritum et aquam perficeret Iordanem, sicut est 
spiritus et caro. 

Quare per aquas constituit baptismum et non per aliquid 
aliud? Primo quidem, quia formatio nostra prima in aquis et 
pulvere facta est, etiam renovationem nostram ultimam per 
aquas et ignem perfici decebat; et quemadmodum ibi flavit in 
faciem Adami halitum vitae, ita in baptismo flavit in nos Spi- 
ritum sanctum. Secundo, quia vita sensibilis in eis stabilitur. 
Tertio, quia natura sua habent ut generent et producant, quem- 
admodum acceperunt a principio; ita etiam hodie regenerant 
et producunt homines et acquirunt eis alas ut volent in oc- 
cursum Domini nostri. Quarto, quia sunt arma contra sitim et 
ignem, et ideo cum baptizamur eis, exstinguuntur in nobis 
flammae turpium passionum et ibi exstinguent pro nobis ignem 
ultimum. Quinto, quia est ipsis nitor naturaliter purus qui 
fingit. species personarum quae eas considerant; similiter 
dedit nobis baptismum qui species incorruptibilitatis fingit 
in nobis. Sexto, quemadmodum aquae abluunt nigredinem et 
sordem vestium, ita purgat baptismus peccata animae et cor- 
poris. Septimo, quemadmodum delent aquae chirographos in 
quos cadunt, ita baptismus delet chirographum debiti quod 
Scripsit in nos Adam, cum reus factus est peccati et mortis. 
Octavo, quemadmodum vires addunt aquae eis qui debilitati 
in eas immerguntur, ita eliam nos, postquam baptizati su- 
mus in eis, *confortant ad operationem spiritalem. Nono, vasa 
figulina dum igne calefaciuntur, nisi sint aquis intincta, pul- 
vescunt seu confringuntur ut lutum aridum; ita etiam nos, 
nisi intincti simus baptismo, in pulverem convertimur et ad sic- 
citatem aquarum divinarum. Decimo, duo sunt elementa puri- 
ficantia: aqua et ignis; et qui hie aquis non purgantur, igne 
ibi vexabuntur. Undecimo, aquae ommia abluunt, ipsae vero 
ablutione non indigent: qui baptismo ablutus est, ablutionibus 
aliis non indiget. Duodecimo, aquae sunt res quam quisque apud 
Se habet: ne ergo privaretur aliquis baptismo, in his baptismus 
constitutus est. Decimo tertio, quia aquis lotae sunt sordes fi- 
liorum Noe, et etiam Aegyptiorum qui immersi sunt, et adorato- 
rum Baalis qui eis probati sunt, ideo in eis constitutus est 
baptismus. Decimo quarto, ut solvatur opinio mala secundum 
quam dicebant stulti malas esse, quia per eas fuit diluvium 

et Pharao eis submersus est, ostendit eas per baptismum dare 
vitam immortalem. Decimo quinto, quia ad eas facta sunt spon- 
salia Rebeccae ! et Rachelis * et Sepphorae 3, cum figurarent 
aquas baptismatis ad quas desponsata est Ecclesia. Decimo 
sexto, per aquas fuit transitus filiorum Israel, et Eliae et 
Elisei in Iordane 5; et mundatio Naamani £, et torrens ille Eze- 
chielis *, et piscina Siloe 8: omnia haec figurabant baptismum 
nostrum. Et eo loco ubi divisit Iordanem Iosue, et Elias et 
Eliseus, dicunt baptizatum esse Christum. 

Cur in Iordane baptizatus est et non in alio flumine? H.. e. 


- *ut adimpleret mysteria quae in hoc flumine delineata sunt. Per 


eum Iosue, filius Nun, transire fecit Israelem in terram pro- 
missionis ?, ut doceat eum qui baptizatus fuerit in Iordane spi- 
ritali, hereditate accepturum terram sanctis promissam. Et 
Elias ante adscensionem suam pér eum transiit seu baptizatus 
est 9, ut ostenderet in caelum adscensuros eos qui in eo baptizan- 
tur. Et Naaman in eo mundatus est !! ut doceret per baptismum 
mundari gentes a morte leprae peccati. Et cum ad eum pro- 
phetae abscinderent ligna, Eliseus patravit miraculum: im- 
mersit lignum et natare fecit ferrum !?; est mysterium Christi, 
qui vocatus est lignum, qui immersus est et eduxit Adamum 
immersum quasi ferrum in peccato. 

Rursum, Iordanes e duobus fontibus congregatur: unus est 
in regione gentium et vocatur lor, et alter in regione populi 


et vocatur Danan; et figurat mysterium populi et gentium qui : 


commixti sunt in unam domesticitatem fidei. Et hos duos 
fontes ex quibus Iordanes constituitur, vocat David flumina: 
Tw siccasti flumina valida; graecus: « flumina Etham » ?*. 
Et rursum, ut adimpleatur prophetia Ieremiae: Ascendit vero 
Dominus ut leo a Iordane !*. Rursum, transit Iordanes per 
mare scilicet lacum Tiberiadis; et non miscentur aquae illius 
cum aquis huius, ut ostendat eos qui baptizati sunt, dum trans- 
eunt per hunc mundum, non misceri in plenitudine peccati quae 

in eo est. Non vero baptizatus est in maribus, ut doceret nos 
recedendum esse a salsedine peccati ; neque in flurninibus magnis 
baptizatus est ut doceret nos humilitatem ; neque in fluminibus 
quae minora sunt Iordane baptizatus est ut confirmaret figuras 
prophetarum de Iordane; neque in cisternis baptizatus est, quia 
non abluunt sordes perfecte. 

Cur baptizatus est a lohanne qui fuit servus? H. e. ut ster- 
peret viam humilitatis in persona sua. Si enim, cum non indi- 
geret, *baptizatus est a Iohanne, servo suo, ita non decet ! ut 
reliciamus eos qui minores sunt nobis; nam manifestum est, 
per minores aeque ac per excelsiores, nos accipere donum Spi- 
ritus. Et rursum autem, quia a ludaeis reputabatur Iohannes 
a Deo selectus ad id ministerium, et quia magnitudo Christi 
non erat revelata, ne putarent ludaei superbum et elatum 
esse Christum, accepit ut baptizaretur a lohanne. Rursum, ut 
praedicaret de eo ipsum esse Dominum; utque, cum interrogatus 
est et professus est « se non esse dignum, ut solvat corrigia 
calceamentorum eius » ?, intellegerent turbae baptizatum altio- 
rem et excelsiorem esse baptizante. 

Quidam dicunt: Postquam baptizatus est Christus, baptizavit 
Iohannem. Alii: In utero matris suae baptizatus est, quia 
baptismus Spiritum sanctum communicat; hunc autem accepit 
Iohannes in utero matris: ergo in utero matris baptizatus est. 

Quid vero contulit dextera Iohannis Christo? Quidam dicunt: 
Nihil sed secundum ordinem baptizantium posuit eam; quem- 
admodum flumina influunt continuo in mare quod eis non 
indiget, dum vero illa necesse habent evacuare in istud 
fluctus suos. Alii: Ad demonstrationem solummodo posuit eam 
ut indicaret hunc esse agnum Dei. Alii: Per impositionem ma- 
nus suae omnia peccata hominum in eum posuit. Quemadmodum 
in victimis legalibus quae in desertum mittebantur, qui peccave- 
rat ponebat dexteram suam in caput victimae, ut auferretur 
peccatum eius et imputaretur victimae, et cum ipsa victima oc- 
cideretur peccatum: ita etiam Iohannes tulit peccatum mundi 


^ et posuit illud in caput Christi qui, cum baptizatus est, immersit 


illud in aquis. Et id evidens est eo quod dixit: Ecce agnus 
Dei, qui tollit peccatum mundi. Et quemadmodum cum spinea 

corona *posita est in capite eius peccatum orbis universi tulit, 
quod moriendo necavit et occidit: ita et in baptismo immersit 
peccatum in aquis. Alii: Sacerdotium quod dedit Deus Mosi et 
hic dedit Aaroni et transmissum est ad lohannem, per impo- 
sitionem manus eius in Christum accepit Dominus noster et 
dedit apostolis suis; non quidem indigens, nam ipse est largitor 
sacerdotii, sed secundum oeconomiam divinam accepit illud, ut 
dixit Màr Ephrem in hymno: « Se inclinavit altus in montem 
Sinai ». 

Et unde notum est Iohannem posuisse manum suam in caput 
Christi, cum in Evangelio id non sit notatum? H. e. ex Antiquo 
(testamento), eo quod dixit Deus Mosi: Ponam manum meam 
super te ', et eo quod posuit Moses manus suas in Aaronem, et 
unxit eum et consecravit eum. Et e Novo notum est eo quod 
baptismus et sacerdotium manuum impositione dantur. 

Et quid dixit super caput eius, cum eum baptizaret? Et dici- 
mus: Cum baptizaret alios, dicebat: « Baptizatus est talis bapti- 
smo paenitentiae in remissionem peccatorum » ; sed cum bapti- 
zavit Christum, tacite baptizavit nihil dicens. Idcirco pudore 
implebatur Iohannes baptizando eum, quia sciebat eum esse 
Deum qui factus est homo. Et ideo dixit: Ego ipse indigeo ut 
a te baptizer ?, et nesciebat quid dicat cum eum  baptizaret, 
nam ipse est propitiator. Et ideo dixit: « Pone manum tuam 
Super caput meum, et sileas; quod decet dici propter me, id 
Pater dicet de caelis ». Opus habuit Iohannes praedicare de 
Christo ut manifestum sit, quemadmodum Patri suo erat munus 
propheticum, ita et sibi esse, secundum quod dixit Zacharias: 
Tw puer propheta Altissimi vocaberis ?; et ne inveniretur 
excusatio Iudaeis incredulis, misit Iohannem praedicare Iudaeis 
*ut paenitentiam agant; et ut alius testimonium redderet ei, et 
non ipse sibi. 

Et triginta annos natus baptizatus est; quia etiam Adam et 
Eva in hac aetate creati sunt, et decebat ut secundus Adam 
eadem aetate baptizaretur et fieret primitiae novi mundi, nosque 
generaret e baptismo. Rursum, soluturus erat Legem, et ideo 
exspectavit usque ad hanc aetatem triginta annorum observans 
legem, quia ad hanc aetatem omnia peccata committuntur, ne 

liceat dicere ulli de eo: « Quia non potuit legem observare, 
jdeo solvit eam ». Non enim in omnibus aetatibus eodem modo 
irruunt in nos passiones; sed in pueritia defectus cogitationis 
et impatientia, et in adolescentia cupidines ferventes, et post 
adolescentiam avaritia. Et ideo exspectavit usque ad hanc aeta- 
tem. Rursum, docet nos quemadmodum ipse perfectus erat 
statura corporali, cum baptizatus est, ita debere perfectos esse 
in statura spiritali eos qui baptizantur, sive sint parvuli, sive 
juvenes; et ut doceret superbos ne ante adultam et perfe- 
ctam aetatem doceant senes. Triplici decennio significavit tres 
personas quae ad flumen apparuerunt; et docet nos in aetate 
xxx annorum resurrecturos esse homines. Etiam enim baptismus 
sepulturam et resurrectionem significat. Et quemadmodum pec- 
catum in xxx annis devicit, et contra Satanam tribus pugnis 


3 dimicavit, et mortem in tribus diebus superavit: ita et in tri- 


plici decennio devicit peccatum et postea baptizatus est, Etiam 
lex tribus testibus confirmabatur quoad innocentiam !. Et non 
solvit legem vi, sed iustitia. *Venit enim lex ut det nobis vitam 
in iustitia: Qui enim facit haec, vivet per ea ?; et non potui- 
mus assequi illam vitam propter debilitatem carnis nostrae; 
tunc necessaria fuit gratia ut per eam vivamus. Et data est 
nobis iustitia a principio ut manifestum sit necessariam esse 
gratiam; nisi enim iustitia data fuerit prius, et didicerimus nos 
ea vitam assequi non posse, non esset necessitas gratiae. 

Et Lucas dicit: Anno quinto decimo regni Tiberii *; h. e. 
volens accurate scribere, posuit regem et tempus. Necesse est 
scire Romanos imposuisse Iudaeis, postquam eos subiecerunt, 
tributum, et dividisse regionem eorum in quattuor partes; et 
Super quamlibet partem constituerunt virum praefectum qui 
exigeret tributum: et quilibet istorum vocabatur tetrarcha, hoc 
est: Tenens unam e quattuor partibus. Et ideo dixit Lucas: 
« Anno xy Tiberi, et tempore Pilati, hegemonis terrae 
Iudaeae, et Herodis Galileae, et Philippi Itureae, et Lysaniae 
Abilinae, cum Annas et Caiphas essent pontifices, venit Iohannes 
Praedicare » 4, Hógemon autem « iudex » interpretatur, et hê- 
SemOnia « iudicium y, — Factum est verbum Dei, h. e. man- 
datum Dei factum est ad Iohannem. 

Nac, Dhu. XVD, 0; xix, 15; Numa v, 13; MATTH, 
^IX, 29: EZRGH., xx, 13; Gal. ur 12. — ? Luc, m, 1. — 

Matthaeus dicit: Et praedicabat in deserto Iudaeae; h. e, 
in deserto quidem, et non in vicinis loci habitati. Primo qui- 
dem ut congregarentur ad eum turbae et ostenderet eis Chri- 
stum, et praepararet eas ad Christum suscipiendum. Commemo- 
rare autem Christum et praedicare eis in domibus aut synagogis 
odiosum erat, immo poena dignum visum esset, sed congre- 
gatis turbis et testimonio dato a Patre et Spiritu et a Iohanne, 
omnis suspicio falsa evanuit. Rursum: In deserto, ut indicet 
per desertum tempus quo vacuae erant animae hominum omni- 
bus operibus et fructibus iustitiae. Rursum, signum regis de 
quo praedico est quod dabit paenitentiam, id quod lex non prae- 
buit. Et cum audirent Iudaei effatum: Paeniteat vos! h. e. 
paenitentiam agite, quia rei erant peccatorum, exibant ad eum. 
Rursum, a paenitentia incepit ut ostenderet regem quem prae- 
dicabat non tuto quaerendum esse nisi per paenitentiam, quia 
thronus eius est verbum veritatis et humilitas iustitiae; et quem- 
admodum dixit ad Mosem: Veniam ad te in caligine !. 

v. 2) Paenitentiam agite; appropinquavit regnum caelo- 
rum. Quantis modis dicitur regnum caelorum? Adventus pri- 
mus Domini vocatur regnum caelorum, et adventus secundus, 
secundum illud quod est ante te, ubi vocat regnum caelorum 
adventum suum: Si ego ergo in Spiritu Dei eiiciam daemo- 
nia, appropinquavit ad vos regnum Dei?,h. e. adventus 
meus. Et annunciatio evangelii dicitur regnum: Simile est 


enim regnum caelorum grano sinapis, h. e. quia crescit et : 


se extendit; et fermento, quia attrahit totum ad se; et mar- 
garitae, quia pretiosum et gloriosum est; et fAesawro, quia 
multae divitiae in eo sunt ?. Rursum, appellat regnum caelorum 
illum visum quo videbitur finis, secundum illud: Sunt hic stan- 
tes qui non gustabunt mortem, donec videbunt regnum 
Dei *. Rursum, regnum vocat Scriptura fidem et eius promis- 
siones, secundum illud : Minor enim in regno caelorum maior 
est hoc 5. Rursum, voluntatem et liberum arbitrium nostrum, 
secundum *illud: Regnum. caelorum in medio vestrum, est 9, 


h. e. in vestra voluntate positum est ut capiatis illud. Rursum, * 


purificationem per baptismum, secundum llud : Qui non natus est 


! Ez, XIX, 9. — * Luc., xi, 20. — ? MATTH., Xi, 31, 33, 45, 44. — 
* MATTH., XVI, 28; Marc., vin, 39; Luc., 1x, 27. — 5 MATTH., XI, 14. — 

ex aqua et Spiritu ! et cetera. Rursum, ultimum iudicium et pro- 
bationem, secundum illud: Qui solverit unum de mandatis 
illis, minor vocabitur in regno?. Cum audis hic « minoreta 
in regno », intellege dicere gehennam et supplicium; et quem- 
admodum, vocantur beatitudines iustorum « regnum », ita etiam 
supplicia peccatorum et adventum terribilem appellat « regnum ». 
Et bona iustorum vocat regnum, secundum illud a Iohanne 
Baptista (dictum): Regnum caelorum vi rapitur 3. 

In quo distinguatur regnum Dei a regno caelorum ? Quidam 
dicunt: Regnum Dei est contemplatio Dei et delectatio in eo; 
regnum caelorum contemplatio creaturarum et delectatio in 
cognitione entium. Alii: Unum sunt; nam unus Evangelista 
scripsit: Regnum Dei, et alius: Regnum caelorum. Alii: Discre- 
pant ab invicem, quantum discrepat qui dat ab eo qui accipit. 
Quando enim intuemur Deum dare vitam et lucem, haec vo- 
camus regnum Dei; et quando recepimus illa dona caelestia 
et consideramus caelestia, haec regnum caelorum vocamus. 
Ergo unum est donum, et ex parte largientis vocatur regnum 
Dei, ex parte vero recipientis regnum caelorum. Alii: Ànnun- 
ciationem evangelii, in qua sunt mandata quae ducunt in cae- 
lum, vocat hic regnum. Alii: Trinitatem quae se revelàtura 
erat ad Iordanem, *nominat regnum caelorum. 

Unde didicit Iohannes facere mentionem regni caelorum? 
Dicimus: Nemo ante Iohannem adduxit mentionem eius, sed is 
a Spiritu id didicit. Prophetae enim et legati qui praecesserunt 
eum, regnum terrae et bona saeculi praedicabant, et quia ignora- 
bant ludaei regnum et gehennam, ideo venit [ohannes prae- 
dicare ut discant ludaei quis sit ille qui praedicatur. 

v. 3) Is enim est qui dictus est per Isaiam. Quidam dicunt: 
Iohannes de se ipso locutus est; ipsum enim antea propheta 
vocavit vocem, quemadmodum lohannes evangelista ostendit, 
in responsione ad hos qui interrogarunt quis sit et cur bapti- 
zet; respondit: Ego sum vox clamantis in deserto *. Alii 
dicunt: Haec sententia Matthaei est; quidquid est, Iohannes vox 
est. Et Isaias tria vaticinatus est propter eum: de ipso, quia 
vocavit eum vocem ; de loco ubi clamavit: desertum; quid cla- 

mavit: Parate viam Domini! Marcus dicit: Ecce ego mitto 
angelum meum !. Et angelus quidem vocatus est propter vitam 
eius sublimem et quia annunciavit Christum. Angelus enim 
« manifestator » explicatur. Mar Ephrem dicit in Malachia scri- 
ptum esse illud * et non in Isaia. Et in Marcum de hac quae- 
stione loquemur. 

Vox clamantis in deserto; h. e. quemadmodum per vocem 
cognoscitur verbum, ita per vocem Iohannis noverunt ludaei 
venisse Verbum in carne ut baptizaretur. Et quemadmodum 
vox excitat homines e somno, ita quoque excitavit lohannes 
homines ad opus virtutum; et quemadmodum vox nuncium 
portat, ita et Iohannes remissionem peccatorum annunciavit. 

*Parate viam Domini. Ipsum Christum vocat Dominum. 
Amovete, dicit, a cordibus vestris figuras et umbras antiquae 
el parate vos ad excipiendam legem novam. Et ante leges 
novas Christi ipse Iohannes imposuit eis novas leges; dixit 
enim: Qui habet duas tunicas, del unam proximo suo 9. Et 
haec est praeparatio viae Domini. 

Et adaequate semitas eius, h. e. rectas, quae ad virtutes 
(ducunt) ut via plana et aequa, cui non est ulla tortuositas. 
His disposuit Iudaeos ad oceurendum Christo per opera bona. 
Lucas t autem integram prophetiam recitat et dicit: Omnes 
valles implebuntur, h. e. gentes humiliatae elevabuntur per 
Christum. Et montes et colles deprimentur, h. e. daemones et 
homines superbi, et durities legis deprimentur commutabun- 
turque in liberalitatem et facilitatem fidei. Et fiet collis im 
planitiem. et locus asper ; h. e. publicani et meretrices et magi 
et latrones, qui ab operibus suis malis et asperibus et turgidis 
conversi sunt ad cognitionem veritatis, secundum illud: Publi- 
cani el meretrices praecedent vos 5. Et videbit omnis caro 
viam Domini; h. e. non ad Iudaeos tantum, sed ad omnes 
gentes perveniet evangelium vitae, et videbunt vitam Dei qui 
propter nos gustavit mortem in carne. His verbis indicat pro- 
pheta metaphorice mutationem rerum. 

v. 4) Matthaeus: Ipse autem Iohannes habebat vestimentum 
de pilis camelorum. Qua de causa induit vestimentum pilosum, 

cum filius sacerdotis esset et vestimentum byssinum decebat ut 
indueret? H. e. ut impleretur in eo verbum angeli qui dixit: 
Ipse ibit coram eo, in virtute et in spiritu Eliae, et ut pro- 
poneret in eo figuram Eliae, viri pilosi !. *Si vero quis obii- 
ciat: Elias pilis naturálibus indutus erat et non adventitiis 
usus est; sume tibi exemplum a Iacobo qui in pilis adventi- 
tiis accepit benedictiones, et Esau qui in naturalibus reiectus 
est, — Rursum, quia paenitentiam praedicabat: Paenitentiam 
agite, et pilosum vestimentum figura erat paenitentiae, Et 
hoc notum est eo quod Ninivitae, et Ezechias, et Achab 
saccum e pilis faetum induerunt, et etiam Saul praecepit 
sacerdotibus ut saccis induerentur. Rursum, de pilis et non de 
lana: res a lege aliena, in signum quod lex nova, quam prae- 
dicabat, excelsior et altior est illa; et ut doceat repudiare hunc 


3 mundum et properare ad caelum. — Quare pilis cameli se induit 


et non alius animalis? Quidam dicunt: Ut eo figuraret legem 
quae vindictam quaerit.ut camelus, Alii: Vestimentum eius figu- 
ravit legem illam quae non admittit paenitentiam. Rursum, 
camelus medium tenet inter animalia munda et immunda; quia 
ruminat, inter animalia munda recensetur; quia vero non bifida 
est eius ungula, inter immunda, Induit autem se Iohannes pilis 
eius ut indicaret praedicationem suam medium tenere locum, quia 
vocat Iudaeos mundos et gentes immundas; et Evangelium ambos 
vocat ad fidem, populum et gentes, quemadmodum baptismus 


5 lohannis medius fuit inter baptismum ludaeorum et nostrum. 


Et vinculum lumborum pelliceum circa lumbos eius, h. e. 
Zona, ut adduceret in eo similitudinem Eliae qui cinctus erat 
ligamine pelliceo. Pariter Petrus et Paulus zonis cincti erant 
pellis mortuae, i. e. mortificaverunt in se omnes passiones cul- 
pabiles et aestus carnis. — Et unde habuit vestimentum pilosum 
et zonam pelliceam? *Et dicimus: Quod si hoc quaeras, alia sunt 
tibi investiganda. Quomodo corpus tenerum et iuvenile vicis- 
situdines aestatis et hiemis sustinere potuit? Et a quonam didicit 
linguam et scripturam? Tantum dicimus: Spiritus comitabatur 
eum et custodiebat. 

Et cibus eius locustae et mel agreste. Quidam dicunt: Locu- 
stas nominat mel quod comedimus, nam desertum Ziphaeorum 

calidum est, et sunt ibi semper locustae et apes producentes 
mel. Ali: Radices erant quas contundebat et condiebat cum 
melle et comedebat. Alii: In codice graeco scriptum est: « Come- 


debat radices dulces et habitabat in solitudine »; qui vero . 


vertit e graeco in syriacum, e vocabulorum similitudine exi- 
stimavit cibum eius locustas esse et mel agreste. Alii: In Dia- 
tessaron, scilicet cv quattuor, scriptum est: « Cibus eius lac et 
mel agreste », cum lac quidem aptum sit pueritiae, mel vero 
aetati virili. Alii: Qamgé ! radices sunt tenerae et molles, 
similes staphylino, et non valde suaves. Nonnulli eas vocant 
qamsis, alii vero qamsin. Ali: Radices sunt nomina- 
tae quhé, quae sunt specie similes pastinacis agrestibus, 
gustu autem dulces ut mel. Alii: Surculi ipsi plantarum sunt 
qamsé; et mel, illud amarum quod producunt apes agrestes. 
Alii quidem: Locusta volatilis et mel naturale, quae ob calo- 
rem loci et temperiem aeris semper ibi inveniuntur. Rur- 
sum, Isidorus sacerdos: Non fuerunt locustae naturales, sed 
medulla cuiusdam herbae, aut grana gossypii, aut extremitates 
ramulorum *arborum?. Alii: Cibum vocat praedicationem eius, 
et locustas nominat eam, quia volare facit ad caelos eos qui 
confitentur Christum. Et mel rursus dulce fuit quod praedica- 
bat: paenitentiam et regnum. Solet enim Scriptura cibum vocare 
doctrinam, secundum illud: Esuriet non panem 3. Ali: Locu- 
stae Pharisaeos et Sadduceos indicant, qui erant mali sicut proles 
viperarum et reptilia proiicientia venenum, et transmutavit eos 
praedicatio eius fecitque ut elevarentur ad caelos, sicut locusta 
perdens et consummans; et fecit eos mundos uti locustas, quae 
mundae erant in Lege +, In melle autem gentes audit quae erant 
fontes effundentes amaritudinem atheismi et malitiam ; et muta- 
vit eas praedicatio eius et fecit eas fontes effluentes veritatem 
et dulcedinem morum. 

In tribus necessitatibus et difficultatibus versabatur Iohannes: 
alimento, quia comedebat locustas; indumento, quia se induit 
pilis; domicilio, quia habitavit in deserto desolato. Et haec 
propter Deum et regnum, et ut sit in exemplar aliis qui post 
eum venturi erant, ut sequerentur vestigia eius. 


' Syriaca vox et locustam significat et plantam pastinacam agrestem. 
— ! Patr. Gr., LXXVII, 269. — ? Amos, vin, 14. — * Lev., x1, 21 seqq. 

v. 5) Et exibat ad eum tota Iudaea et tota regio circa 
Iordanem. Deus enim insinuavit cordibus eorum ut exirent ad 
eum, sicut movit Magos ut venirent ad Christum, et Cyrum ut 
liberaret captivitatem; et nisi ita sit, quomodo ad Iohannem 
exiissent, qui nec a propinquis suis Dofus erat? Rursus, quía 
audiverant natum esse Christum, ex adventu Magorum, et a 
pastoribus, et ab angelis et a caede puerorum, tamen quis sit 
et ubi sit nesciebant, et cum audierunt lohannem ornatum 
esse moribus, putarunt *ipsum esse Christum. Et id manifestum 
est eo quod miserunt ad eum ut discerent num ipse sit Chri- 
stus; et respondit se legatum esse. Et ex illis quae dicta sunt 
jn eius conceptione ab angelo, h. e. Exibit ante faciem Domini, 
et parabit Domino populum perfectum !, habita est de eo haec 
opinio. Et rursum, propter eius adspectum et speciem eius labo- 
ribus commutatam: a puritate eius verecundus erat visus; el 
quasi .Naziraeus comam suam non tondebat. Et propter prophe- 
tiam Isaiae de eo, qui vocavit eum « vocem clamantis in 
deserto », quia a longo tempore defecerat prophetia ab eis, 
cum audierunt eum vaticinantem: Ecce post me veniet qui 
fortior me est, venerunt cum eo ad Iordanem, ut nunciaret eis 
de Christo. Et absque timore exibant ad eum; non enim time- 
bant ne forte eveniat ipsis id quod evenerat eis qui secuti sunt 
Theudam et Iudam Galilaeum ?, quia non ad rebellionem contra 
Romanos vocabat turbas, sed ad baptismum paenitentiae; et 


5 regnum caelorum praedicabat. 


v. 6) Et baptizabantur ab eo in Iordane flumine; h. e. 
quia erat sacerdos et filius sacerdotum, et dedit ei Deus pro 
victimis baptismum, per quem cessarunt lustrationes et ablu- 
tiones legales. 

Confilentes peccata sua; h. e. detegebant apertis verbis 
peccata quae commiserant, et deinde eos baptizabat ad paeni- 
tentiam. — Et cur non timebant revelare peccata sua, cum lex 
Praeciperet: « Qui confitetur peccata sua, absque misericordia 
morietur » 3, Lex autem defectus et peccata minora ignorantiae 
tantum expiabat, Iohannes vero magnus erat in oculis eorum, 
et concessit ei Deus baptizare ad paenitentiam, ut indicaret 
98em defecisse *et tempus sacrificiorum transiisse, et adve- 

aisse foedus novum quod recipit peccatores qui paenitentiam 
agunt. Recole mente tua tres ordines sacerdotum: unum legis, 
qui offerebant victimas pro peccatis ignorantiae, sed propter 
peccata scienter commissa mortem per lapidationem decernebant ; 
secundum: Iohannis, qui peccata scienter commissà detegebat 
cum baptizaret; tertium: sacerdotes Novi Foederis qui cum 
baptizant, non detegunt peccata, sed peccata voluntaria et invo- 
luntaria expiant, et remissionem concedunt. 

v. T) Cum videret multos e Pharisaeis et Saddwuceis ve- 
nientes ut baptizarentur, dixit eis. H. e. Iudaismus quidem 
ab Abrahamo initium habet et per Iudam, quartum filium Iacobi 
et per Mosem, septimum ab Abrahamo, dilatatus est, et maxime 
per Davidem, qui regnavit super tribum Iudae. Septem vero 
sectae sunt inter Iudaeos !. Prima, Scribarum, scilicet legispe- 
ritorum ; hi observant etiam consuetudines et praescripta secun- 
dum traditionem sacerdotum praeter legem Mosis quam obser- 
vabant. Secunda, Pharisaeorum, qui ieiunant bis in hebdomade, 
et dant decimas, et versantur in caelibatu et ieiunio et ora- 
tione; et habent signa fasciarum purpurearum circa colla sua 
in signum religionis; faciunt etiam mundationes vasorum. Ter- 
tia, Sadduceorum, qui sunt e genere Samaritanorum, et a sacer- 
dote cui nomen Sadoq; negant Spiritum sanctum et angelos et 
resurrectionem ; sed in reliquo sicut Iudaei se gerunt. Quarta, 
illorum qui cotidie baptizabantur ?, et dicebant hominem non 
esse vita dignum misi cotidie baptizetur. Quinta, Impuden- 
tium, qui implent omnia legis et utuntur libris aliis praeter 
legem, et multos Prophetas *reiiciunt. Sexta, Rebellium, 
qui reiiciunt esum carnis nec unquam gustant quidquid anima- 
tum; et credebant in nomina patrum ab Abraham usque ad 
Mosem et Iosuam; et dicunt librum Legis non esse Mosis, sed 
ipsius librum esse alium praeter hunc. Septima, Herodiano- 
rum, qui iudaice agebant in omnibus, et sperabant Herodem 
esse Christum, et ipsi tribuebant honorem et nomen Christi. 
Pharisaeos et Sadduceos hie Matthaeus asseclas duarum se- 
ctarum quae tunc potestatem tenebant, nominavit. — Et quare 
increpavit Pharisaeos et Sadduceos, non vero alios? Et dicimus: 


! De sectis ludaeorum cf. Fr. los., Ant. Iud., XVIII, 1; EUSEB., H. E., 
IV, xxu (Patr. Gr, XX, 142,143) ; EPIPHAN., Haeres. (Patr. Gr., XLI, 
2239). — ? 'Hpepopartotat. 

Quia cognoscebat mentem eorum secretam, quia non ea ra- 
tione qua veniebant turbae ut baptizarentur ab eo isti venie- 
bant, sed dolose. Et manifestum est eo quod dixit Christus de 
Pharisaeis: Non credidisse in Iohannem, quia non receperunt 
eum quem. annunciabat, et eo quod interrogavit eos: Bopti- 
smus Iohannis undenam erat? ! et quia dixerunt Iohanni: 
Quare baptizas, cum non es Christus? ? Spiritus sanctus reve- 
lavit ei mentem eorum absconditara,. et ideo increpavit eos, 
Rursum, repulit eos, quia novit eos non audire praedicationem 
eius, secundum illud: Scribae et Pharisaei perverterunt in 
seipsis voluntatem Dei, et publicani iustificati sunt et bapti- 
zati sunt 3, quemadmodum dixit Lucas. Rursum, locutus est 
cum eis dure propter duritiem morum eorum, et propter liber- 
tatem quam possidebat, et quia ad eos qui maxime amari erant 
loquendum erat. 

Proles viperarum. Viperae quidem genus serpentum sunt; 
et evidens est eo quod in aliis codicibus « proles serpentum » 
eos vocat. Et id genus viperarum unum par est in mundo. 
Et est genus aliud viperarum *sicut illa quae momordit manum 
Pauli 5, et est alia species in genere serpentum, sicut aspis. 
Proles viperarum vocavit eos, et non viperas, quia haec 
reptilia non habent similia in acerbitate; et possident eorum 
proles duas proprietates. Die enim quo coneipiuntur, pater 
eorum moritur; non est enim exitus in sinu feminae, nisi 
velut foramen acus. Et quando coit masculus cum femina, in 
os huius effundit semen ; femina autem, illo recepto, statim ampu- 
tat naturam masculi, qui statim moritur; cum autem pervenit 
tempus ut feminae proles nascantur, quia non est eis locus 
quo parerentur, devorant uterum matris suae quae moritur 
simul atque exeunt. Ideo assimilavit Iudaeos prolibus vipera- 
rum, quia patres quidem, prophetas et iustos occiderunt; in 
fine autem matrem suam, Ierusalem, devastarunt per audaciam 
suam in Christum. Quadraginta annis post crucifixionem venit 
Vespasianus et devastavit matrem eorum seu eorum civitatem. 
Rursum, serpentes et proles viperarum nominavit eos. quia 
instrumentum erant eius qui in principio in serpente loentus 

est et ad peccatum adduxit nostram naturam, eius gui a prin- 
cipio homicida est !. 

Quis ostendit vobis fugere ab ira ventura? Vastationem 
Hierosolvmorum vocavit iram, secundum quod parabolice dixit 
de ficu: Anno sequenti abscindes eam ?, et secundum illud 
Zachariae: Erit planctus lerusalem uti domus Romano- 
rum?. Alii: Ira autem ventura gehennam innuit et poenam 
novam quam nesciebant. Postquam autem excitavit eos per 
correptionem et increpationem, dat eis manum et suadet quae 
congruunt dicens: 

*v. 8) Facite ergo fructus dignos paenitentiae ; h. e. opera, 
quae sunt fructus. Non ergo satis est ut abstineatis a malis, 
sed etiam bona facere debetis, et non corrumpi uti pridem, ne 
forte postquam paullulum paenitentiam egeritis, revertamini ad 
mala vestra priora; nam tempus meum non est sicut tempus 
prophetarum. Ille enim qui post me veniet, in caelos educet 
bonos et in gehennam deliciet malos; ergo in ipsis operibus 
ostendite iustitiam seu paenitentiam, neque ad vanas rationes 
confugiatis. ; ! 

v. 9) Negue putetis in vobis et dicatis: Patrem habemus 
Abraham +! Spiritus enim revelavit Iohanni gloriationem eorum 
in Abrahamo, vel audivit de eis quod haberent hanc opinionem; 
et gloriabantur enim in eo tamquam in viro iusto. Et rursum, 
esse filios et propinquos Abrahae satis habebant ad virtutem, 


etiamsi non possiderent opera, et exinde in negligentia vive- : 


bant. Et propterea radicem gloriationis eorum amputat, quem- 
admodum Isaias. vocavit eos: Potentes Sodomae et plebs 
Gomorrhae 5, et alius propheta: Ecce sicut Kusitae estis mihi, 
filii Israel 6. Quia enim gloriabantur in propinquitate Abrahae, 
contemnentes opera virtutis, id semper causa mali fuit eis; ita 
enim, quando Dominus noster libertatem a peccato eis promisit, 
dicebant: Semen Abrahae sumus et nemini servitium prae- 
Stavimus 7; etiam Apostolos irridebant quod recipiebant gentiles, 
dicentes: Promissio Abrahae tantum facta est 8. Paulus autem 
reprehendit eos in illo ad Romanos: Non vero quod cadens 

ceciderit verbum Dei ', et ostendit non esse auxilium e *pro- 
inquitate carnali, nisi quis sit ornatus virtute propria. 

Fx. his lapidibus suscitare filios Abrahamo; h. e. ex insen- 
sibilibus; sicuti e pulvere creavit Adamum, et uxorem Loti 
fecit stelam, et sicut dixit propheta : Adspicile ad montem ex 
quo excisi estis, h.' e. Abraham, ef ad foveam ec qua exca- 
vati estis, h. e. Sara ?, Et ex lapide rursum eduxisti duo- 
decim flumina ?. Rursum, lapides vocat publicanos et mere- 
trices, et gentes quae lapides adorant; propter inintellegentiam 
earum quoad Deum et opera virtutum, vocatae sunt lapides, et 
per conversionem suam sunt iustificatae et factae sunt filii Abra- 
hami. Duos filios habet Abraham: a natura, ut [udaeos, et a 
promissione, ut gentiles: Patrem multis gentibus dedi te *. Et 
filii eius sunt propter duo. Et quemadmodum Isaac per pro- 
missionem fuit et non per vim naturae, quia fuit e sterilitate 
et senectute, ita et gentes per promissionem factae sunt fili 
Abrahae; et quemadmodum Abraham non iustificatus est per 
opera, sed per fidem in Christum, (ita et gentes] 5. Olim quidem 
praedicabant prophetae, sed post longum spatium complendum 
erat verbum eorum; et dicebant ludaei: Ubi verbum Do- 
mini veniet nunc? 9 et: Accedel. consilium Sancti Israelis 7; 
ideo Iohannes ostendit appropinquare istas'angustias per illud 
quod dixit: 

v. 10) Ecce enim securis posita est ad radicem arborum. 
Securim vocat poenam, arbores: homines, fructus: opera bona; 
et proprie intellegendum est de Iudaeis, ita: Omnis arbor, sci- 
licet homo qui e radice seu *semine Abrahae natus est et bona 
Opera non facit, excindetur et in ignem prolicietur, h. e. in 
ignem aeternum. Non autem dicit securim venturam esse, sed 
* Yénisse », ut ostendat non esse spatium inter eos et poe- 
ut si non manifestent opera. Et vide: non dixit ad ramos, 
k hs fructus, aut ad caput arboris, sed ad radicem. arboris, 
Hu endat eos penitus eradicandos esse, nisi paenitentiam ege- 
A secundum quod dixit Isaias: Discerpite ramos silvae 
rent Š Et non dixit: Coepit securis abscindere, ne despera- 

ed: posita est, ut eo terreret eos. Et poenam non voca- 

vit falcem velocem, ut dixit Zacharias !, sed securim. Primo 
quidem propter fortitudinem eius; secundo, quia sicut amputat 
securis, ita excindendi sunt a propinquitate Abrahae, nisi pas- 
nitentiam egerint; tertio, quia percutientur vehementer uti ictu 
securis, Exemplum arboris adduxit ne gloriarentur eo quod sint 
ab Abrahamo; quemadmodum enim terra mater omnium arbo- 
rum est, ita et pater omnium ludaeorum est Abraham; sed 
quemadmodum non omnes arbores ex genitrice earum seu terra 
probantur, sed unaquaeque a gustu suo et utilitate sua exami- 
natur, et arbor bonos fructus faciens digna est curis, illa vero 
quae destituta est fructibus, igne; ita etiamsi Abraham pater 
omnium vestrum est, tamen e voluntate uniuscuiusque vestrum 
cognoscemini, utrum digni sitis vita an non. Et quemadmodum 
arbores fructiferae curis dignae sunt, et fructibus privatae igne, 
ita et Iudaei qui accipient praedicationem Iohannis et facient 
bona opera, regno digni erunt, qui vero non facient *exscin- 
dentur e propinquitate Abrahae et tradentur gehennae. Simi- 
liter et omnis homo qui non facit bonos fructus, dignus est igne 
inexstinguibili ?; — Cum haec praedicaret lohannes turbis, 
Christus adhuc in Nazareth habitabat. 

v. 11) Ego baptizo vos aqua ad paenitentiam ; h. e. ostendit 
baptismum suum non esse aliud quam disciplina tantum, et 
portam tantum aperire paenitentibus. — Nunc vult manifestare 
Dominum nostrum et donum baptismi, dicens: 

llle qui post me veniet, fortior me est; h. e. ego infirmus 
sum et ille fortior et potentior est me. Cuius non sum dignus 
calceamenta sublevare. — lohannes: Calceamenta vocat offi- 
cium minimum, quasi: non sum dignus ut ministrarem nec 
officium ejus vilius. Sanctus Philoxenus: Non sum dignus ut 
servirem corpori eius. Theologus: Unum mysteriorum minorum 
oeconomiae Verbi divini incarnati vocat calceamenta, e quibus 
ne unum quidem assequi possumus; et non tantum carnales et 
parvuli in Christo non assequuntur ea, sed neque qui, velut 
Iohannes, Spiritu repleti sunt unum ex eis intelligere possunt. 
Alii: Oeconomiam in carne recitat quam nemo intelligere potest. 
Et cum vellet ostendere se in veritate ista loqui, dixit: 

Ipse baptizabit vos in Spirilu sancto et im igne. Vide, 


! ZACH., XIU, 7. — ? Cfr. MATTH., VH, 10. 


10 


15 


30 


15 


20 


t2 
zz 


30 


-« 115 p 


quamdiu ipse praedicat, tremenda loquitur, sicut quod ampu- 
tandum est, et securim et ignem et poenam et huiusmodi ; ubi 
ad Christum remittit eos, omnino pacifica annunciat: remis- 
sionem peccatorum, adoptionem filiorum, dona Spiritus. Non 
dixit: Dabit vobis Spiritum sanctum, sed baptizabit, ut cogita- 
rent per id *donum quasi prophetas repente ipsos fleri. Verum 
etiam, initio praedicationis evangelicae quivis qui baptizabatur 
donum quoddam accipiebat, unus prophetiam, et alter linguas 
et cetera. 

Quid significet illud: in igne et Spiritu baptizabit? H. e. 
quod descendit Spiritus in forma linguarum ignis '. Igneis 
linguis indicat baptismum primum qui datus est Apostolis, et 
quem postea acceperunt omnes fideles per Apostolos sanctos, et 
transmissus est et venit e generatione in generationem. Donum 
Spiritus, in baptismo (qui fuit) in cenaculo, posuit primum: post 
adscensionem id factum est propter duo, unum quidem, ut au- 
ditores allicerentur post praedicationem eius, et alterum, ne au- 
dientes de passione et morte eius scandalizarentur sicut illi qui 


.grate exceperunt postea donum eius post eius praedicationem; et 


postremum donum baptismi. Decebat enim ut immolaretur agnus 
et fieret sepultura et resurrectio, et occideretur peccatum, ante- 
quam Spiritus daretur. Et ideo dixit lohannes: Ecce agnus 
Dei qui tollit peccatum mundi?, et non « qui remittit »; nam 
illud « qui tollit » maius eo est. Qui enim remittit, sine labore 
remittit, et id esse potuisset etiamsi non incarnatus fuerit; qui 
autem tollit, tollit per laborem, per passionem et crucem et mor- 
tem et resurrectionem, et id factum non fuisset, nisi incarnatus 
fuerit. 

In igne et Spiritu sancto. Multis modis dicitur ignis. Primo 
quidem, materialis qui occurrit in materiis. Secundo, cruciatus 
qui reservatur in fine improbis. Tertio, actio spiritus, secun- 
dum illud Pauli: Estote spiritu ferventes ?. Quarto, verbum 
divinum, secundum illud Ieremiae: Factum est verbum Dei 
*ín corde meo sicut ignis ardens E Quinto, Evangelium, secun- 
dum illud: Jgnem veni mittere im lerram `. Sexto, Spiritus 
sanctus, quemadmodum hie appellat eum Iohannes; et manife- 

stum est eo quod in cenaculo in forma linguarum ignearum 
illapsus est in Apostolos. Introducit rem ignis ut in eorum 
memoriam revocaret priora: Abrahamo lampas ignis transiens 
inter partitiones apparuit !; et in igne locutus est Deus cum 
Mose e rubo; et in igne apparuit Israeli; et Ezechieli igne 
se manifestavit. Rursum, ignis est propter eminentiam mu- 
neris. Quemadmodum ab una lampade vel igne exiguo multae 
lampades accenduntur, et tamen non imminuitur: ita etiam 
gratia Spiritus omnes ditat donis, cum ipsa in praestantia sua 
maneat. Et Spiritus rursum, propter divinitatem suam et crea- 
tivam potentiam suam qua facit quaecunque vult et concedit 
adoptionem filiorum. Rursum, zn igne dixit, non quasi in aquis 
non baptizaret, sed quia magnum celebrat baptismum. — In 
Spiritu, dico, et in aqua et in igne; in igne quidem, quia devorat 
vepres culparum eorum et purgat et renovat eos; in Spiritu au- 
tem, quia accipiunt per eum condonationem absque ignominia. 

Et postquam placavit audientem per bona quae recitavit, 
confortat eum ne deficiat, et loquitur de tremendis, dicens: 

v. 12) Ille in cuius manu ventilabrum, et mundabit areas 
suas. Area: mundus; triticum: iusti et fideles; palea: infideles 
et iniqui. Immixti sunt enim iusti cum peccatoribus, sicut com- 
mixti sunt palea et triticum in area. Ventilabrum: sermo Christi. 
Quemadmodum enim ventilabrum separat triticum a palea, ita 
et post resurrectionem universalem separabit sermo iustos a 
peccatoribus: tum improbos quidem *mittet in ignem, iustos 
autem in vitam aeternam, sicut triticum quod acervatur in 
horreis. Et hic rursum, separat eos, cum introducit fideles in 
ecclesiam suam, iniquos autem foras eiicit, Per aream indicavit 
eius dominium et divinitatem, et per ventilabrum iustitiam eius 
et iudicium eius exposuit. Illos qui non susceperunt baptismum, 
damnavit ideo, quia omnis arbor quae nom facit..?; et illos 
qui susceperunt monuit ne deficiant, propter illud ventilabrum. 
Theologus: Quid autem ventilabrum? Purificatio! Quid ignis? 
Consummatio illius quod leve est, et aestus spiritus. Quid secu- 
ris? Abscissio animae insanabilis. — Et elapso tempore: 

v. 13) Tunc venit Iesus a Galilaea ad Iohannem, ut bapti- 
zaretur ab eo; h. e. postquam Iohannes multos baptizavit et 

praedicavit de Iesu, et eis addidit spem ut baptizarentur in 


igne et Spiritu. A tempore quo reversus est Iesus ex Aegypto 
usque adhuc in Nazareth Galilaeae habitabat, spatium xxv anno- 
rum, custodiens legem scriptam et naturalem, usquedum fuit 
xxx annos (natus) Et tunc venit e Galilaea ad baptismum. 

Quare non adduxit Christus Iohannem ad se in Galilaeam? 
Propter distantiam loci ab Israelitis. In limite enim extremo 
terrae Israelis erat, et nemo ibat illuc. Venit autem ad Ior- 
danem, ubi congregabantur turbae multae, ut fiat occasio Iohanni 
de ipso loquendi. Rursum, venit ad Iohannem, ut doceat nos hu- 
militatem, et in istis vilioribus magis apparet magnitudo eius. 
Qui suscepit in se ut nasceretur et crucifigeretur, non est mirum 
si ille baptismum susceperit. Sed necesse est ut observemus 
in susceptione, primo: cuius sit!; secundo: *a quo; tertio: 
quando. Mundi; a Iohanne °; quando incipit miracula. Quid 
discemus et quid instruemur? Et ut prius mundemur, et ut hu- 
miliemur in mente, et ut praedicemus in adulta aetate spiritali 
et corporali. Illud quidem ad eos (spectat) qui ad donum re- 
pente accedunt, et non prius mundantur et praeparatur; al- 
terum autem ad eos qui superbiunt adversus dispensatores my- 
steriorum, si aliqua potentia praestant; tertium vero ad eos 
qui confidunt in iuventute et opinantur cuiuscunque aetatis 
esse in cathedram sedere et docere. 

v. 14) Ipse autem Iohannes prohibebat eum dicens. Et 
unde novit eum, cum non viderat eum? Et dicimus: Per Spi- 
ritum sanctum cognovit eum; is enim super quem videbis 
descendere Spiritum. sanctum et manere supra eum *. 

Ego necesse habeo baptizari a te; h. e. quia tu Deus es et 
ego sum homo. Mar Ephrem dicit: Iohannes baptizatus est a 
Domino nostro, postquam eum baptizavit. Et notum est eo quod 
antea dixerit: Ego necesse habeo a te baptizari. 

Et tu ad me venisti! h. e. non dixit: Tu baptizatus es a me; 
sed sicut restitit Simon absque iure prohibens eum quominus 
lavaret pedes eius 4, ita et Iohannes restitit absque iure, cum 
prohibebat ne baptizaretur a se. Quid vero respondit Redemptor 
noster? 

v. 15) Sine nunc; h. e. etsi per breve tempus, eo quod a 
te volo baptizari, videor te minor esse, damnum non est in 
hoc. Veniet enim tempus quo magnitudo mea apparebit per 


58. miracula quae operabor. *Christus enim, quia omniscius, novit 


cogitationem hanc secretam Iohannis quem pudebat baptizare 
Dominum suum, et qui volebat ostendere turbis illum esse se 
maiorem. Et ideo respondit: « Nunc id permitte». Et evidens 
est rem ita se habere, quia non dixit tantum: sine, et tacuit, 
sed addidit illud: nunc, h. e. tempore praesenti. Veniet enim 
tempus ultra hoc in quo videbor maior te esse, ut cupis. 
Sic decet nos implere omnem iustitiam ; h. e. ut inveniam 
rationem concedendi iustitiam sine labore hominibus et impleam 
iustitiam in duobus: in hoc quod primum baptizabor, et in ipso 
baptismo iustitiam gratis dabo. Tres iustitiae sunt: Una naturae, 
secunda legis, tertia gratiae. Et naturalem legalemque ob- 
servavit Dominus noster usque ad baptismum; abhinc dedit 
ilam gratiae. Rursum, plenitudinem iustitiae vocat liberatio- 
nem a peccato et morte, et adoptionem filiorum, et regnum 
caelorum, quae in sacramento baptismus nunc largitur. Rursum, 
(vocat) et oeconomiam in carne: ita ergo decet implere omnem 
oeconomiam in carne, Et denique, accipio ut a te baptizarer 
propter homines, h. e. primum videbor ego baptizari a te, quasi 
indigens, sed postea apparebo maior te per virtutes et mira- 
cula quae faciam. Rursum, h. e. omnem legem impleamus; et 
baptismus Iohannis imperfectus est, postquam vero baptizatus 
est omnis populus, decet nos hune complere. — Rursum, iusti- 
tiam omnia praecepta vocat. Nemo implevit omnem iustitiam, 


59. nisi Christus solus, et ipsius *iustitiae erat ut a Iohanne baptiza- 


retur. Rursus, omnem legem naturae implevi et Scripturae; et 
una virtus deest mihi, nempe ut humiliarer, cum sim Dominus, 
et baptizarer a te. Rursum, omnem legem adimplevi, et peccatum 
et mortem solvi; decet ergo ut nova concedam hominibus. Sine 
ergo ut adimpleamus iustitiam Legis antiquae, et tunc incipiemus 
misericordiam Evangelii. Et quemadmodum in Paschate in una 
mensa duas Paschas fecit Dominus noster, cum uni finem dederit, 
alteri initium, ita fecit hic: baptismum legis et Iohannis ter- 
minavit, et aperuit portam baptismo huic quo nos baptizamur. 

Tunc permisit illi; h. e. ut baptizaretur a se. Posuit enim 
dexteram suam super caput eius tacite -et nihil dixit. Ceteris 

vero dicebat: « Talis baptizatur baptismo paenitentiae, in remis- 
sionem peccatorum ». Alii dicunt: Dixit super caput Dorini 
nostri: « T'w es sacerdos in aeternum in simililudinem Mel- 
chisedechi » |. Alii: « In nomine Dei Patris qui elegit te in 
oeconomiam admirabilem baptizo te ». Alii: Cum tremore dixit: 
« Gloria et laus illi qui demisit se usque ad hoc ut per manus 
servi sui baptizaretur ». Et statim, sicut testatur evangelium 
Diatessaron, h. e. mixtorum: « Splendor vehemens luxit super 
Iordanem, et flumen circumductum est nubibus albis. Et appa- 
ruerunt multi exercitus laudantium in aere, et stetit Iordanes 
a cursu suo, aquis eius non fluentibus, et odor suavis exinde 
flabat ». Iohannes autem qui dixerat: Non sum dignus calcea- 
menta.. ?, ponendo postea manum suam in caput eius, ostendit 
*obedientiam altiorem esse iustitia. Et in eo apparuit clare 
illud: Omnis qui se humiliat elevabitur ?; quia enim se humi- 
liavit. usque ad calceamenta, dignus fuit qui poneret manum 
suam super caput eius. 

. V. 16) Et aperti sunt ei caeli. Quare aperti sunt? hb. e. ad 
iria significanda: primo quidem, ille qui baptizatur est cae- 
lestis, et e caelis descendit et illuc adscensurus est; secundo, 
quia caelos Adamus transgrediendo mandatum clausit sibi et 
posteris suis, quemadmodum clausit paradisum Cherub et gladio 
igneo, Christus, quando baptizatus est aperuit eos; tertio, eis 
qui baptizantur aperiuntur caeli, et si fuerint iusti, adscen- 
dent in caelos post resurrectionem !. 

Et adspexit. Spiritum Dei, qui descendit in eum sicul co- 
lumba. Spiritus descendit ut ostenderet se consubstantialem esse 
cum baptizato, et ad eum, sui similem, currit. non muta- 
tione quadam, sed secundum oeconomiam. Rursum. ut impleretur 
prophetia: Germinabit surculus e radice Iesse 5, et: sedebit 
€! requiescet super eum Spiritus Dei °. Dixit autem Deus in 
principio: Non habitabit Spiritus meus in homine in aeter- 
num; quia peccarunt è et quia defecerunt homines ab eo. ab 
illo tempore necesse erat ut descenderet in nostrum Redemptorem 
T". corrigeret nostra in eo, ita ut in eo, quas in primitiis 

nostri generis, restituatur nobis donum quod perdidimus. Mar 
Iohannes dicit: Putabat autem populus Iohannem ipsum prae- 
stantiorem esse Christo, quia erat filius sacerdotis et asceta, et 
quia baptizavit Redemptorem nostrum. Ne ergo confirmaretur 
haec opinio, divisi sunt caeli et facta est vox. Et ne "opina- 
rentur turbae de Iohanne dixisse: « Hic est filius meus », ve- 
nit Spiritus in forma columbae, quem comitata est vox, super 
Iesum, ostendens hunc quasi digito. Mar Ephrem dicit: Ideo de- 
scendit Spiritus ut ostenderet principem altissimum descendisse 
et baptizatum esse et adscendisse. Rursum, ut indicaret se con- 
substantialem esse cum eo cui testimonium dat. Sancti Theo- 
logi: Divisi ergo sunt caeli et a Spiritu sibi consubstantiali 
testimonium habuit. Rursum, ut revelaretur Trinitas: Filius qui 
baptizatur, et Pater qui clamat, et Spiritus qui descendit et 
ostendit Filium. 

Quare erat necessarium ut appareret Spiritus? H. e. quia quod 
videtur magis creditur quam quod auditur; et ut manifestaret 
cum nos baptizamur, Spiritum etiam nos comitari. — Quidam 
dicunt: Dominus noster tribus vicibus in aqua baptizatus est, 


quemadmodum nos edocuit postea; id figurat Patrem qui clamat, : 


Filium qui baptizatur, et Spiritum qui descendit. 

Et quare in forma columbae apparuit? H. e. quia semper 
secundum id quod figurabat et demonstrabat apparebat; ita 
apparuit Abrahamo in forma hominis et nunciavit de homine, 
scilicet de Isaaco; et Apostolis in forma linguarum ut significaret 
per linguas suas capturos esse omnem mentem. Hic autem in 
forma columbae apparuit, quia haec avis placida est et humilis 
et pacifica, et quamvis auferantur pulli eius, non cessat habi- 
tare cum hominibus; et sic vult docere esse Spiritum humi- 
litatis et suavitatis, et ostendere se non dure loqui nobiscum, 
sicut cum Israele, sed pacifice et suaviter; et ut nos doceret 
decere nos baptizatos, eius instar, esse pacificos et suaves et 
simplices, non vero dolosos. Et ut ostenderet eumdem esse Deum 
Antiqui et Novi Testamenti: quemadmodum ibi per nuncium 
columbae cessare fecit diluvium sensibile, ita et hic per colum- 
bam, id est per Spiritum sanctum, solvit diluvium spiritale 
peccati. Rursum, permittebatur *columba ad sacrificium cum 
turture; illa quidem propter mansuetudinem, hic vero propter 
puritatem eius. Rursum, in signum reconciliationis et miseri- 

cordiae Dei, et abrogationis procellae angustiarum. Et ut hono- 
raret corpus, quod etiam participatione divinae naturae Deum 
esse dicit Theologus, et Spiritus testatur deitatem. Et e caelis 
apparuit ut ostenderet se esse naturae divinae, et quidem non in 
caelis definitus est, sed, 'ut dixit propheta: Spiritus Domini 
implevit orbem 1, — Quidam interrogant: Si Spiritus descendit 
prius, ad quid opus erat voce? Sanctus Mar Iacobus Sarugensis: 
Simul autem exierunt Spiritus et vox, sed apparuit Spiritus 
prius, quemadmodum fulgur ante tonitru. Rursum, eum descen- 
deret Spiritus et maneret super eum, necesse erat ut voce edo- 
ceremur rationem eius. Similiter etiam Marcus et Lucas dicunt: 
Descendit Spiritus, et tunc audita est vox ?. 

Haeretici asseclae Macedonii dicunt: Quantum praestantior 
homo est columba, tantum est Filius Spiritu; quia Filius induit 
corpus hominis, Spiritus vero speciem columbae. Et dicimus 
adversus eos: Filius induit corpus vere absque mutatione, Spiri- 
tus vero non factus est natura columbae ; et inde probatur quod 
non apparuit amplius in specie columbae. Si enim, quia appa- 
ruit Spiritus in specie columbae, minor sit Filio, ergo secun- 
dum sermonem haereticorum, Cherubim praestantiores sunt eo, 
qui apparuerunt in specie aquilarum Ezechieli ?: evidens est 
enim praestantiorem esse aquilam columba; et angeli appa- 
ruerunt sicut homines: ergo sint ipso praestantiores? Theologus 
dicit: Si enim per erassitudines et per ponderationes judicas 
divinitatem, et propterea *parvus tibi videtur Spiritus, quia M 
specie columbae apparuit, iam tempus est ut etiam spermas 
regnum caelorum quod assimilatum est grano sinaph et sopre 
magnitudinem Iesu extollas Adversarium !; si quidem 1s mor» 
nominatur, et Leviathan, et rex illorum quae in qu» sunt: 
ille vero agnus, et margarita, et vermis, et gutta. — Ü 

Omnibus hominibus apparuit Spiritus an non? Quidam vu 
lohannes solus vidit eum; quemadmodum Iohannes m 
i Joc dixit: Vidi et testimonium soy : i Tohannem 
us et Marcus vidit 9 scripserunt, ut indicar i one 

m vidisse Spiritum, et non « viderunt » 3 

eum », quod significaret multos. Vocem tamen omnes audive- 
runt ad confirmanda verba Iohannis. — Sancti Iohannis: Iohan- 
nes et omnis turba viderunt Spiritum et audiverunt vocem, 
aliter enim putavissent vocem quae fuit: Hic est filius meus, 
proferri de lohanne. Descendere in Filium Spiritum viderunt, 
recedere ab eo nemo vidit, ut significaretur non pati ut sit solus 
absque eo qui sibi consubstantialis est. Seriptum est enim: 
Mansit super eum, quod indicat eius esse Spiritum. Et sicut 
Pater in Filio est, et Filius in Patre, ita et Spiritus sanctus in 
Patre et Filio est, propter aequalitatem et identitatem essentiae. 
Quod dixit Iohannes dictum fuisse sibi in deserto: Me super 
quem videbis Spiritum descendentem, ipse est Filius Dei |, 
non tantum tempore quo baptizatus est Dominus noster, dictum 
est ab eo, sed etiam postquam discessit Dominus noster. Quam- 
diu enim baptizavit, eis qui successive veniebant ut ab eo bapti- 
zarentur, hoc dicebat, cum aliis rebus, quemadmodum dixit: 
Cum impleret Iohannes munus suum, dicebat? ; *et cavebat 
ne putaretur esse Christus, et praedicabat de Christo. Finem 
vero eius muneris non dicit, quod amplius non baptizaverit ; ba- 
ptizavit enim quamdiu vixit, h. e. sex menses quos mansit, sicut 
Adam permansit in vita comprehensa sub morte, et Saul rexit 
regnum quod prius assumptum est ab eo a Davide; sed id dixit: 
Tempus quoddam constituerat ei. Et quando veniebant multi 
et baptizabantur, postquam eos baptizaverat, rationem baptismi, 
et adventum suum e deserto, et eum qui a se baptizatus est, 
et quomodo et quare baptizatus est, et quae evenerunt in bap- 
tismo eius ante oculos suos, scilicet coram se et coram multis, 
enarrabat. Et Petrus et Paulus in libro canonum dicunt: « Spi- 
ritus omnibus hominibus apparuit. In festo Epiphaniae cessare 
debent opera, quia tunc facta est apparitio Christi, et te- 
status est de eo Pater in baptismo, et Paraclitus in specie co- 
lumbae apparuit eis qui adstabant » ?. 

Quonam tempore descendit super eum Spiritus? Postquam 
baptizatus est et adscendit ex aqua. Ita dixerunt Matthaeus et 
Marcus et Lucas: Postquam baptizatus est et adscendit, de- 
scendit super eum Spiritus et audita est vox propter eum '. 


' lon, 1, 33. — ? Act, xm, 25. — Cfr, infra, p. 124, n. 4. — * Clr. 
MATTH., 1u, 16; MARC., 1, 10; LUC, nit, 21. 

Et non descendit Spiritus cum esset in aqua ut manifestum 
sit non descendisse Spiritum ut sanctificaret aquam veluti ad 
baptismum Christi, neque ut sanctificaret Christum et faceret 
eum filium sicut nos; sed descendit postquam adscendit ex aqua, 
tantum ut ostenderet eum Filium esse. Si enim secundum ne- 
cessitatem accepisset Spiritum, in. baptismo accepisset eum 
sicut nos, non vero postquam adscendit ex aqua. Lucas vero 
addit: Et cum oraret post baptismum suum, aperti sunl 
caeli el descendit Spiritus 1. Non vero necesse habuit orare: 
ipse enim recipit orationes; sed quemadmodum factus est nobis 


primitiae per baptismum suum, ita factus est "primitiae sacer- p. 165. 


dotum qui orant per orationem suam. Dum enim orat, de- 
scendit in eum Spiritus. Exemplum figuravit sacerdotum qui 
baptizant, ita stant supra baptisterium et offerunt orationes, et 
invocant Deum Patrem ut mittat Spiritum sanctum qui com- 
misceatur aquis baptismatis et sanctificet eos qui baptizantur. 
Et quemadmodum hodie sacerdotes primum baptizantur, et po- 
stea fiunt sacerdotes et orant ad Deum ut mittat Spiritum, ita 
Dominus noster baptizatus est primum, et postea apparuit sum- 
mus sacerdos stans supra baptisterium et vocans Spiritum. Ergo, 
ut sit primitiae et typus oravit, et non quod indigebat; ipse 
enim exaudit orationes cum Patre suo et Spiritu suo sancto. 

Cur hodie non apparet in baptismo Spiritus manifeste quem- 
admodum apparuit super Christum? Scito, o homo! cum bapti- 


? zaris, aperiuntur caeli tibi; quamvis non videas oculis tuis, 


noli dubitare. In initio enim rerum, apparitiones manifestae 
solebant fieri, et id propter infideles, quemadmodum accidit 
Super apostolos sonus tanquam. venti vehementis, et appa- 
ritio tanquam. linguarum ignis?, propter ludaeos ibi ad- 
stantes. Nunc vero sufficiat tibi fides, et firmiter crede, etsi 
manifeste non fiunt signa quae olim facta sunt, ea tamen oc- 
culte fieri. Et ibi scriptum est: In Christum descendit Spiritus: 
hic vero non descendit in sacerdotem, quia semel aecepit eum 
in sacerdotio, tamen descendit super aquas et facit eas uterum 
Spiritalem regenerationis. 

V. 17) Et ecce vox de caelo dicens: Hic est Filius meus 
dilectus, Nestoriani dicunt: De homine e Maria (nato) qui 


* Luc., ui, 21, 22. — ? Act, 1, 2, 3. 

est filius gratiae, in quo Verbum habitat dixit Pater: Hic est 
Filius meus. In illo: In quo complacui mihi, comparat eum 


. cum "*Tudaeis, qui erant filii secundum Legem. Nos vero dicimus: 


Non sunt Deo duo filii, unus naturalis et alter gratiae, sed unus 
Filius, Verbum Deus, qui incarnatus est et factus est homo. Et 
manifestum est eo quod dixit Paulus: Unws est ergo Deus: Pater 
ex quo omnia, el unus Filius per quem omnia, et unus Spi- 
ritus sanclus in quo omnia. Et etiam nos Christiani unum 
Deum adoramus qui est tres personae: Pater et Filius et Spiritus 


D» 


sanctus. — Rursum, si vero ille qui baptizatus est filius gratiae 10 


est. ex quibus cognoscitur filius naturalis Dei Patris? Ecce, co- 
gnitus est per vocem, et Spiritus apparuit in specie columbae. Et 
si filius non est qui baptizatus est in carne, super quem clamavit: 
Hic est Filius meus, remansit ergo ignotus, et dualitas perso- 


narum manifestata est ad flumen et non trinitas. Sed manife- !5 


stum est filium naturalem Patris incarnatum esse et factum esse 
hominem; et in baptismo manifestavit eum Pater per vocem, 
et Spiritus ostendit eum per apparitionem, et praedicavit de 
eo Iohannes, ut per tres testes notus fiat, quemadmodum prae- 


cepit Lex ?. — Rursum, evidens est eum non esse filium gratiae 20 


eo quod non dixit Pater: « Factus est fllius meus », sed: Hic 
est Filius meus. Illud « Qui factus est filius meus » non fuisse 
filium et postea factum esse indicat; hoc vero: Hic est, esse 
filium natura et ab aeterno ostendit, qui absconditus erat in 


sua divinitate et apparuit in carne, ut dixit Paulus: De 95 


[ilio suo, qui natus est in carne e semine domus David ?. 
Nullibi scriptum est baptizatum esse hominem in quo Verbum 
Deus habitaret. Rursum, effatum: Hic est Filius meus, non 
filium fecit, sed eum qui iam est filius indicat. Et testati sunt 


Petrus et Paulus qui dixerunt *in canonibus: « In festo Epi- 30 


phaniae vacant ab operibus, quia in eo fuit manifestatio di- 
vinitatis Christi, quando testatus est de eo Pater in baptismo » 4. 
Rursum, non duae naturae est, sicut dicunt Chalcedonenses, 
sed una natura incarnata, quia haec vox: Hic est, non potest 


significare et indicare duos, sed unum tantum quasi digito a; 


ostendit. 


! ] Cor., VIN, 6. — ? Deut., xvi, 6; xix, 15. — ? Rom., 1, 39. — * Can. 
apost. secund. syr. recens. (Mar, Script. Vet. Nova Coll., X, 18, 186). 

Rursum: Tu enim es Filius meus, dixit, et non factus os: 
nam illud: Tu es, naturae est; id vero: «factus es» ado. 
tionis filiorum et gratiae est. Nos enim in eo, in 
primitiis generis nostri, vocat filios et dilectos, Rursum, quia 
audierunt. Iudaei a Iohanne de Christo et putabant eum ho. 
minem esse, ostendit Pater eum non esse hominem 
sed Deum et Filium Dei; et ideo dixit: Hic est Filius meus, 
ut scirent Filium esse Dei ab aeterno, qui incarnatus est. 
Rursum, prius Pater revelavit de Filio suo, quia etiam Fi- 
lius revelaturus erat de Patre et de essentia eius, ne reputa- 
retur mendax, cum Pater prius revelationem de eo fecisset. 
Eo autem quod vocavit eum dilectum docuit sibi coaequalem 
esse in substantia et consubstantialem; indicare voluit unice et 
singulariter eum genitum esse supra tempora, cui non sunt 
fratres secundum naturam. In illo autem: In quo complacui 
mihi, h. e. nulla est e creaturis quae possit implere volun- 
tatem Patris, etsi scriptum sit de angelis: qui potentes sunt 
virtute et faciunt praecepta eius et volunialem eius !, non 
tamen sicut par est. Illud enim: Ut impleat voluntatem Pa- 
tris, Filii est. In eo complacui mihi, quia ipse solus potest 
implere voluntatem meam. Filius enim et Spiritus possunt im- 
plere voluntatem Patris, et in eis definita est voluntas eius et 
natura eius. Ili enim tanquam *consubstantiales Patris im- 
plent eius voluntatem et noscunt se invicem, et ipsi unus al- 
tero definiuntur. Rursum, Im te complacui mihi, h. è. non 
recenter complacuit sibi Pater in Filio, sed: in te volo implere 
oéconomiam, secundum illud: Sacrificia et oblationes no 
luisti ?, h. e. quia non impleta est voluntas Patris ut nd 
in sacrificiis animalium iustificarentur; per sacrificium T 
Filii Sui et per baptismum eius impleta sunt illa: E ed " 
Xit: In quo mihi complacui, h. e.: « Hic est Fils ES 
ka impleta est voluntas mea », id quod non vids serip- 

ones legales, Et propterea: In capite omnium libr d nis 
Pr est de 603, h. e. in initio primo librorum pia homi- 
-ventus in mundum et redemptio per ipswt m qui dedit 

edicabantur; quae facta est per Bs 


nibus pra fci legis 
So. xaerificia à 
Ominibus iustitiam gratis, quod non fecerunt Sacr 

Non autem, sicut dixit Theodorus haereticus: « In filiis electionis 
non mihi complacui, in hoc vero complacui », sed munus cum 
munere comparat et donum cum dono. — Rursum, h. e. in te 


et in tua mediatione complacui mihi, quia homines qui aversi 
erant convertisti. 


et 


[CAPUT QUARTUM.] 


v. 1) Tunc lesus ductus est a. Spiritu. Qua de causa sub- 
iunxit hanc narrationem post baptismum? H. e. postquam 
accepit quis baptismum aut donum sacerdotii, bellum magnum 
erit Satanae cum eo, ut eum cadere faciat. Et sume tibi in 10 
exemplum Adamum: quia formatus est et honoratus est in ima- 
gine Dei, dimicavit cum eo diabolus et cadere fecit eum; et 
factus est causa condemnationis posteritati suae. Ita et Dominus 
noster; postquam incepit novam vitam per baptismum, paravit 
se ad pugnam cum diabolo. Et quemadmodum eulpa *Adami 15 
nos omnes reos fecit, ita et victoria Christi omnes nos iusti- 
ficavit. Ita etiam lob postquam laudatus est a Deo, incepit 
Malignus dimicare cum eo. Ita et unusquisque nostrum, si 
servat baptismum, aut charisma quod accipit, sine macula, 
magnam virtutem accipit a Deo et devincit Calumniatorem. 20 
Et quando surgit in hominem tentatio a Maligno, per ieiunium 
oportet dimicare cum eo et statim devincitur fugitque. 

Quale debitum solvit Christus per ieiunium quadraginta die- 
rum? Duo debita solvit. In triginta annis quibus observavit 
legem. occidit peccatum et solvit debitum commune, et in qua- ?5 
draginta diebus quibus ieiunavit et vicit Malignum, debitum 
particulare. Et utrumque in eorpore humano solvit: h. e. ut 
corpus quod devictum fuerat, ipsum iustificaretur. 

Quare permisit Christus ut tentaretur a diabolo? H. e. ut 
nobis daret virtutem ut et ipsi vinceremus eum. Quia enim Ma- 3 
lignus pugnavit cum Adamo et devicit eum, et per ipsum etiam 
omnes nos devicti sumus, venit Christus et devicit illum et nos 
roboravit ad certamen. Rursum, Christus non quatenus Deus 
dimicavit cum diabolo, sed quatenus homo. Si enim divina vir- 
tute pugnavisset cum eo, divinitati eius imputaretur victoria et 35 

non humanitati eius, et non tantum daemones non ausi essent 
cum eo certamen committere, eo quod est Deus, sed nec omnes 

creaturae (simul). Et Dominus noster ut homo vinceret sollicitus 
erat, et ideo in corpore humano devicit Malignum et non per 
divinitatem suam quae non erat damnata, Rursum, si divinitus 
dimicasset cum eo, merito conquereretur Calumniator dicens: 
« Ego cum homine pugnavi et vici; non est magnum quod me 
Deus devicerit: sed aequum erat ut dimicaret mecum et devin- 
ceret me homo, consubstantialis ei "quem ego devici, ad sol- p. 170. 
vendum debitum ». Rursum, oportebat humano modo pugnare 
cum eo ut hac in re fieret similis Davidi, patri suo, qui modo 
jo vili pugnavit cum Goliath. Et quemadmodum David non cum 
instrumentis regiis pugnavit, sed cum instrumentis pastoríciis, 
ita et filius eius, non quatenus est Deus pugnavit, sed qua- 
tenus homo. Rursum, iuste devicit eum Christus, sed non ty- 
rannice. Quemadmodum Calumnmiator velavit naturam suam 
is tegumento serpentis, et dimicavit cum Adamo et devicit eum, 
ita et Verbum velavit divinitatem suam tegumento carnis quam 
sibi univit, et pugnavit cum Calumniatore et devicit eum. Et 
testatur Isaias dicens: Secundum plagam qua percussit eum 1, 
h. e. vulnere quo percussit Calumniator Adamum, percussit 
2 Verbum Calumniatorem. Rursum, princeps quidem daemonum 
pugnavit cum Christo, et ministri eius daemonesque qui sub 
eo sunt procul stabant; et nude dimicavit cum eo, non vero 
sub tegumento, sicut (pugnavit) cum Adamo. Et id fecit quia 
vidit certamen cum eo esse difficile et noluit per alium ag- 
5 gredi illum, sed ipse aperte commisit proelium. 

Quare ante passionem pugnavit cum eo? Ut nos doceret ho- 
minem qui accepit baptismum, aut aliud donum, si incurrant in 
eum tentationes formidare non debere, quasi quid novi eve- 
niat ei. 

3? Quare non cohibet Deus tentationes? Ut roboretur et con- 
fortetur virtus hominis, ferri instar, ratione charismatis quod 
accepit et ratione victoriae per pugnam et certamen. Rursum, 
non cohibet tentationes ne exaltemur in magnitudine donorum: 
nam decet ut humiliemur. 
Quaeritur utrum fecerit Christos miracula ante ieiunium suum 
an non? Sanctus Philoxenus et alii *dicunt eum fecisse. Mar 
Phrem et sanctus Iohannes et Mar Isaac in homilia quattuor- 

decima, dicunt eum non praedicavisse neque miracula fecisse, 
donec cecidit Iohannes in carcerem. Docet autem id etiam ordo 
interpretationis Iohannis et Ephremi qui dicunt post reditum in 
Galilaeam electionem discipulorum ponendam esse et postea 
initium signorum, h. e. conversionem aquae. 

Et undenam didicerunt Evangelistae tentationem, cum non 
erant cum eo in deserto? Ipse Dominus noster revelavit eis. 
Quemadmodum enim pugna diaboli cum Adamo revelata est 
per spiritum Mosi qui scripsit de ea, ita etiam lucta Domini 
nostri revelata est Apostolis in cenaculo. 

Quare praecepit nobis orare ne ingrederemur in tentationem? 
Ut doceat nos ne quaeramus propria voluntate tentationes; at 
vero, si incurrant in nos involuntarie, sustineamus eas ut co- 
ronemur; et sumamus exemplum.a Christo qui non voluntarie 
exiit ut tentaretur: ductus est, dicitur, a spiritu wt tenta- 
retur, et non ipse exiit ut tentaretur. — Ductus est Iesus a Ca- 
lumniatore; h. e. quia spoliatus est Adamus Spiritu, postquam 
transgressus est mandatum, tunc (ductus est) Redemptor noster 
cum esset in eo Spiritus, et plenus eo esset sicut dixit Lucas: 
lesus plenus Spiritu sancto conversus est a Iordane et exiit 
in desertum ! ; Marcus: Statim eduxit eum Spiritus ?. Mat- 
thaeus: Tunc ductus est lesus.a Spiritu sancto in deser- 
tum; h. e. ut solveret debitum Adami et ei restitueret quod 
ei ablatum est. Sancti Severi: Illud ductus est, quasi ad opus 
sublime et spiritale venit ut daret occasionem tentatori. Id enim 
etiam congruit gradibus voluntariae exinanitionis. 

*Jesus ductus. est a Spiritu sancto in desertum. Quando? 
H. e. postquam descendit in eum Spiritus in baptismo. Et hoc, 
quia factus est homo et quia docturus erat: Ne intretis in 
tentationem ?. Dictum est: Ductus est in tentationem, et non: 
Ipse profectus est; et ne quidam opinarentur Spiritum esse 
minorem Filio, ideo dictum est quod duxit eum. Alii: Ductus est, 
quia non consueta via profectus est in desertum, sed repente 
translatus est a Spiritu sibi consubstantiali. Quemadmodum 


Philippum rapuit Spiritus, ita et in Galilaeam profectus est et ; 


ad Iordanem venit (lesus); non enim statim post baptismum 
suum venit. 

puctus esl in desertum, sicut indicat Matthaeus, sed post 
stultos dies; h. e in urbem aut in locum habitatur non est 
rofectus, ut magis incitaret diabolum ad certamen. In so- 
jitudine enim et in deserto praesertim aggreditur illos quibus- 
cum dimicat. Et evidens est eo quod aggressus est Evam 
cum sola esset, et quod cum monachis magis luctatur quam 
cum fratribus qui sunt in coenobio. Rursus, esit in deser- 
fum, ut ostenderet suam virtutem daemonibus in deserto, ut no- 
scerent eum cum expelleret eos ab hominibus in locis habi- 
tatis. Et idcirco clamavit unus eorum: Quid nobis ei libi, 
Tesu? Cognosco te, quis sisl; non quod noverat eum sicuti 
est, id tantum Pater et Spiritus cognoscunt, sed « quemadmo- 
dum vidi et probavi virtutem tuam in deserto, scio te esse 
invincibilem et fugatorem daemonum ». 

Certamen primum in deserto factum est ut sit exemplar ana- 
choretis qui egressi sunt in desertum, quod confortati ieiunio 
devincent Malignum. Et in loco habitato rursum superavit 
eum, in pinnaculo templi, ut sit exemplum coenobitis*, et inde 
valde prodesse nobis habitationem cum fratribus nostris (osten- 
deret). Si *enim in solitudine tantum devicisset eum, contem- 
psisset eos qui domos incolunt, si vero in loco habitato tantum. 
despexisset illos qui in solitudine sunt; sed superavit eum in 
utroque loco ut proliceret eum sub pedibus utriusque ordinis. 
In hoc deserto nullus homo ambulabat; sicut docet Lucas: 


` Cum animalibus erat; quadraginta dies vixit in deserto cum 


animalibus, cum Adamus ne diem quidem integrum egit in 
paradiso deliciarum. 

Ut tentaretur a Calumniatore. Tentationem hic vocat non 
Perturbationem aut confusionem mentis quae accidit hominibus 
Per operationem diaboli, permittente Deo; sed tentationem vocat 
ind Ono generales: cupidinem ventris, cupidinem ds 
illis Lin argenti t. Tribus his passionibus devicti sumus, et 

"hristum Calumniator tentavit, et victus est et cecidit 
unde inductus est Calumniator ut tentaret Christum? Et 
quae audivit ab Elisabeth quae dixit Virgini: Benedicta 
> et e verbis angelorum et pastorum, et e testimonio Si- 

meonis et Annae in templo, et e testimonio Iohannis voceque 
Patris: Hic est Filius meus, et e Spiritu qui descendit super 
eum. Omnia illa cum audivisset, anceps fuit Malignus et ac- 
cessit ad tentandum eum ut sciret utrum Deus sit an homo? 

Quare dicit a Calumniatore tentatum esse, et nòn ab Ad- 
versario (Satana)? H. e. in illo certamine ut calumniator et 
tentator accessit ad Christum; in annis vero baptismum prae- 
cedentibus pugnavit cum eo ut Satana, et non potuit eum aver- 
tere ab honestate; sicut dixit: Venit princeps mundi, et in 
me non est ei quidquam !, h. e. decertavit mecum in deserto; 
et: Quis ex vobis urguet me de peccato?? —  Appellationes 
Satanae: Calumniator vocatur, quia calumniatus est Deum co- 
ram domo Adami: « Invidia enim invidet vobis Deus » 3. Sa- 
tanas, *quia avertit ! eos ab honestate, et ceteros rursum 
avertit. Daemon, quia eiectus est? e gradu suo. Tentator, quia 
seminat cogitationes in cordibus eorum quos aggreditur et 
tentat. — Ad domum Adami accessit quasi calummiator, h. e. 
eo quod dixit: « Invidet vobis Deus »; et ad Christum pariter 
quasi calummiator accessit ut calumniaretur Patrem apud Fi- 
lium, dum dicit ei: «Si filius Dei es, pete a Deo ut faciat 
hos lapides panem; et si exaudierit te, filius eius es; si vero 
non, illit tibi in eo quod dixit: Hic est Filius meus di- 
lectus ». Ut tentator vero egit dicens: Si filius Dei es, mitte 
te deorsum 5. 

v. 2) Et ieiunavit quadraginta diebus et quadraginta 
noctibus. leiunio incepit certamen suum, et non oratione aut 
aliqua re alia, quamvis ei non opus esset, eum susceptor sit 
ieiuniorum; h. e. quia Adamus cibo devictus est, voluit Do- 
minus noster per ieiunium vincere Calumniatorem; et insuper 
nos docere post baptismum nobis utendum esse ieiunio. Pec- 
catum enim a principio e cibo provenit: ideo Dominus noster, 
quasi medicus qui vetat aegroto ne utatur rebus quae adduxe- 
runtin eum morbum, post baptismum induxit ieiunium ad eru- 
ditionem nostram. Et quemadmodum medicus dans medicinam 
aegroto se demittit et gustat eam, non secundum necessitatem, 
sed ut alliciat aegrotum ad potum, ita etiam Dominus noster 

' log, xiv, 30. — ? lon., viu, 46. — ? Alludit ad Gen, nt, 5. — 

jeiunavit incitans nos ad ieiunandum et ad sanandum morbum 
gulae. Rursum, ieiunavit ut doceret nos proprietates ieiunii, Mosi 
enim impertivit splendorem faciei; Eliae vero adscensionem in 
caelum; Danieli, rursus, scientiam mysteriorum. Rursum, ieiu- 
s navit ut diabolus cum putaret eum esurire, incitaretur ad pugnax- 
dum cum eo per concupiscentiam ventris. 

Quid significet ieiunium? *Abstinentiam a cibo corporali et 
otium ab operibus malis; spiritaliter vero, certamen adversus 
spiritus malitiae et alienationem a malis cogitationibusque im- 

10 mundis. — Et Dominus noster mense Ianuario ieiunavit, et Mo- 
ses in lunio, et Daniel in Aprili; Eliae vero ieiunii tempus 
ignotum est. 

Quare quadraginta dies tantum ieiunavit Dominus noster? 
H. e. si ultra quadraginta ieiunavisset, quidam dubitassent de 

13 veritate oeconomiae et dixissent eum non induisse corpus; et 
si infra quadraginta ieiunavisset, reputatus esset minor servis 
suis, Mose et Elia. Rursum, quia formatio hominis in utero 
quadraginta diebus ad perfectionem venit; ita et Dominus 
noster volens regenerare hominem antiquum et facere eum 

?o novam creaturam, hoc numero usus est. Rursum, homo e 
quattuor elementis formatus peccavit; et cum vellet Dominus 
noster mundare eum, haec elementa constitutiva naturae voluit 
purgare et liberare et restituere absque macula in eorum pri- 
mitiva pulchritudine; ideo cohibuit corpus a cibo ut eiiceret 

23 ex eo peccatum quod in illud induxit serpens per cibum; et ideo 
ieiunavit xL (dies) ut efficeret mundities t&v quattuor per qua- 
draginta: unicuique elemento decem. Rursum, quia quadraginta 
diebus absorpte est terra diluvio, ieiunavit quadraginta, ne ite- 
rum absorberetur. Pariter etiam Noà quadraginta dies exspec- 

30 tavit postquam consedit arca, et postea aperuit fenestram et 
emisit columbam. Rursum, qui quadragies percussus est libe- 
ratur a lege; quem enim nolebant liberari a castigatione unum 
infra quadraginta percutiebant, secundum illud: Quinquies 
quadragenas una minus percussus sum |. Et anni Mosis 

3» hoc numero definiuntur: quadraginta in Aegypto, et quadra- 
ginta in Madian, et quadraginfa iu deserto. Et ea quae pe- 

quae peperit feminam post bis quadraginta !. Et post quadra- 
ginta dies reversi sunt exploratores e terra promissionis ?. Et 
quadraginta dies minatus est Goliath Israeli’, et sub finem 
quadraginta dierum cecidit per manus Davidis, sicut diabolus 
coram filio Davidis. Elias propheta ieiunavit quadraginta dies 4, 
et Ezechiel quadraginta dies recubuit in latere suo 5. 

Quare honoratus est ab antiquis? hic numerus? Quia viderunt 
oculo prophetiae Christum qui in quadraginta venturus erat 
mundare et sanare genus nostrum. Rursum, cum vellet mun- 
dare genus nostrum quod peccavit per quinque sensus, pro uno- 
quoque ieiunavit octo diebus. Quadraginta imàmin oportet 
dicere, et non quadraginta ia wmin, et quadraginta noctes; 
iawmā enim e nocte et die constituitur, h. e. xxiv horis; 
īmāmā vero xir horis. Et uno quidem die, qui erat ultimus 
quadraginta dierum ieiunii Domini nostri, accessit diabolus et 
commisit tria certamina ; si autem non, non quadraginta noctes 
diesque ieiunaverit, sed amplius. Et post tentationem venit ad 
locum ab hominibus habitatum. Et tres aut quattuor dies post- 
quam reversus est, fecit ex aqua vinum et elegit discipulos. 
Alii dicunt tertio die post baptismum fecisse ex aqua vinum. 

Postremo esuriit; h. e. ut ostenderet se sumpsisse corpus no- 
stro simile, quod potest esurire, et daret occasionem tentatori im- 
pugnandi. Si enim non vidisset eum esurientem, non accessisset 
ut pugnaret et tentaret. Rursus, in fine sui ieiunii esuriit; h. e. 
quia necessitas eius et eius oeconomia in eius voluntate po- 
sitae erant. Lucas vero dixit: Cum exacti essent, esurit, 
h. e. non enim initio aut paulatim invasit in eum fames se- 
cundum ordinem naturae, quemadmodum in Mosem et Eliam ; sed 
in fine *quadraginta dierum esuriit. De Mose et Elia non est 
scriptum quod esurierunt, quia homines erant, et homines certo 
esuriunt; de autem Domino nostro scriptum est quod esurivit, 
quia Deus fuit qui incarnatus est, ne opinarentur quidam eum 
non assumpsisse corpus. Et fames eius non concupiscentiae fuit, 
sed voluntariae necessitatis. 

Quare non resplenduit Dominus noster per ieiunium suum 
sicut Moses? H. e. ne videret Satanas et terreretur et non pu- 

gnaret. Et rursum, splendor servabatur ad tempus transfigu. 
rationis eius supra montem. Rursus, etiamsi fames eius erat 
vere sicut nostra, tamen modus famis diversus a nostro. Nos 
enim necessitate invadit fames, ipse vero voluntarie esuriebat:; 
et manifestum est eo quod cum non permitteret ut Corpus 
suum demergeretur in mari, facile ambulavit super aquas, 
Ergo, etiamsi toleravit corpus eius passiones naturales et non 
culpabiles et voluntarias, tamen per potentiara Verbi quod uni- 
tum est corpori hypostatice tolerabat eas, et non vi aut involun- 
tarie, sicut corpora nostra. Rursum, non quatenus Deus est, 
esurivit; is enim est qui sustentat et satiat esurientes; sed esu- 
rivit quatenus factus est homo, et ita idem ipse et non alius 
aut diversus. 

Et quomodo scivit Satanas Dominum nostrum esurire? Eo 
quod vidit eum adspicientem radices, quasi velit sumere ex 
ipsis. Rursum, ipse ostendit ei in facie sua signum famis: ocu- 
los excavatos, incessum debilem, membra languentia, carnem 
tabescentem; et ideo intellexit (diabolus) videri in eo signum 
famis. 

v. 3) Et accessit ille qui tentat; h. e. quando vidit in eo 
signum famis. — Quare non accessit ad eum cum ieiunaret, 
sed postquam esuriit? H. e. ut nos doceret excellentiam ieiunii, 
quod armatura "est adversus Satanam, qui non potest accedere 
ad nos dum ieiunamus, nisi defecerimus. Rursum, tentavit eum 
triginta annis elapsis et non potuit ad peccatum eum ducere ne- 
que opere neque sermone, et maxime illis quadraginta diebus in- 
citavit contra eum certamina occulta phantasiis et cogitatio- 
nibus nec invenit in eo locum. Ad aetatem enim Adami, cum 
nondum comederat ex arbore, pervenerat, et cum non deyi- 
cisset eum spiritaliter, apparuit corporaliter ut pugnaret facie 
ad faciem. 

Et quae causa impulit eum ad excitandam pugnam? Sancti 
Iohannis: Cum audivisset angelum dicentem: Regni eius non 
erit finis !, et Elisabeth vaticinantem de eo, et Iohannem exul- 
tantem, et angelos laetum nuncium annunciantes, studuit po- 
tentiam eius evertere, et voluit calumnia matrem eius prae- 
textu adulterii perdere ipsumque cum pueris occidere; sed 

cum consilium eius non successisset, induit figuram hominis et 
luctatus est cum eo; verbis quidem commisit certamen, non 
vero cogitationibus ut facit erga nos. 

Et in qua forma apparuit Satanas? Sancti Iacobi Batna- 
nensis: Ut curator, et ut consiliarus, et ut angelus qui adiutor 
est viri parfecti, quasi missus sit ad eum ut subveniret neces- 
sitati eius, et non quasi inimicus. Mar Ephremi: In deserto et 
in angulo templi apparuit ei ut homo; in monte vero seipsum 
gloriflcavit, et mutavit speciem suam, et locutus est magna ut 
putaretur Deus esse. Alii: In deserto quidem in forma mendici 
et famelici apparuit, h. e. ut incitaret eum ad faciendos lapides 
panem pro seipso et pro diabolo; et in angulo templi in figura 
summi sacerdotis, et in monte rursum in imagine regis qui 
omnia possidet. 

*Si filius Dei es, dic ut isti lapides panis fiant. Haec est 
tentatio Calumniatoris. — Quaeritur itaque quid opinabatur Ca- 
lumniator eum esse, Deum an hominem? Theodorus nesto- 
rianus et alii dicunt: Ut homini et debili proposuit ei tenta- 
tionem, ut etiam eum devinceret per cibum, tanquam Adamum. 
Et quia non potest ad peccandum invite ducere homines, e 
passionibus naturalibus proponit eis incitamenta tentationum 
suarum; sicut fecit erga Adamum ad quem accessit circa ho- 
ram sextam, cum eum videret esurientem, ita et hic, postquam 
adspexit in Domino nostro indicium famis, accessit ut. tentaret 
eum quasi hominem. Si enim Deus tentatus est et vicit, res 
mira non est, quia Deus est, et nobis eius victoria nil prodest. 
Sancti Iohannis: Cum ergo dixit ei: Non fentabis Dominum 
Deum tuum, non seipsum revelavit; alioquin non excita- 
visset certamen tertium. Sancti Philoxeni: Sciens eum Deum 
esse impugnavit eum. Et quomodo tentabat eum, cum sciret 
eum esse Deum? Et dicam: Ex quo cecidit de caelis usque 
hodie, licet sciat Deum esse, pugnat cum ipso. Et si dicat quis 
diabolum cum ignoraret eum esse Deum pugnavisse cum eo, 
jam autem non est ei reprehensio; si vero sciens dimicavit, id 
damnat eum. Ab initio enim et usque nunc pugna ordinata 
est ab eo adversus Deum; incepit quidem ab Adamo, et adver- 
sarius factus est omnium eius dispositionum, et in rebellionem 
induxit secum etiam angelos qui sibi subordinati erant; et hoc 
quidem cum sciret Deum et persuasum haberet esse suum crea- 

torem! Ergo, quemadmodum cum sciret Deum pugnavit cum 
eo, ita et sciens Christum *Filium Dei, luctatus est cum eo. p. de. 
Et manifestum est ex illo quod dixit: Quid nobis et tibi Iesu, 
Fili Dei?! et: Scio te quis sis, sancte Dei?; et: Hi homines 
s servi suni Dei ?. Sed quemadmodum, si evenerit oculo laesio 
quaedam et caecus factus erit, non distinguit colores: ita et 
passio occaecat mentem; caecitas enim naturae rationalis est 
malitia. Ignorantia itaque contigit daemonibus et incitavit eos 
ut pugnarent cum Deo. Sancti Patres dicunt malam passionem 
1» qua cecidit Satanas e caelo superbiam esse; putavit enim Deum 
esse debilem; et idem opinatus de Iesu, cum optime sciret 
eum esse Filium Dei, incepit pugnare cum ipso. Sanctus Iohan- 
nes et Severus et lacobus Batnanensis dicunt: Cum esset in 
dubitatione, incepit tentare; hominem non credebat eum esse, 
1; quia audivit de eo testatum esse Iohannem et Patrem e caelo; 
neque Filium Dei eum esse certus erat cum videret eum ha- 
bere corpus palpabile et esurire. Et quia manebat inter dubia, 
verba dubitationibus plena adhibet: Si Filius Dei es, dic; 
h. e. non dixit: « Si esuris », ne imminuat honorem eius. 
2; Putavit enim laudatione decipere eum recitando gloriam eius: 
« Si verax est vox Patris, qui vocavit te filium suum, et non 
decepit te, sicut decepit Israelem quem vocavit filium primo- 
genitum et qui postea perpessus est peiora quam servi: ecce 
tempus ostendendi filiationem tuam; in deserto es et fame 
z; torqueris, ostende nunc virtutem tuam ut vivas, et ego con- 
fitebor te esse Filium natura et non gratia ». — Lucas f unum 

*y. 4 j im: Non tantummodo pane vivi 
v. 4) Scriptum est eni ior respondit 


homo, sed omni verbo. Et id quod Dominus nos bine 
30 scriptum est in libro Deuteronomii*. Vixerunt andere 
milia peditum absque pane quadraginta od Dori Deus: 
manna. Et in Libro sacerdotali scriptum Hh jet ista vivet 
Servate mandata mea et vivetis. Homo qui faciet 
Der ea 5. ? Et dicimus: Si 
. s Ct dicimus: 
3 Et quomodo vivant homines absque pane jd neque fati- 
Observavissent Adam et Eva mandatum, non 
3. 

gatione vexati essent; nam facile erat ei ut vivificaret eos 
absque cibo, quemadmodum servavit Mosem et Eliam quadra- 
ginta diebus, et sexcenta milia quadraginta annis. Nam cum 
ipse pani conferat virtutem viviflcatricem, quanto facilius est 
ei etiam absque cibo vivificare solo verbo homines. Si enim 
definita est virtus eius nec potest sine pane vivificare: iam 
neque Deus est; neque id verum est quod scriptum est de eo, 
nempe vivificare omni verbo! Nos vero dicimus: Potest omni 
verbo vivificare omnia, quemadmodum vivent homines post 
resurrectionem absque pane, quia: Omne quod vult facit in 
caelo et in terra. 

Et e Scripturis respondit Dominus noster Satanae ut is in- 
tellegeret eum non esse alienum a Patre suo, sed esse Filium 
natura. Et decebat ut e Scripturis responderet illi qui prae- 
ter Scripturam postulavit fieri miraculum panis. Et hoc verbo 
duo ostendit Redemptor noster: constantiam suam, eo quod non 
fecit panem, ut sanaret aviditatem funestam Adami qui se non 
abstinuit ab esu fructus; et ignorantiam tentatoris, qui nescie- 
bat hominem absque pane vivere, quando Deo id placet. — 
Rursum, dicit ei Dominus: Scio *ego quod cibo sanatur fames, 
et in labore colligitur cibus; et haec duo peccatum fecit: ut 
fatigemur diutius et comedamus insatiabiliter. Non vero fecit 
Dominus noster panem e lapidibus, ne satisfaceret eius cupi- 
dini iniquae, quamvis alio loco concesserit ei petitionem eius, 
nempe cum ingressus est in porcos; tamen ibi non eius volun- 
tatem fecit; sed quia voluit ibi patrare miraculum in regione 
Gedarensium, ut ad ipsum se converterent, ideo permisit im- 
pleri eorum petitionem, non vero postea eorum consilium pra- 
vum perfici; sperabant enim Gedarenses eum occisuros, post- 
quam permiserit eis ingredi in porcos ?. 

Rursum, si fecisset panem e lapidibus notum fuisset eum 
esse Filium Dei et fugisset Calumniator et non impugnavisset 
eum certamine secundo, et via oeconomiae clausa esset. Rur- 
sum, docuit nos se non esse promptum ad facienda miracula, 

uando accedunt ad eum non fide sed probationis causa, se- 
cundum illud: Generatio mala signum quaerit 3. Rursum, 
docuit nos etiamsi aliquid utile suadeat nobis diabolus, ne ab eo 

